নব্বৈ দশকৰ ১০ খন হলিউড ক্লাছিকচ – চিনেকথা\n১. ছিণ্ডলাৰ্ছ লিষ্ট (Schindler’s List)\nমুক্তি : ১৯৯৩\nপৰিচালক : ষ্টিভেন স্পিলবাৰ্গ\nপ্লেটফৰ্ম : নেটফ্লিক্স\nদ্বিতীয় বিশ্বযুদ্ধৰ কালত জাৰ্মানী অধিকৃত পোলেণ্ডত অস্কাৰ ছিণ্ডলাৰ নামৰ উদ্যোগপতিজন তেওঁৰ ইহুদী কৰ্মচাৰীসকলৰ জীৱনক লৈ চিন্তিত হৈ পৰে। ইহুদীসকলৰ ওপৰত চলা জাৰ্মান দমন আৰু তেওঁলোকক নিশ্চিত মৃত্যুৰ পৰা উদ্ধাৰ কৰিবলৈ অস্কাৰে চলোৱা প্ৰচেষ্টাৰ ভিত্তিত এই কাহিনী। অন্যায় আৰু দমনৰ বিৰুদ্ধে এজন অকলশৰীয়া ব্যক্তিয়ে সাহসীভাৱে থিয় দিয়া এক হৃদয়স্পৰ্শী সত্য কাহিনীৰ ওপৰত এই বিৰল চলচ্চিত্ৰখন।\n২. গুডফেল্লাছ্ (Goodfellas)\nমুক্তি : ১৯৯০\nপৰিচালক : মাৰ্টিন স্কৰ্চেচি\nপ্লেটফৰ্ম : নেটফ্লিক্স (Netflix)\nপ্ৰখ্যাত পৰিচালক মাৰ্টিন স্কৰ্চেচিৰ ‘গুডফেল্লাছ’- মব (mob) আৰু গেংষ্টাৰ চিনেমাৰ এক অন্যতম স্বাক্ষৰ। বন্ধু জিম্মী আৰু তম্মীৰ সহযোগত নিউইয়ৰ্ক চহৰৰ সৰু অপৰাধীৰ পৰা গৈ শেষত এজন প্ৰতিষ্ঠিত গেংষ্টাৰ হোৱা কাহিনীটোৰ নায়ক হেনৰী হিল। অন্য সমকালীন চলচ্চিত্ৰবোৰৰ দৰে গেংষ্টাৰ জীৱনৰ তথ্যবোৰক আকৰ্ষণীয় ৰূপত উপস্থাপন আৰু ৰমন্যাসিক (romanticize) কৰাৰ বিপৰীতে পৰিচালকে দর্শকৰ মুখত মুকলি কৰি দিছে বাস্তৱত গেংগষ্টাৰৰ জীৱনত অন্তৰ্নিহিত বিকৃততা আৰু কুৰূপতাৰ দিশ। অভিনয়ত আছে ৰবাৰ্ট দি নীৰো (Robert De Niro), ৰে লীয়ত্তা (Ray Liotta) আৰু জো পেশ্চি (Joe Pesci) দৰে বিখ্যাত অভিনেতা।\n৩. ফৰেষ্ট গাম্প (Forrest Gump)\nপৰিচালক : ৰবাৰ্ট জেমেকিছ\nপ্লেটফৰ্ম : নেটফ্লিক্স আৰু গুগল প্লে মুভিজ (Netflix and Google Play Movies)\n১৯৮৬ চনত প্ৰকাশিত উইনষ্টন গ্ৰূম ৰচিত একে নামৰ উপন্যাসখনৰ ওপৰত ভিত্তি কৰি বনোৱা ‘ফৰেষ্ট গাম্প’ কিম্বদন্তি অভিনেতা টম হেংকচৰ (Tom Hanks) কেৰিয়াৰৰ সবাতোকৈ বিখ্যাত চলচ্চিত্ৰ। কাহিনীটো আলাবামা চহৰৰ মানসিকভাবে বাধাগ্ৰস্ত ফৰেষ্ট গাম্পৰ। জীৱনৰ কেইটামান দশক সামৰি লোৱা এই বিৰল কাহিনীটোত ফৰেষ্ট অজানিতে আৰু অনিচ্ছাকৃতভাৱে বিংশ শতিকাৰ আমেৰিকান ইতিহাসৰ গুৰুত্বপূৰ্ণ মুহূৰ্তবোৰৰ মাজত সোমাই পৰে আৰু লগতে তেওঁ ইতিহাসৰ এই পৃষ্ঠাবোৰত নিজৰ চিহ্ন এৰিবলৈও সক্ষম হয়। হাঁহি আৰু কান্দোনৰ মাজেৰে যোৱা ফৰেষ্টৰ এই বিৰল যাত্ৰাই চিনেমাৰ যাদু আচলতে কি তাৰ সাক্ষী হোৱাৰ সুযোগ দৰ্শকক দিয়ে।\n৪. টাইটানিক (Titanic)\nমুক্তি : ১৯৯৭\nপৰিচালক : জেমছ কেমেৰুন\nপ্লেটফৰ্ম : ডিজনী+হটষ্টাৰ (Disney+Hotstar)\nহলিউডৰ সবাতোকৈ সফল চলচ্চিত্ৰ সমূহৰ মাজত টাইটানিক অন্যতম। মুক্তিৰ সময়ত এক ধুমুহাৰ সৃষ্টি কৰিছিল চলচ্চিত্ৰখনে। ৰোজ (Rose) নামৰ ১০০ বছৰীয়া মহিলাগৰাকীয়ে ১৯১২ চনত ধ্বংসপ্রাপ্ত টাইটানিক নামৰ প্ৰকাণ্ড জাহাজখনত কটোৱা তেওঁৰ জীৱনৰ ক্ষন্তেকীয়া অথচ চিৰস্মৰণীয় যাত্ৰা এটি ৰোমন্থন কৰিছে। টাইটানিক এক প্ৰেম কাহিনী; আর্থিকভাৱে পিছপৰা শিল্পী জেক আৰু সম্ভ্ৰান্ত ঘৰৰ জীয়ৰী ৰোজৰ। সচাঁ ইতিহাস আৰু কল্পনা মিশ্রিত কাহিনীৰে চলচ্চিত্ৰখন ইমানেই জনপ্রিয় হৈছিল যে লিঅ’নাৰ্ডো ডিকাপ্ৰিঅ’ (জেক) আৰু কেট উইন্সলেট (ৰোজ) গ্রাম্যাঞ্চল পর্যন্ত চিনাকি নাম হৈ পৰিছিল। ভ্ৰাম্যমাণ থিয়েটাৰৰ মঞ্চতো চিনেমাখনৰ কাহিনী নাটক হিচাবে প্রদর্শন কৰা হৈছিল।\n৫. দা শ্ব’ছেংক ৰিদেম্পছন (The Shawshank Redemption)\nমুক্তি : ১৯৯৪\nপৰিচালক : ফ্ৰেংক দাৰাবন্ত\nপত্নী আৰু পত্নীৰ প্ৰেমিকৰ হত্যাৰ গোচৰত ভুলকৈ দোষী সাব্যস্ত হৈ শ্ব’ছেংক নামৰ জেলখনত যাৱজ্জীৱন কাৰাদণ্ড কটাই থকা এন্দী দুফ্রাইন নামৰ বেংকৰ কৰ্মচাৰীজনৰ জীৱনৰ ওপৰত এই কাহিনী। জেলৰ যন্ত্ৰণাপূৰ্ণ বাতাবৰণৰ মাজতো এক মৰ্যদাপূৰ্ণ জীৱন অতিবাহিত কৰিবলৈ সক্ষম হোৱা এজন সৰল ব্যক্তিৰ জীৱনৰ দস্তাবেজ। জেলৰ দমনীয় ব্যৱস্থাৰ মাজতো আশাবোৰ জীয়াই ৰাখিবলৈ এন্দী আৰু ৰেড নামৰ তেওঁৰ বন্ধুজনে কৰা নানা বিৰল প্ৰচেষ্টাসমূহ চিত্রায়িত হৈছে চিনেমাখনত। মুক্তিৰ সময়ত দৰ্শকৰ পৰা বিশেষ সঁহাৰি নাপালেও, পাছলৈ চলচ্চিত্ৰখন আমেৰিকান চিনেমাৰ শ্রেষ্ঠ চলচ্চিত্ৰ সমূহৰ মাজত নিজৰ স্থান সাব্যস্ত কৰিবলৈ সক্ষম হৈছিল।\n৬. পাল্প ফিকছন (Pulp Fiction)\nপৰিচালক : কোৱেনটিন টেৰেন্টিন’\nবৰ্তমান কালৰ চিনেমা প্ৰেমীসকলৰ মাজত এটি জনপ্ৰিয় নাম কোৱেনটিন টেৰেন্টিন’ । তেওঁৰ চিনেমাবোৰ বিখ্যাত পৰিচালনাৰ বিশেষ শৈলীৰ বাবে। ৰংচঙীয়া প্ৰণালীৰে হিংসাৰ যি উপস্থাপন টেৰেন্টিন’ৰ চিনেমাত পোৱা যায় সেইয়া বৰ্তমানৰ অন্য পৰিচালকৰ চিনেমাত পোৱা টান। কাঁ চিনেমা মহোৎসৱৰ সর্বশ্রেষ্ঠ পুৰস্কাৰ পোৱা এই চলচ্চিত্ৰখন টেৰেন্টিন’ৰ কেৰিয়াৰৰ অন্যতম কৃতিত্ব। চলচ্চিত্ৰখনৰ সংৰচনা পৰম্পৰাগত পদ্ধতিৰ পৰা ভিন্ন। জুলছ উইনফিল্ড আৰু ভিনচেন্ট ভেগা দুজন হিটমেন। দুয়োৰে মালিক মৰ্চেল্লাছ ৱালেচে তেওঁলোকক চুৰি হোৱা এটি চুইটকেছ উদ্ধাৰ কৰি অনাৰ দায়িত্ব দিছে। ভিনচেন্টৰ ওপৰত আৰু এটা দায়িত্ব – ৱালেচ কেইদিনমানৰ কাৰণে বাহিৰলৈ যাওঁতে তেওঁ ৱালেচৰ পত্নী মীয়াক বিনোদন যোগাব লাগিব। তেওঁলোকৰ জীৱন কেনেদৰে হাস্যজনক ভাবে আন কিছুমান চৰিত্ৰ লগত সাঙোৰ খাই পৰে তাৰেই অদ্ভূত আৰু আচহুৱা কাহিনী পাল্প ফিকছন।\n৭. জুৰাচিক পাৰ্ক (Jurassic park)\nপ্লেটফৰ্ম : আমাজন প্ৰাইম (Amazon Prime)\nকল্প বিজ্ঞানৰ সৰ্বকালৰ জনপ্ৰিয় চলচ্চিত্ৰ সমূহৰ তালিকাত জুৰাচিক পাৰ্ক অন্যতম। মুক্তি পোৱাৰ পৰাই পৰিচালক স্পিলবাৰ্গৰ এই ছবিখনে আমেৰিকা তথা সমগ্র বিশ্বতে খলকনিৰ সৃষ্টি কৰিছিল। জন হেম্মণ্ড নামৰ ব্যৱসায়ী জনে জিন বৈজ্ঞানিকৰ (genetic scientists) সহায়ত ক্লন কৰি বিলুপ্ত হোৱা ডাইনছৰ পুনৰ জীৱিত কৰিবলৈ সক্ষম হয়। ডাইনছৰ সমূহক তেওঁ ৰাখে জুৰাচিক নামৰ বন্যপ্ৰাণী উদ্যানখনত। কিন্তু সুৰক্ষা ব্যৱস্থা অনিয়ন্ত্রিত হোৱা ফলত হেম্মণ্ড আৰু কাহিনীৰ আন চৰিত্রসমূহৰ জীৱন বিপদসংকুল অৱস্থাৰ গ্রাসত পৰে।\n৮. দা মেট্ৰিকচ (The Matrix)\nমুক্তি : ১৯৯৯\nপৰিচালক : লানা ৱাচোৱস্কী আৰু লিলি ৱাচোৱস্কী\nমেট্ৰিকচ ত্ৰিলজী ৰূপে বিখ্যাত তিনিখন ৰোমাঞ্চকৰ চলচ্চিত্ৰৰ প্ৰথম খন ‘দা মেট্ৰিকচ’ । এক্সনধর্মী চিনেমাৰ ৰূপ সলনি কৰা এই চলচ্চিত্ৰখনৰ পৰাই পোন প্ৰথমবাৰৰ বাবে ৰূপালী পৰ্দাত “বুল্লেত টাইম” (Bullet Time) দৰে স্পেচিয়েল ইফেক্ট ব্যৱহাৰ কৰা হৈছিল। কাহিনীটো থমাছ এণ্ডাৰছন নামৰ কম্পিউটাৰ প্ৰগ্ৰেম্মাৰ জনৰ। ‘নিউ’ নামৰ নিজৰ হেকাৰ (hacker) ৰূপত তেওঁ মেচিন সমূহৰ বিৰুদ্ধে চলি থকা এক বিদ্ৰোহৰ ভাগ হৈ পৰে আৰু তাৰ মাজেৰেই গতি কৰে চিনেমাৰ কাহিনীভাগ।\n৯. ফাইট ক্লাব (Fight Club)\nপৰিচালক : ডেভিদ ফিঞ্চাৰ\nপুঁজিবাদী সমাজ ব্য‌ৱস্থাৰ প্ৰতিষ্ঠিত জীৱনশৈলীক লৈ বিতুষ্ট হোৱাৰ ফলশ্রুতিত নিদ্ৰাহীনতাত ভোগা কাহিনীটোৰ অনামি ভাষ্যকাৰজনে (narrator) টাইলাৰ ডাৰ্দেন নামৰ চাবোন বিক্ৰেতাজনৰ লগলাগি এটা গোপন ফাইট ক্লাব খোলে। কিন্তু লাহে লাহে আমাৰ কাহিনীৰ ভাষ্যকাৰজনে জানিবলৈ পায় যে ফাইট ক্লাব আৰম্ভ কৰাৰ আঁৰত টাইলাৰৰ অন্য এক ৰহস্য লুকাই আছে। চিনেমাখনৰ মূল চৰিত্রত অভিনয় কৰিছে ব্ৰেড পিট আৰু এডৱাৰ্ড নৰটনে।\n১০. ছেভেন (Seven)\nমুক্তি : ১৯৯৫\nখ্ৰীষ্টান ধৰ্মৰ মতে ৭ বিধ মাৰাত্মক পাপ থাকে। সেই পাপবোৰক প্ৰেৰণা স্বৰূপে লৈ এজন ধাৰাবাহিক হত্যাকাৰীয়ে পুলিচ বিভাগক হাৰাশাস্তি কৰিছে। নৰহত্যা সমূহৰ অনুসন্ধান কৰাৰ দায়িত্বত দুজন ডিটেক্টিভ- ডেভিদ মিলছ আৰু উইলিয়াম চমাৰ্চেট। হত্যাকাৰীৰ কাৰ্য্য প্ৰণালী বুজিবলৈ হ’লে তেওঁলোকে অধ্যয়ন কৰিব লাগিব ৭ বিধ মাৰাত্মক পাপৰ বিষয়ে। থ্ৰিলাৰ চিনেমাৰ এক আদৰ্শ স্বৰূপে দাঙি ধৰা হয় চলচ্চিত্ৰখনক। বিচলিত কৰিব পৰা Twist আৰু অতি কৌশলপূর্ণ ভাৱে গঢ়া উৎকণ্ঠাই চিনেমাখনৰ মাজত দর্শকক আবদ্ধ কৰি ৰাখিব পৰাকৈ শক্তিশালী ইয়াৰ উপস্থাপন।\nগড় মাপকাঠী 4.4 / 5. ভোট : 93\nRelated Items:চিনেকথা১০, বিশেষ, হলিউড


Indomethacin + Paracetamol - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Indomethacin + Paracetamol in Assamese\nIndomethacin + Paracetamol ৰ লাভ আৰু ব্যৱহাৰসমূহ- Indomethacin + Paracetamol Benefits & Uses in Assamese- Indomethacin + Paracetamol ar laabh aaru byavaharsamuh\nIndomethacin + Paracetamol ৰ পালি আৰু সেয়া কেনেদৰে ল'ব- Indomethacin + Paracetamol Dosage & How to Take in Assamese - Indomethacin + Paracetamol ar paali aaru xeya kenedore lobo\nIndomethacin + Paracetamol ৰ পাৰ্শ্চক্ৰিয়াসমূহ- Indomethacin + Paracetamol Side Effects in Assamese- Indomethacin + Paracetamol ar parshwakriyasamuh\nIndomethacin + Paracetamol সংক্ৰান্ত সতৰ্কতাবাণীসমূহ- Indomethacin + Paracetamol Related Warnings in Assamese- Indomethacin + Paracetamol xonkranta xatarkatabanisamuh\nঅইন দৰৱৰ সৈতে Indomethacin + Paracetamolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Indomethacin + Paracetamol with Other Drugs in Assamese- Oinor xoite Indomethacin + Paracetamol ar gurutor kriya-pratikriya\nIndomethacin + Paracetamol মতভেদসমূহ- Indomethacin + Paracetamol Contraindications in Assamese- Indomethacin + Paracetamol nishedhsamuh\nIndomethacin + Paracetamol ৰ বিষয়ে সততে সোধা প্ৰশ্নসমূহ- Frequently asked Questions about Indomethacin + Paracetamol in Assamese- Indomethacin + Paracetamol ar bikhoye satate xodha prashnasamuh\nখাদ্য আৰু মদৰ সৈতে Indomethacin + Paracetamol ক্ৰিয়া-প্ৰতিক্ৰিয়া- Indomethacin + Paracetamol Interactions with Food and Alcohol in Assamese- khadya aaru modor xoite Indomethacin + Paracetamol kriya-pratikriya\nIndomethacin + Paracetamol ৰ লাভ আৰু ব্যৱহাৰসমূহ - Indomethacin + Paracetamol Benefits & Uses in Assamese - Indomethacin + Paracetamol ar laabh aaru byavaharsamuh\nIndomethacin + Paracetamol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nIndomethacin + Paracetamol ৰ পালি আৰু সেয়া কেনেদৰে ল'ব - Indomethacin + Paracetamol Dosage & How to Take in Assamese - Indomethacin + Paracetamol ar paali aaru xeya kenedore lobo\nIndomethacin + Paracetamol-ৰ উপাদানসমূহ - Indomethacin + Paracetamol Active Ingredients in Assamese - Indomethacin + Paracetamol-ar upadaansamuh\nIndomethacin + Paracetamol ৰ পাৰ্শ্চক্ৰিয়াসমূহ - Indomethacin + Paracetamol Side Effects in Assamese - Indomethacin + Paracetamol ar parshwakriyasamuh\nগৱেষণাৰ ভিত্তিত, Indomethacin + Paracetamol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nIndomethacin + Paracetamol সংক্ৰান্ত সতৰ্কতাবাণীসমূহ - Indomethacin + Paracetamol Related Warnings in Assamese - Indomethacin + Paracetamol xonkranta xatarkatabanisamuh\nIndomethacin + Paracetamol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nIndomethacin + Paracetamol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Indomethacin + Paracetamol কি প্ৰভাৱ দেখা গৈছে?\nযকৃতত Indomethacin + Paracetamol কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Indomethacin + Paracetamol ৰ কি প্ৰভাৱ দেখা গৈছে?\nঅইন দৰৱৰ সৈতে Indomethacin + Paracetamolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Indomethacin + Paracetamol with Other Drugs in Assamese - Oinor xoite Indomethacin + Paracetamol ar gurutor kriya-pratikriya\nIndomethacin + Paracetamol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nIndomethacin + Paracetamol মতভেদসমূহ - Indomethacin + Paracetamol Contraindications in Assamese - Indomethacin + Paracetamol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Indomethacin + Paracetamol লোৱা অনুচিত যাতে -\nIndomethacin + Paracetamol ৰ বিষয়ে সততে সোধা প্ৰশ্নসমূহ - Frequently asked Questions about Indomethacin + Paracetamol in Assamese - Indomethacin + Paracetamol ar bikhoye satate xodha prashnasamuh\nএই Indomethacin + Paracetamol-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Indomethacin + Paracetamol ক্ৰিয়া-প্ৰতিক্ৰিয়া - Indomethacin + Paracetamol Interactions with Food and Alcohol in Assamese - khadya aaru modor xoite Indomethacin + Paracetamol kriya-pratikriya\nখাদ্য আৰু Indomethacin + Paracetamolৰ ক্ৰিয়া-প্ৰতিক্ৰিয়া\nমদ আৰু Indomethacin + Paracetamolৰ মাজৰ প্ৰতিক্ৰিয়া\nআপুনি বা আপোনাৰ পৰিয়ালৰ কোনোবাই Indomethacin + Paracetamol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Indomethacin + Paracetamol ব্যৱহাৰ কৰিছিল নেকি?\nআপুনি কিমান পৰিমাণে Indomethacin + Paracetamol সেৱন কৰিছিল?\nআপুনি Indomethacin + Paracetamol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Indomethacin + Paracetamol সেৱন কৰে?


D Flaz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - D Flaz ar byavahar, ppali, parshwakriya, upkaar, kriya-pratikriya aaru satarkatabani\nD Flaz ৰ লাভ আৰু ব্যৱহাৰসমূহ- D Flaz Benefits & Uses in Assamese- D Flaz ar laabh aaru byavaharsamuh\nD Flaz ৰ পালি আৰু সেয়া কেনেদৰে ল'ব- D Flaz Dosage & How to Take in Assamese - D Flaz ar paali aaru xeya kenedore lobo\nD Flaz ৰ পাৰ্শ্চক্ৰিয়াসমূহ- D Flaz Side Effects in Assamese- D Flaz ar parshwakriyasamuh\nD Flaz সংক্ৰান্ত সতৰ্কতাবাণীসমূহ- D Flaz Related Warnings in Assamese- D Flaz xonkranta xatarkatabanisamuh\nঅইন দৰৱৰ সৈতে D Flazৰ গুৰুতৰ ক্ৰিয়া-প্ৰতিক্ৰিয়া- Severe Interaction of D Flaz with Other Drugs in Assamese- Oinor xoite D Flaz ar gurutor kriya-pratikriya\nD Flaz মতভেদসমূহ- D Flaz Contraindications in Assamese- D Flaz nishedhsamuh\nD Flaz ৰ বিষয়ে সততে সোধা প্ৰশ্নসমূহ- Frequently asked Questions about D Flaz in Assamese- D Flaz ar bikhoye satate xodha prashnasamuh\nখাদ্য আৰু মদৰ সৈতে D Flaz ক্ৰিয়া-প্ৰতিক্ৰিয়া- D Flaz Interactions with Food and Alcohol in Assamese- khadya aaru modor xoite D Flaz kriya-pratikriya\nD Flaz ৰ লাভ আৰু ব্যৱহাৰসমূহ - D Flaz Benefits & Uses in Assamese - D Flaz ar laabh aaru byavaharsamuh\nD Flaz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nD Flaz ৰ পালি আৰু সেয়া কেনেদৰে ল'ব - D Flaz Dosage & How to Take in Assamese - D Flaz ar paali aaru xeya kenedore lobo\nD Flaz-ৰ উপাদানসমূহ - D Flaz Active Ingredients in Assamese - D Flaz-ar upadaansamuh\nD Flaz ৰ পাৰ্শ্চক্ৰিয়াসমূহ - D Flaz Side Effects in Assamese - D Flaz ar parshwakriyasamuh\nগৱেষণাৰ ভিত্তিত, D Flaz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nD Flaz সংক্ৰান্ত সতৰ্কতাবাণীসমূহ - D Flaz Related Warnings in Assamese - D Flaz xonkranta xatarkatabanisamuh\nD Flaz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nD Flazএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nD Flaz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nD Flaz প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত D Flaz কি প্ৰভাৱ দেখা গৈছে?\nD Flaz গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত D Flaz কি প্ৰভাৱ দেখা গৈছে?\nD Flaz গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত D Flaz ৰ কি প্ৰভাৱ দেখা গৈছে?\nD Flaz গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে D Flazৰ গুৰুতৰ ক্ৰিয়া-প্ৰতিক্ৰিয়া - Severe Interaction of D Flaz with Other Drugs in Assamese - Oinor xoite D Flaz ar gurutor kriya-pratikriya\nD Flaz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nD Flaz মতভেদসমূহ - D Flaz Contraindications in Assamese - D Flaz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে D Flaz লোৱা অনুচিত যাতে -\nD Flaz ৰ বিষয়ে সততে সোধা প্ৰশ্নসমূহ - Frequently asked Questions about D Flaz in Assamese - D Flaz ar bikhoye satate xodha prashnasamuh\nএই D Flaz-এ অভ্য়াস বা নিচাৰ সৃষ্টি কৰে নেকি?\nনহয়, আপনি D Flazৰ প্ৰতি আসক্ত নহয়।\nD Flaz আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ D Flaz লোৱাটো নিৰাপদ।\nমানসিক ৰোগৰ চিকিত্সাৰ বাবে D Flaz লৈ কোনো লাভ নাই।\nখাদ্য আৰু মদৰ সৈতে D Flaz ক্ৰিয়া-প্ৰতিক্ৰিয়া - D Flaz Interactions with Food and Alcohol in Assamese - khadya aaru modor xoite D Flaz kriya-pratikriya\nখাদ্য আৰু D Flazৰ ক্ৰিয়া-প্ৰতিক্ৰিয়া\nD Flaz আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু D Flazৰ মাজৰ প্ৰতিক্ৰিয়া\nD Flazৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nD Flaz ৰ অনুকল্প - Substitutes for D Flaz in Assamese\nআপুনি বা আপোনাৰ পৰিয়ালৰ কোনোবাই D Flaz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা D Flaz ব্যৱহাৰ কৰিছিল নেকি?\nআপুনি কিমান পৰিমাণে D Flaz সেৱন কৰিছিল?\nআপুনি D Flaz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত D Flaz সেৱন কৰে?


Cabinet meeting outside Guwahati CM replied on it to opposition Cabinet meeting outside Guwahati: ৰাজধানীৰ বাহিৰত কিয় কেবিনেট বৈঠক?মুখ্যমন্ত্ৰী হিমন্ত বিশ্ব শৰ্মাই দিলে ব্যাখ্যা– News18 assam\nCabinet meeting outside Guwahati: ৰাজধানীৰ বাহিৰত কিয় কেবিনেট বৈঠক?মুখ্যমন্ত্ৰী হিমন্ত বিশ্ব শৰ্মাই দিলে ব্যাখ্যা\nৰাজধানীৰ পৰা জিলা ব্লক পৰ্যায়লৈ প্ৰশাসনক নিয়াৰ প্ৰয়াসঃ মুখ্যমন্ত্ৰী\nৰাজধানী দিছপুৰৰ বাহিৰত কিয় কেবিনেট বৈঠক? ড° হিমন্ত বিশ্ব শৰ্মাৰ চৰকাৰক বিৰোধীৰ সমালোচনা APCCৰ কাৰ্যকৰী সভাপতি ৰাণা গোস্বামীৰ ৷\nপ্ৰদেশ কংগ্ৰেছৰ কাৰ্যকৰী সভাপতি ৰাণা গোস্বামীৰ এই সমালোচনাৰ সমান্তৰালকৈ বিৰোধী AIUDFয়েও সমালোচনা কৰে ড° শৰ্মাৰ চৰকাৰক ৷ AIUDFৰ বিধায়ক কৰিমউদ্দিন বৰভূঞাই কৈছিল এনেদৰে- “লাকজাৰী চৰকাৰ এইখন ৷ খাই ভাল পায় ৷ মুখ্যমন্ত্ৰীৰ বাহিৰে বেলেগ মন্ত্ৰীৰ কামেই নাই ৷ কাম নোহোৱা মন্ত্ৰী অৱশ্যে পিকনিক খোৱাবলৈ এনেদৰে গুৱাহাটীৰ বাহিৰত মুখ্যমন্ত্ৰীয়ে কেবিনেট পাতিছে ৷”\nবিৰোধী কংগ্ৰেছ আৰু AIUDFৰ এনে সমালোচনাৰ উত্তৰ দিলে মুখ্যমন্ত্ৰীয়ে ৷ বঙাইগাঁৱত ৰাজধানীৰ বাহিৰত দ্বিতীয়খন কেবিনেট বৈঠকত অংশগ্ৰহণ কৰি মুখ্যমন্ত্ৰী ড° হিমন্ত বিশ্ব শৰ্মাই পূৰ্বে কোন কোন কোন মুখ্যমন্ত্ৰীয়ে ৰাজধানীৰ বাহিৰত কেবিনেট বৈঠক আয়োজন কৰিছিল? তাৰ ব্যাখ্যা দিলে ৷\nমুখ্যমন্ত্ৰীয়ে ক'লে- “১৯৫১ চনৰ ২৮ ডিচেম্বৰত ৰাজধানী শ্বিলঙৰ বাহিৰত গুৱাহাটীত কেবিনেট পাতিছিল বিষ্ণুৰাম মেধিয়ে ৷ ১৯৭১ চনত মহেন্দ্ৰমোহন চৌধুৰীয়ে শ্বিলঙৰ বাহিৰত গুৱাহাটীত পাতিছিল কেবিনেট ৷ হিতেশ্বৰ শইকীয়াই দুখনকৈ কেবিনেট পাতিছিল বিমান বন্দৰত ৷ সৰ্বানন্দ সোণোৱালেও মাজুলীত পাতিছিল কেবিনেট ৷ এতিয়া আমি ধুবুৰীৰ পিছত দ্বিতীয়খন কেবিনেট পাতিছো বঙাইগাঁৱত ৷ তৃতীয়খন ৰাজধানীৰ বাহিৰত আয়োজন কৰা হৈছে হাফলঙত ৷ হাফলঙত জানুৱাৰীৰ পাঁচ তাৰিখে অনুষ্ঠিত হ'ব ।”\nৰাজধানীৰ বাহিৰত কেবিনেট বৈঠক আয়োজন কৰাৰ উদ্দেশ্য আৰু লক্ষ্য আছে মুখ্যমন্ত্ৰীৰ৷ সেই সন্দৰ্ভত মুখ্যমন্ত্ৰীয়ে ক'লে- “ৰাজধানীৰ পৰা প্ৰশাসন জিলা আৰু ব্ল'ক পৰ্যায়লৈ নিয়াৰ প্ৰচেষ্টা কৰা হৈছে ৷”\nৰাজধানীৰ বাহিৰত কেবিনেট বৈঠক আয়োজনৰ ব্যাখ্যা কৰি মুখ্যমন্ত্ৰী ড° শৰ্মাই লগতে ক'লে- “মন্ত্ৰীসকলে পৰিদৰ্শন কৰিছে জিলাৰ চৰকাৰী আঁচনিসমূহ ৷ চৰকাৰী আঁচনিৰ অগ্ৰগতিৰ বুজ ল'ব পাৰিছে ৷ প্ৰতিজন মন্ত্ৰীয়ে কেবিনেটলৈ আহোঁতে এখন জিলা আৰু দিছপুৰলৈ উভতি যাওঁতে এখন জিলাৰ চৰকাৰী আঁচনিসমূহৰ বুজ ল'ব পাৰিছে ৷”\nAIUDFAssam CabinetAssam CongressDr Himanta Biswa Sarma


‘SP আনন্দ মিশ্ৰৰ কৃত্ৰিম জনপ্ৰিয় ইমেজৰ NIAৰ তদন্তৰ প্ৰয়োজন’, প্ৰাক্তন সাংসদ ৰমেন ডেকাই কিয় উজাৰিলে ক্ষোভ? bjp-ex-mp-ramen-deka-says-that-the-image-of-nagaon-sp-IPS-Anand-Mishra-is-media-generated-hb– News18 Assam\n‘SP আনন্দ মিশ্ৰৰ কৃত্ৰিম জনপ্ৰিয় ইমেজৰ NIAৰ তদন্তৰ প্ৰয়োজন’, প্ৰাক্তন সাংসদ ৰমেন ডেকাই কিয় উজাৰিলে ক্ষোভ?\nUpdated:June 7, 2021, 2:19 PM IST\nআনন্দ মিশ্ৰৰ সন্দৰ্ভত মঙলদৈৰ প্ৰাক্তন সাংসদ ৰমেন ডেকাই ছচিয়েল মিডিয়াত শ্বেয়াৰ কৰা এটা পোষ্টকলৈ এতিয়া সৰ্বত্ৰ প্ৰতিক্ৰিয়াৰ সৃষ্টি হৈছে\nLast Updated: June 7, 2021, 2:19 PM IST\nছচিয়েল মিডিয়াত শেহতীয়াকৈ ব্যাপক ভাবে চৰ্চিত হৈছে নগাঁৱৰ আৰক্ষী অধীক্ষক আনন্দ মিশ্ৰ। আৰক্ষী বিষয়াগৰাকীৰ সততাক বহুতে প্ৰশংসা কৰা দেখা গৈছে। ধুবুৰীৰ পৰা বদলি হৈ নগাঁৱলৈ অহাৰ পিছৰে পৰা ছচিয়েল মিডিয়াত ভাইৰেল হৈ পৰিছে আৰক্ষী অধীক্ষকগৰাকীৰ কেইবাটাও ভিডিও।\nকিন্তু শেহতীয়াকৈ আনন্দ মিশ্ৰৰ সন্দৰ্ভত মঙলদৈৰ প্ৰাক্তন সাংসদ ৰমেন ডেকাই ছচিয়েল মিডিয়াত শ্বেয়াৰ কৰা এটা পোষ্টকলৈ সৰ্বত্ৰ প্ৰতিক্ৰিয়াৰ সৃষ্টি হৈছে । আৰক্ষী বিষয়াগৰাকীৰ জনপ্ৰিয়তাক কৃত্ৰিম আৰু সংবাদ মাধ্যমৰ সৃষ্ট বুলি অভিহিত কৰি ক্ষোভ উজাৰিছে প্ৰাক্তন সাংসদগৰাকীয়ে। লগতে বিচাৰিলে NIAৰ তদন্ত।\nআনন্দ মিশ্ৰ ধুবুৰীৰ আৰক্ষী অধীক্ষক হিচাপে থকাৰ সময়ছোৱাৰো উচিত তদন্ত বিচাৰিলে প্ৰাক্তন সাংসদগৰাকীয়ে। সাংসদগৰাকীৰ মতে, উচিত তদন্ত হ'লে বহু ৰহস্য পোহৰলৈ আহিব। উল্লেখ্য যে, ধুবুৰীত আৰক্ষী অধীক্ষক হিচাপে ১০ মাহ কৰ্মৰত আছিল আই পি এছ আনন্দ মিশ্ৰ।\nFirst published: June 7, 2021, 2:19 PM IST\nEx MP Ramen Deka\nIPS Anand Mishra\nNagaon SP Anand Mishra


Baclytic in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Baclytic ar byavahar, ppali, parshwakriya, upkaar, kriya-pratikriya aaru satarkatabani\nBaclytic के प्रकार चुनें\nBaclytic ৰ মূল্য আৰু পেকৰ চাইজ - Baclytic Price and Pack Size in Assamese - Baclytic ar mulya aaru pakor size\nBaclytic Gel ₹96.0 दवा खरीदें\nBaclytic की जानकारी\nBaclytic ৰ লাভ আৰু ব্যৱহাৰসমূহ- Baclytic Benefits & Uses in Assamese- Baclytic ar laabh aaru byavaharsamuh\nBaclytic ৰ পালি আৰু সেয়া কেনেদৰে ল'ব- Baclytic Dosage & How to Take in Assamese - Baclytic ar paali aaru xeya kenedore lobo\nBaclytic ৰ পাৰ্শ্চক্ৰিয়াসমূহ- Baclytic Side Effects in Assamese- Baclytic ar parshwakriyasamuh\nBaclytic সংক্ৰান্ত সতৰ্কতাবাণীসমূহ- Baclytic Related Warnings in Assamese- Baclytic xonkranta xatarkatabanisamuh\nঅইন দৰৱৰ সৈতে Baclyticৰ গুৰুতৰ ক্ৰিয়া-প্ৰতিক্ৰিয়া- Severe Interaction of Baclytic with Other Drugs in Assamese- Oinor xoite Baclytic ar gurutor kriya-pratikriya\nBaclytic মতভেদসমূহ- Baclytic Contraindications in Assamese- Baclytic nishedhsamuh\nBaclytic ৰ বিষয়ে সততে সোধা প্ৰশ্নসমূহ- Frequently asked Questions about Baclytic in Assamese- Baclytic ar bikhoye satate xodha prashnasamuh\nখাদ্য আৰু মদৰ সৈতে Baclytic ক্ৰিয়া-প্ৰতিক্ৰিয়া- Baclytic Interactions with Food and Alcohol in Assamese- khadya aaru modor xoite Baclytic kriya-pratikriya\nBaclytic ৰ লাভ আৰু ব্যৱহাৰসমূহ - Baclytic Benefits & Uses in Assamese - Baclytic ar laabh aaru byavaharsamuh\nBaclytic তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBaclytic ৰ পালি আৰু সেয়া কেনেদৰে ল'ব - Baclytic Dosage & How to Take in Assamese - Baclytic ar paali aaru xeya kenedore lobo\nBaclytic-ৰ উপাদানসমূহ - Baclytic Active Ingredients in Assamese - Baclytic-ar upadaansamuh\nBaclytic ৰ পাৰ্শ্চক্ৰিয়াসমূহ - Baclytic Side Effects in Assamese - Baclytic ar parshwakriyasamuh\nগৱেষণাৰ ভিত্তিত, Baclytic ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBaclytic সংক্ৰান্ত সতৰ্কতাবাণীসমূহ - Baclytic Related Warnings in Assamese - Baclytic xonkranta xatarkatabanisamuh\nBaclytic-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBaclyticএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nBaclytic-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Baclytic ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Baclytic গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Baclytic কি প্ৰভাৱ দেখা গৈছে?\nবৃক্ক ৰ বাবে Baclytic কেতিয়াবাহে ক্ষতিকাৰক।\nযকৃতত Baclytic কি প্ৰভাৱ দেখা গৈছে?\nকলিজা ৰ বাবে Baclytic কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Baclytic ৰ কি প্ৰভাৱ দেখা গৈছে?\nBaclyticৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Baclyticৰ গুৰুতৰ ক্ৰিয়া-প্ৰতিক্ৰিয়া - Severe Interaction of Baclytic with Other Drugs in Assamese - Oinor xoite Baclytic ar gurutor kriya-pratikriya\nBaclytic তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBaclytic মতভেদসমূহ - Baclytic Contraindications in Assamese - Baclytic nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Baclytic লোৱা অনুচিত যাতে -\nBaclytic ৰ বিষয়ে সততে সোধা প্ৰশ্নসমূহ - Frequently asked Questions about Baclytic in Assamese - Baclytic ar bikhoye satate xodha prashnasamuh\nএই Baclytic-এ অভ্য়াস বা নিচাৰ সৃষ্টি কৰে নেকি?\nBaclyticৰে অভ্যাস গঠনৰ কোনো কথাৰ প্ৰতিবেদন পোৱা নাই।\nBaclytic য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু Baclytic লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Baclyticৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Baclytic ক্ৰিয়া-প্ৰতিক্ৰিয়া - Baclytic Interactions with Food and Alcohol in Assamese - khadya aaru modor xoite Baclytic kriya-pratikriya\nখাদ্য আৰু Baclyticৰ ক্ৰিয়া-প্ৰতিক্ৰিয়া\nখাদ্যৰ সৈতে Baclytic লোৱাট নিৰাপদ।\nমদ আৰু Baclyticৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Baclytic লোৱাৰ পাৰ্শ্চক্ৰিয়াৰ বিষয়ে তথ্য নাই।\nBaclytic ৰ অনুকল্প - Substitutes for Baclytic in Assamese\nBaclytic के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Baclytic লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Baclytic ব্যৱহাৰ কৰিছিল নেকি?\nআপুনি কিমান পৰিমাণে Baclytic সেৱন কৰিছিল?\nআপুনি Baclytic ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Baclytic সেৱন কৰে?


শূণ্যতাৰ সিপাৰে তথাগত। খণ্ড-৬\nAuthor i Entrepreneur I Social Worker I Motivational Speaker\nশূন্যতাৰ সিপাৰে তথাগত (উপন্যাস)\n' তই যে কি অদ্ভুত মানুহ এটা '\nজুনেইদ, বৰুণ, সমীৰণহত আচৰিত হয় তাক লৈ। আচৰিত নহ'বনো কিয় ? তথাগতৰ গাঁৱৰ ঘৰলৈ সিহঁত আটাইকেইটা গৈছে। গাঁৱৰ মানুহৰ মুখে মুখে শুনিছে তথাগতৰ কথাবোৰ।\n' ছবিৰ দৰে আখৰ লিখিছিল সি ' তথাগতক পঢ়ুওৱা শিক্ষকে কয়।\n' বৰ কম সময়তে পাঠবোৰ বুজিছিল সি। '\nতেন্তে কি হ'ল তথাগতৰ ? পঢ়া - শুনা আধাতে এৰি ছন বনাই ফুৰিবলৈ ল'লেনো কিয় ?\nইমান একো ডাঙৰ ঘটনাও হোৱা নাছিল।\nস্কুলত অংক তিনিটা কৰিবলৈ দিছিল। পাৰক - নোৱাৰক সবেই যত্ন কৰিছিল কৰিবলৈ। তথাগতৰ আকৌ সিদিনা কি জানো হ'ল .. তাৰ মুঠেও মন যোৱা নাছিল অংককেইটা কৰিবলৈ। সি থমথমকৈ বহি আছিল। মাষ্টৰে যিমানে কৰিবলৈ কৈছিল, সিমানে বাঢ়ি গৈছিল তাৰ আজল - মঠালিখন।\n' নকৰো ' ৰ পৰা ' কৰিম ' নুবুলিলে সি।\nমাষ্টৰৰো খঙে মূৰৰ চুলিৰ আগ পাইছিলগৈ। মৰিয়াই মৰিয়াই ' আইধা ' পেলালে তাক। সেই যে খঙৰ ভমকত স্কুল এৰিলে, এৰিলেই আৰু। ঘৰৰ মানুহৰ মাৰ - কিল খায়ো তথাগত আৰু স্কুললৈ নগ'ল।\nএদিন দূপৰীয়া বৰনামঘৰৰ কাষৰ বৰপুখুৰীটোত তথাগতই বৰশী টোপাই আছিল। বাৰীৰ আলতিয়া মাটি খান্দি এটোপোলা বোন্দা কেচুৰ টোপ পলিথিন এটাত নুৰা কৰি লৈ গৈছিল। কিমান সময় সি সেইদিনা বৰপুখুৰীৰ পাৰত বহি আছিল সেই হিচাপ কোনেও কৰা নাছিল। আচলতে দিনৰ দিনটো চকুৰ আগত পঙপঙাই থকাতকৈ চকুৰ আগৰ পৰা সি দূৰত থাকিলেই ঘৰৰ মানুহবোৰে ভাল পাইছিল চাগে।\nবেলিটোৰ পোহৰবোৰ ঢুকাও ঢুকাও হোৱাৰ পৰত তথাগতই দেখিছিল আকাশখন ৰঙচুৱা, গোলাপী আৰু সুমথিৰা ৰঙৰ এখন ডাঙৰ ছবিৰ দৰে হৈ উঠিছে। কোনো শিল্পীয়েহে যেন আকাশখনত ৰঙবোৰ আটোমটোকাৰীকৈ সানি গৈছিল।\nমলিন বৰ্তাকে বৰনামঘৰৰ মণিকূটৰ ওচৰত বহি গোৱা প্ৰাৰ্থনাৰ কৰুণ সুৰ এটা তথাগতৰ ওচৰলৈ বৈ আহিছিল-\n' মুক্তিত নিস্পৃহ যিটো\nসেহি ভকতক নমো\nৰসময় মাগোহো ভকতি\nসমস্ত মস্তক মণি নিজ ভকতৰ বৈশ্য\nভজো হেন দেৱ যদুপতি '\nতথাগতৰ বুকুখন কিবা এটাই মুচৰি আনিছিল। এক ভাষাৰে বুজাব নোৱৰা বেজাৰত সেইকণ বয়সতে সি ধাৰাসাৰ চকুলোত উটি গৈছিল।তাৰ এতিয়াও মনত পৰে, বৰপুখুৰীৰ পাৰতে থকা বুঢ়া আহতজোপাৰ তলতে বহি সি সৰ্বচ্চ হেৰুওৱা মানুহৰ দৰে হুৰাহুৰে কান্দিছিল।\nসেই ৰাতি ঘৰলৈ আহি সি ছবি আকিছিল। এখন নহয়, ইখনৰ পিছত সিখন। সি বৰ বেছিকৈ অস্থিৰ হৈ পৰিছিল। যিহকে ৰঙ পাইছিল ,তাৰেই ছবি আকিছিল।\nঘৰৰ মানুহে তাৰ পগলা জক উঠিছিল বুলি ভয় খাইছিল।\nযিমানেই সি ছবিবোৰ আকিছিল, সিমানেই তাৰ বেজাৰবোৰ কমি আহিছিল। সেইদিনাই সি বুজিছিল- ছবি আকিবৰ কাৰণেই তাৰ জন্ম হৈছে।\nহাবিয়ে - বননিয়ে, নদীৰ পাৰে, গছতলে তথাগতই সেই তেতিয়াৰে পৰা কেৱল ছবিকে আকিবলৈ ল'লে।\n' লগৰবোৰ স্কুললৈ যায়। তোমাৰ বেয়া নালাগেনে ? '\nতথাগতই ভাবি নাপায় অদীতি বাইদেউৱে কেতিয়াবা কথাবোৰ ইমান আকৰিৰ দৰে কিয় সোধে।\nস্কুললৈ নগ'ল কি হ'ল। তাৰ বাবে মুকলি হ'ল অন্য এখন পৃথিৱী। এনেকুৱা এখন পৃথিৱী তাৰ বাবে যে পৰম আকাংক্ষিত। যিদিনাই সি সেই বুজাব নোৱৰা দুখটো আপোনা আপুনি তাৰ বুকুত উপলব্ধি কৰিলে আৰু সেই দুখ সহিবৰ বাটটো তাক ৰঙবোৰে দিলে, সেইদিনাৰ পৰাই তথাগত সেইখন পৃথিৱীৰ মানুহ হৈ আছে।\nসেইখন পৃথিৱীত তেতিয়াৰ কিশোৰ তথাগতই আগতকৈও বেছিকৈ সময় দিব পৰা হ'ল তাৰ পোহনীয়া চৰাইবোৰক। কিমান যে চৰাই পুহিছিল তথাগতই। আচলতে পোহা বুলি ক'লে ভুল কোৱা হ'ব। সি মাত্ৰ চৰাইবোৰৰ যতন লৈছিল। আৰু চৰাইবোৰে তাক আপোন বুলি ভাবিছিল। ঘৰচিৰিকা এহালৰো বৰ যত্ন লৈছিল সি। এবাৰ ঠেং ভঙা ডাউক এজনী পাইছিল সি। ঘৰলৈ আনি কেচা হালধি বটা দি দি ভাল কৰিছিল। ভাল হোৱাৰ পিছত চৰাইজনীয়ে আৰু তাক এৰি ক'লৈকো নোযোৱা হ'ল। ভালেদিন তেনেকৈয়ে থকাৰ পিছত চৰাইজনীৰ দুৰ্দান্ত প্ৰেম হ'ল। প্ৰেমিক পখীয়ে এদিন ক'ৰবালৈ লৈ গ'ল তাৰ ডাউকজনীক। সেইদিনাহে তথাগতৰ মনটো বৰ বেয়া লাগিছিল। প্ৰেমিক চৰাইটোক পালে ফৰ্মূতিয়াই মাৰিম বুলিও ভাবিছিল সি। লাহে লাহে সেই দুখ সহিব পৰা হ'ল সি।\nকিন্তু চুতিয়া শালিকা এজনীক হেৰুওৱাৰ যন্ত্ৰণা সি বহুদিনলৈকে পাহৰিব পৰা নাছিল। ক'ৰবাৰ পৰা চো মাৰি উৰি আহিছিল শেণ চৰাই এটা। চুৱা পাতনিত চুৱা খাই ফুৰা শালিকাজনীক ছো - মাৰি আহি নিলেহি যি নিলেই। তথাগতৰ চকুৰ সন্মুখতে চৰাইজনীক থপিয়াই নিলে।সি একোৱেই কৰিব নোৱাৰিলে। ইমান অসহায় যেন সি কাহানিও অনুভৱ কৰা নাছিল। বহুদিনলৈকে সেই নি:কিন চৰাইজনীয়ে কন্দুৱালে তাক .. সি সাজি দিয়া বাহত চৰাইজনীয়ে কণী পাৰি থৈছিল। দুদিনমান আমন জিমনকৈ থাকি মতা চৰাইটো আন ক'ৰবালৈ উৰি গৈছিল। এদিন কণীকেইটা কিহবাই খাই পেলালে। কিয় জানো সেই চৰাইজনীৰ মৃত্যুৰ বাবে তথাগতই আজিও নিজকে দোষী বুলি ভাবে। সাধাৰণ কণমানি চৰাই এজনীকে সি ঘাতক চৰাইটোৰ পৰা বচাব নোৱাৰিলে ..\nশূন্যতাৰ সিপাৰে তথাগত খণ্ড-২৮\n'কোনোবাখিনিত মই একেবাৰেই ভৰষাত ল'ব নোৱাৰো পুৰুষক। ভালপোৱাক আস্থাত ল'ব নোৱাৰো। তুমি জানা। তুমি সকলো জানা। কিজানি মই বৰ প্ৰেমহীন মানুহ।তোমাক হেৰুৱাব বিচৰা নাছিলো।কিন্তু হেৰুৱাই পেলালো।একেবাৰেই হেৰুৱাই প\nশূন্যতাৰ সিপাৰে তথাগত খণ্ড-২৭\nকেইবাদিনৰ মূৰত তথাগত আজি আদিংগীৰিলৈ আহিছে। সি অহা দেখি ল'ৰা ছোৱালী জাক উফৰি অহাদি আহিলে তাৰ ওচৰলৈ। আটাইতকৈ থোপোকাটোৰ Direct complain- 'তই আমাক পাহৰি গ'লি ককাই'। তথাগতই সিহঁতক 'ককাই' সম্বোধনটো শিকাইছিল\nশূন্যতাৰ সিপাৰে তথাগত খণ্ড -২৬\nঅহা যোৱা কৰিব পৰা বাটটোৰ একেবাৰে মাজতে গছজোপা। প্ৰকাণ্ড গা গছেৰে নদীখনৰ ফালে হাউলি গৈছে।গেটৰ মুখত 'সতী ৰাধিকা উদ্যান বা ৰিভাৰ ফ্ৰণ্ট পাৰ্ক' বুলি লিখা আছে যদিও এইখনক পাৰ্ক বুলি ক'বলৈ বৰুণৰ মন নাযায়। '\nWebsite managed by Siddhartha Hazarika\nCopyright © 2020 Archana Borthakur. All rights reserved.


কণপিতৌৰ সমস্যা- বেদব্ৰত বৰা – ফটাঢোল\nOctober 3, 2018 গল্প\t3 Comments\nকণপিতৌৰ সমস্যা- বেদব্ৰত বৰা\nভেকুলীৰ টোৰটোৰণি মাৰ নৌযাওঁতেই নামঘৰত ডবাৰ কোব পৰিল। কণপিতৌৱে খৰকৈ খোজ দিলে। আজিও প্ৰাৰ্থনা পলম হ’লে ডিম্বেশ্বৰ দাইটিৰ গালি শুনিব লাগিব। এই মানুহজনে খালি গালি পাৰোঁ পাৰোঁকৈ থাকে। সুবিধা পালেই ক’বলৈ আৰম্ভ কৰে,“কণপিতৌ তোৰ আৰু নহ’ব। আজিও পলম কৰিলিনে? জীৱনত কেতিয়াবা সময়মতে কাম কৰি পাইছনে? সেইকাৰণে এতিয়ালৈকে তোৰ ঘৈণীয়েৰৰ সন্তান হোৱা নাই বুজিলি”।\nএই গালিটো পাৰিলে তাৰ চুলিবোৰ ঠিয় হৈ যায়। কাণ দুখন ৰঙা পৰি যায় আৰু দুয়োখন কাণেৰে হো হোকৈ কিছুমান শব্দ ওলাবলৈ ধৰে। অলপ দেৰিলৈকে সি একো নুশুনা হয়। তাৰ ঘৈণীয়েকজনীৰ প্ৰতি ডিম্বেশ্বৰ দাইতিৰ ইমান চকু কিয়? বিয়া পতা মাত্ৰ তিনিবছৰ হৈছে। এতিয়াই ল’ৰা-ছোৱালী হ’ব লাগিব বুলি কি কথা আছে? এই জঞ্জালবোৰৰ পৰা সি হাত সাৰি আছে কাৰণেই খেতি পথাৰ সামৰি এইদৰে নামঘৰলৈ আহিব পাৰিছে। খোজ খৰ কৰিবলৈ কণপিতৌৱে ধূতিখন এবাৰ কোঁচাই ল’লে। এবাৰ ভাবিছিল, চেণ্ডেলযোৰ হাতত লৈ ল’ব নেকি। কিন্তু পিছ মুহূৰ্ততে ভাবিলে আন্ধাৰে মুন্ধাৰে কিহত ভৰি দিয়ে ঠিক নাই, সেয়েহে চেণ্ডেলযোৰ খুলি হাতত লোৱাটো সজ কথা নহ’ব। খোজ কাঢ়ি গৈ থাকোতে কণপিতৌৱে নিজৰ বচন কেইথেৱা মনত পেলাবলৈ চেষ্টা কৰে। ক’ত মনত পৰিব? আখৰা আৰম্ভ হোৱা দহ দিন হৈছেহে। বচন মুখস্থ কৰিবলৈ সময়বা পাইছে ক’ত? তাৰ বেয়া লাগে। প্ৰতিবাৰ তাক মহিলাৰ ভাওবোৰ দিয়ে। আজিকালি ভাওনাত গাভৰু ছোৱালীয়ে সাজি কাচি ৰাণী, দেৱী, অপেশ্বৰীৰ ভাও লয়। তাক কিয় বাৰে বাৰে মহিলাৰ ভাও লবলৈ বাধ্য কৰাব লাগে? এইবাৰ সেইবাবে সি আঁকোৰগোজ হ’ল। লাগিলে ভাও নলবই, কিন্তু মহিলাৰ ভাও আৰু নহ’ব। বহু বাক বিতণ্ডাৰ অন্তত গাঁওবুঢ়াই শেষত তাৰ ৰজাৰ দূতৰ ভাওটো দিয়াইছে। দুথেৱা মাত্ৰ বচন। তাকো পিছদিনাৰ ভাওনাত। আগদিনা সি নিজৰ ভাগৰ দেউৰি বিলনীয় কামবোৰ ভালকৈ কৰিব লাগিব। সেই চুক্তিতহে তাক ভাওটো দিয়া হৈছে। ভালেই হৈছে। দুদিন ভাও লোৱাটো কম কষ্ট আৰু খৰচৰ কথা নহয়। ড্ৰেচ-পাতিৰ কথা আছেই তাতে আকৌ বৰঙনিও আছে। কণপিতৌৱে সময়-সুবিধা পালেই অকমান ধৰে। গাৰ বিষ মাৰিবলৈ বুলি এনেকৈ ধৰোতে ধৰোতে এতিয়া অভ্যাসত পৰিণত হৈছে। বিশেষকৈ সন্ধিয়া হাল-কোৰ, গৰু-গাই সামৰি আলিমূৰৰ ফালে অকমান ওলাই গৈ বীৰেণৰ দোকানত দুগিলাচ নাখালে তাৰ গাটো শাঁত নপৰে। নামঘৰৰ দায়িত্ব বঢ়াৰপৰা অৱশ্যে দুই-এদিন এৰা-ধৰা কৰিবলগা হৈছিল। বুঢ়া-মেথাও দাবী ধমকি দি মদ-মাংসৰ পৰা আঁতৰি থাকিবলৈ উপদেশ দিয়ে। কিন্তু সেইদিনাই সি ৰামায়ণৰ পাঠৰ সময়ত ৰামচন্দ্ৰই নিজে হৰিণা পহুৰ মাংস খোৱাৰ কথা যেতিয়া শুনিলে তেতিয়াই বুজি পালে যে স্বয়ং ভগৱানেও এইবোৰ মুখত দিছিল। ৰামায়ণৰ শ্লোক দুটা তাৰ মুখস্থই হৈ গ’ল। মহেন্দ্ৰ বৰদেউতাই সুৰ লগাই গাইছিল-\nহৰিণেক মাৰিয়া ৰান্ধিয়া তৈতে খাইলা।\nবৃক্ষমূলে লখাই পত্ৰ শয্যাক বিছাইলা।\nমৃগমাৰি লক্ষ্মণে যোগান্ত নিতে আনি।\nসীতা দেৱী ৰান্ধন্ত ভুঞ্জন্ত তিনি প্ৰাণী।\nএই শ্লোককেইটা সি কাৰোবাক কাৰোবাক শুনাইছিল। তাৰ মুখত শুদ্ধকৈ ৰামায়ণৰ শ্লোক শুনি বীৰেণৰ দোকানত গ্ৰাহকবোৰে তবধ মানে। কয়, “তই ভালকৈ পঢ়া-শুনা কৰা হ’লে ডাঙৰ মানুহ হ’লিহেঁতেন। খেতি-বাতি কৰি এইদৰে গাঁৱত থাকিব নালাগিলেহেঁতেন”।\nকণপিতৌৱে মুখতে ধৰে, “হেৰৌ সকলো মানুহ যদি চহৰলৈ যায়, গাঁৱত কোন থাকিব? আৰু চহৰৰ মানুহবোৰ কি সুখত আছে আমি দেখি থকা নাই জানো? আমাৰ গাঁৱৰে কিয় অনন্ত মাধৱৰ ছোৱালীজনী চহৰলৈ বিয়া দিয়া নাছিল জানো? কি হ’ল এতিয়া? মাৰ-পিট কৰি গিৰীয়েকে তাইক খেদি অন্য এজনী অনা নাই জানো? তাই জানো এতিয়া চহৰত পঢ়া-শুনা কৰি আহি গাঁৱতে থাকিব লগা নাই। সেইবোৰ মানুহৰ কপাল বুজিছ। গতিকে কোন ক’ত থাকিব আৰু কেনেকৈ থাকিব সেয়া ওপৰৰজনাই ঠিক কৰি দিছে। টিভি চিৰিয়েলবিলাকত ভগৱানৰ লীলাবিলাক তহঁতে নাচাৱ নেকি? কণপিতৌৰ মুখত আখৈ ফুটা দি উপদেশবাণী শুনি বীৰেণে মাত লগায়, “হেৰৌ ৩০ টকাৰ খালি, এতিয়া ঘৰলৈ যা। ঘৰত গাভৰু ঘৈণীয়েৰজনী অকলে থকা নাই জানো। তই নথকা সময়ত বোলে ডিম্বেশ্বৰ দাইটি তোৰ খবৰ কৰিবলৈ তহঁতৰ ঘৰৰ ফালে যায়। কথাটো অলপ মন কৰিবি”।\nকণপিতৌৱে আৰু দেৰি নকৰে। খৰধৰকৈ ঘৰলৈ ওলায়। হাতত থকা জিঅ’ফোনটোৰে ঘৈণীয়েকৰ ম’বাইললৈ ফোন কৰে। টুইট টুইট শব্দ কৰি ফোনটো ৰৈ যায়। সি কৈ উঠে, নেটৱৰ্ক বোলা বস্তুটো নথকা হ’লেহে কিজানি ফোনবোৰে ভালকৈ কাম কৰিলেহেঁতেন। তথাপিতো এই ম’বাইল ফোনবোৰে সিহঁতক বহুত সহায় কৰিছে। ইণ্টাৰনেট যি স্থানত পায়, সেই স্থানলৈ গৈ সিহঁতে ফোনত কমবোৰ লীলা-খেলা দেখিবলৈ নাপাইছেনে? অৱশ্যে প্ৰায়ে জিঅ’ ফোনৰ ভিডিওবোৰ আৰম্ভ হোৱাৰ আগে আগে কৃষ্ণৰ সুদৰ্শন চক্ৰৰ দৰে নেটৱৰ্কৰ চক্ৰটো ঘূৰি থাকে। সেইটো ঘূৰি ঘূৰি সময়ত চকা-মকাকৈ কিবা এটা বস্তু ওলায়। তাকে চাই সিহঁতে পৰম তৃপ্তি লাভ কৰে। সি ভাবে সেয়াই বোধকৰো ডিজিটেল ইণ্ডিয়া। ইণ্টাৰনেট থকা জিঅ’ ফোনত অহা মেচেজবোৰ পোৱাটো সিহঁতৰ বাবে সৌভাগ্যৰ কথা। কাৰেন্ট নাথাকিলে কি হ’ব? ৰমেশৰ দোকানৰ বেটেৰীত চাৰ্জ দি সিহঁতে হাতে হাতে ফোন লৈ গৌৰৱেৰে ক’ব পাৰে, “ভাৰত মাতা কী জয়। জয় ডিজিটেল ইণ্ডিয়াৰ জয়”। নামঘৰত হৰিধ্বনি দিয়া তাৰ কাণত পৰে, “অ’ আ হৰি অ’ আ ৰাম”। তাৰ আজিও দেৰি হ’ল। এইবোৰ কথা মূৰত সোমাই থাকিলে দেৰি নহয় কি হ’ব। এইবাৰ চেণ্ডেলযোৰ হাতত লৈ সি খৰ খোজেৰে নামঘৰ অভিমুখে যাবলৈ ধৰিলে। আজিও ডিম্বেশ্বৰ দাইটিয়ে নহ’লে সকলোৰে সন্মুখত চিঞৰি উঠিব, “কণপিতৌ আজিও পলম কৰিলি? সেই কাৰণে তোৰ ঘৈণীয়েৰে এতিয়াও……..”\n« দিয়াচলাই : মনালিছা\nডাক্তৰ: ডা° পাৰ্থসাৰথি ভূঞা »\nBohut val lagil..anekua aru assamese comics lagisile muk…kiba app ase neki baru?jonabosun


কয়লা মাফিয়াৰে সংবাদ মাধ্যম, আৰক্ষী আৰু কংগ্ৰেছী নেত্ৰীৰ সঁচাকৈয়ে আছে নেকি সংযোগ?\nসংবাদ মাধ্যম আৰু কয়লা মাফিয়া: চিবিআই নাইবা ইডিৰ তদন্ত বিচাৰি প্ৰধান মন্ত্ৰীলৈ পত্ৰ বিশ্বজিত নাথৰ\nগুৱাহাটী , November 14, 2020 5:12 pm\n২০২১ৰ বিধানসভা নিৰ্বাচনলৈ কেইটামান দিন বাকী থকাৰ মুহূৰ্ততে হোৱেটছএপৰ জৰিয়তে ভাইৰেল হৈছিল এখন ‘গোপনীয়’ পত্ৰ। যি পত্ৰত স্পষ্ট হৈ পৰিছিল কয়লা মাফিয়াৰে সংবাদ মাধ্যম, আৰক্ষী আৰু কংগ্ৰেছী নেত্ৰীৰ সংযোগ।\nএক পৃষ্ঠাৰ ধন বিতৰণৰ এখন মিডিয়া পেমেন্ট নামৰ এখন ‘গোপন তালিকা’ত অসমৰ কেইবাটাও ব্যক্তিগত সংবাদ প্ৰতিষ্ঠানে কয়লা কঢ়িওৱা ট্ৰাকৰ মালিকৰ পৰা কোটি-কোটি টকাৰ লেন-দেন কৰা বুলি উল্লেখ আছিল।\nএই পত্ৰ ভাইৰেল হোৱাৰ পাছত শুকুৰবাৰে অৰ্থাৎ ১৩ নৱেম্বৰৰ দিনা প্ৰধান মন্ত্ৰীলৈ চিঠি লিখি ইয়াৰ এক উচিত তদন্ত দাবী কৰে গুৱাহাটীৰ এগৰাকী সাংবাদিক বিশ্বজিৎ নাথে।\n‘পত্ৰখন হোৱেটছএপ নাইবা ছ’চিয়েল মেডিয়াত ভাইৰেল হোৱাৰ পাছত বা দুটাকৈ সংবাদ প্ৰতিষ্ঠানত বাতৰি প্ৰকাশ পোৱাৰ পাছত পত্ৰখনত নাম উল্লেখ থকা সংবাদ প্ৰতিষ্ঠানে তেওঁলোকৰ স্থিতি স্পষ্ট কৰিব লাগিছিল। কিন্তু কোনো সংবাদ মাধ্যমে নিজৰ স্থিতি স্পষ্ট নকৰিলে।‘ বিশ্বজিৎ নাথে আমাৰ সাংবাদিকৰ আগত কয়।\nঅৱশ্যে, গুৱাহাটী প্ৰেছ ক্লাৱৰ সভাপতি মনোজ কুমাৰ নাথে স্পষ্টীকৰণ দিছিল বুলি তেওঁ উল্লেখ কৰে।\nতেওঁ আৰু কয় ‘সমগ্ৰ বিষয়টো এতিয়া সন্দেহজনক হৈ পৰিছে। খবৰ পোৱা অনুৰি মেঘালয়ৰ লিন্দা নামৰ কংগ্ৰেছ নেত্ৰী এগৰাকীৰো নাম আছে। ৰাজনৈতিক নেতা, সংবাদ মাধ্যম আৰু কয়লা মাফিয়াৰ নেক্সাছটো কি সেয়া জনাটো খুবেই প্ৰয়োজন।’\nসেয়েহে প্ৰধানমন্ত্ৰীলৈ চিঠি লিখি চিবিআই, ইডি বা নিয়া ইত্যাদি তদন্তকাৰী সংস্থাৰ জৰিয়তে এক উচিত তদন্ত কৰিব লাগে বুলি দাবী জনোৱাৰ কথা আমাৰ সাংবাদিকৰ আগত কয়।\n‘অসমত এতিয়াও ১ শতাংশও দুৰ্নীতিৰ লগত জড়িত নথকা বহু সাংবাদিক আছে। তেওঁলোকৰ লগতে সংবাদ সম্প্ৰদায়ৰ ওপৰত কালিমা সানিছে।‘ এইদৰে কয় নাথে।\nউল্লেখযোগ্য যে, ‘গোপনীয়’ পত্ৰখন ভাইৰেল হোৱাৰ পাছত Organizer.org এ বাতৰি প্ৰকাশ কৰিছিল।\nলগতে পঢ়ক : কয়লা ট্ৰাকৰ মালিকৰ পৰা কোটি কোটি টকা লাভ কৰে অসমৰ একাংশ কাকত আৰু টিভি চেনেলে : আৰএছএছৰ স্বীকৃত সাপ্তাহিকৰ চাঞ্চল্যকৰ দাবী\n“সামাজিক মাধ্যমত এই তালিকাখন প্ৰকাশ পোৱাৰ লগে লগে অসমৰ একাংশ সংবাদ প্ৰ্ৰতিষ্ঠান আৰু লোকে লাখ লাখ টকা সংগ্ৰহ কৰি অহাৰ তথ্য পোহৰলৈ আহিছে।” Organizer.orgৰ প্ৰতিবেদনখনত এইদৰে কোৱা হৈছিল।\nউল্লেখ্য যে Organizer.org হৈছে এখন ৰাষ্ট্ৰীয় স্বয়ংসেৱক সংঘৰ স্বীকৃত এখন সাপ্তাহিক কাকত যিখন ১৯৪৭ চনৰ পৰাই অবিৰতভাৱে প্ৰকাশ হৈ আহিছে।\nদেশৰ সংবাদ জগতৰ প্ৰসিদ্ধ সাংবাদিক এ কে নায়াৰ, কে আৰ মালকণি, এল কে আদৱানি, ভি পি ভাটিয়া, চেছাদ্ৰী চাৰী আৰু আৰ বালাকৃষ্ণে সম্পাদনা কৰি অহা Organizer.orgত প্ৰকাশিত প্ৰতিবেদনখনত কোৱা হৈছে যে অসমৰ শিলচৰ আৰু গুৱহাটীস্থিত সংবাদ প্ৰতিষ্ঠানে কয়লা কঢ়িওৱা ট্ৰাকৰ মালিকসকলৰ পৰা অবৈধভাৱে ধন সংগ্ৰহ কৰি আহিছে।\nইফালে এই সংক্ৰান্তত জাৰ্নেলিষ্ট ফ’ৰাম আছাম(JFA)এ বিষয়টোক গভীৰভাৱে গ্ৰহণ কৰি এনেদৰে ধন সংগ্ৰহ কৰা ‘মিডিয়া পেমেন্ট তালিকা’ত নাম উল্লেখ থকা সংবাদ প্ৰতিষ্ঠানকেইটাক স্পষ্টীকৰণ প্ৰকাশ কৰিবলৈ আহ্বান জনাইছিল।\nতদুপৰি, এই ‘গোপনীয় পত্ৰ’ ভাইৰেল হোৱাৰ পাছত এক বিবৃতিৰ যোগে মনোজ নাথে এই তালিকা ভিত্তিহীন, অসত্য আৰু অপৰীক্ষিত বুলি দাবী কৰিছিল। তেওঁক বাদ কৰি পত্ৰখনত নাম উল্লেখ থকা কোনো এগৰাকী লোকেও স্পষ্টীকৰণ দিয়া নাছিল।\nৰাজ্যত আজি কিমান লোক আক্ৰান্ত হ’ল কোভিডত; মৃত্যুৰ সংখ্যা কিমান?\nবঙাইগাঁৱত হোটেলৰ পৰাই চলে অবৈধ গাঞ্জাৰ বেহা,পাঁচ কিলো গাঞ্জাসহ এজনক আটক\nনিয়ন্ত্ৰণ হেৰুৱাই ১৫ নং ৰাষ্ট্ৰীয় ঘাইপথত বাগৰিল তেলৰ টেংকাৰ, চালকৰ অৱস্থা সংকটজনক\nৰহস্যজনক ভাবে সন্ধানহীন গুৱাহাটীৰ বিশিষ্ট ব্যৱসায়ী তথা ছোহাম শ্বপিৰ স্বত্বাধিকাৰ সন্দীপ জালান


মিত্ৰতাই ডুবাব নে উঠাব কংগ্ৰেছক ? – NewsFile Online (Oxomiya)\nHome / Politics / মিত্ৰতাই ডুবাব নে উঠাব কংগ্ৰেছক ?\nমিত্ৰতাই ডুবাব নে উঠাব কংগ্ৰেছক ?\nপশ্চিমবংগৰ নিৰ্বাচনী ৰণকৌশল তৈয়াৰৰ বাবে ৰাহুল বহিব দলীয় সতীৰ্থৰ লগত\nনতুন দিল্লী, ২৬ নবেম্বৰ : আগন্তুক পশ্চিম বংগ বিধান সভাৰ নিৰ্বাচনৰ বাবে ৰাজনৈতিক দলসমূহৰ প্ৰস্তুতি প্ৰায় সম্পূৰ্ণ হোৱা দেখা গৈছে। এই সংক্ৰান্তত কংগ্ৰেছৰ নেতা ৰাহুল গান্ধীয়ে শুক্ৰবাৰে ৰাজ্যখনত আগন্তুক বিধানসভাৰ নিৰ্বাচনৰ বাবে দলীয় কাৰ্যপন্থা তথা কৌশলৰ বিষয়ে পৰ্যালোচনা কৰিব। এই পৰ্যালোচনা বৈঠকত ৰাজ্যখনত কংগ্ৰেছে সম মনোভাবাপন্ন বিভিন্ন ৰাষ্ট্ৰীয় তথা আঞ্চলিক দলৰ লগত মিত্ৰতা কৰা হ’ব নে নহ’ব,সেই বিষয়ে এক চূড়ান্ত\nসিদ্ধান্ত ল’ব ৷ এই বৈঠকত পশ্চিমবংগৰ দায়িত্বত থকা দলৰ ৰাষ্ট্ৰীয় নেতা জিতেন্দ্ৰ প্ৰসাদ ,কংগ্ৰেছৰ ৰাজ্যিক সভাপতি অধিৰঞ্জন চৌধুৰী আৰু কংগ্ৰেছৰ বিধায়নী দলৰ নেতা আব্দুল মান্নাম উপস্থিত থাকিব।উল্লেখযোগ্য যে কেইদিনমান আগতে মান্নামক ক’ভিড পজিটিভ পোৱা গৈছিল আৰু সেয়ে সতৰ্কতামূলক ব্যৱস্থা হিচাপে এই বৈঠক ভাৰ্চুৱেলি অনুষ্ঠিত কৰা হ’ব ৷ আগন্তুক বছৰৰ প্ৰথম ভাগতে ২৯৪ জনীয়া পশ্চিম বংগ বিধানসভাৰ নিৰ্বাচন অনুষ্ঠিত হ’ব। এই নিৰ্বাচনত পশ্চিম বংগৰ শাসনাধিষ্ঠ তৃণমূল কংগ্ৰেছে তেওঁলোকৰ দলৰ চৰকাৰ পুনৰ ক্ষমতালৈ আনিবৰ বাবে যৎপৰোনাস্তি চেষ্টা কৰা পৰিলক্ষিত হৈছে। কিন্তু একে সময়তে বিৰোধী দল কংগ্ৰেছেও খোপনি পুতিবলৈ চেষ্টা কৰা পৰিলক্ষিত হৈছে। উল্লেখ্য যে ২০১৬ চনত কংগ্ৰেছ দলে বাওঁপন্থী দলসমূহৰ লগত মিত্ৰতাৰে ৰাজ্যখনৰ নিৰ্বাচনী যুদ্ধত অৱতীৰ্ণ হৈছিল আৰু ৪৪ খন আসন দখলেৰে ৰাজ্যখনত দ্বিতীয় সৰ্ববৃহৎ দল হিচাপে স্বীকৃতি লাভ কৰিছিল। কিন্তু পিছত দলটোৰ প্ৰায় আধা সংখ্যক বিধায়কে তৃণমূল কংগ্রেছত যোগদান কৰে। আনহাতে এইবাৰ কংগ্ৰেছ দলে বিজেপিৰ পৰাও প্ৰত্যহ্বানৰ সন্মুখীন হৈছে। ২০১৯ চনত বিজেপি দলে ১৮ খন লোকসভাৰ আসন দখল কৰি ৰাজ্য খনত দৃঢ় খোপনি পুতিবলৈ সক্ষম হৈছে।কংগ্ৰেছ এতিয়া বিমোৰত পৰিছে যে আগন্তুক নিৰ্বাচনী মিত্ৰতা বাওঁপন্থী দলসমুহৰ লগত কৰিব নে তৃণমূল কংগ্ৰেছৰ লগত কৰিব ?\nদলটোৰ নেতা সকলে বাওঁপন্থীৰ দলসমূহৰ লগত আলোচনা চলাই আছে যদিও সদ্যহতে কোনো সঠিক সিদ্ধান্তলৈ অহা নাই। দলটোৰ দুজন জ্যেষ্ঠ নেতা অধীৰঞ্জন চৌধুৰী আৰু দীপা দাস মুঞ্চিয়ে তৃণমুল কংগ্ৰেছৰ সৈতে মিত্ৰতাৰ ঘোৰ বিৰোধ কৰিছে। আনহাতে কংগ্ৰেছ বিধায়নী দলৰ বহুসংখ্যক নেতা আৰু কিছু সংখ্যক বিধায়ক তৃণমূল কংগ্ৰেছৰে মিত্ৰতাৰ প্ৰতি আগ্ৰহী যদিহে এই মিত্ৰতা কংগ্ৰেছ দলৰ বাবে লাভজনক হয় ।ৰাজ্যখনত দলীয় নেতাসকলে এনে দোদুল্যমান অৱস্থাত মিত্ৰতাৰ বিষয়ে চূড়ান্ত সিদ্ধান্ত লবলৈ কেন্দ্ৰীয় নেতৃবৰ্গক আহ্বান জনাইছে। ইতিমধ্যে যোৱা ২৩ নবেম্বৰত কংগ্ৰেছ দলে বাওঁপন্থী দলৰ সৈতে এক যৌথ শোভাযাত্ৰাৰো আয়োজন কৰিছিল। ২৯৪ জনীয়া পশ্চিমবংগ বিধান সভাৰ প্ৰায় ৯০ টা সমষ্টিত যথেষ্ট সংখ্যক মুছলিম ভোটাৰ আছে আৰু এই সকল ভোটাৰে নিৰ্বাচনত যথেষ্ট নিৰ্ণায়ক ভূমিকা লোৱা দেখা গৈছে। উল্লেখ্য যে শাসনাধিষ্ঠ তৃণমূল কংগ্ৰেছ আৰু বিৰোধী কংগ্ৰেছে এতিয়া মুছলমান জনগোষ্ঠীৰ দলে আই এম আই এমৰ বাবে যথেষ্ট দুঃচিন্তাৰ সন্মুখীন হৈছে।কাৰণ যদি এ আই এম আই এমে পশ্চিম বংগৰ বিধান সভা নিৰ্বাচনত অংশগ্ৰহণ কৰে,তেনেহলে বিহাৰৰ দৰে এই দলটোৱে সংখ্যালঘুৰ ভোট বিভাজন কৰি শাসকীয় তৃণমূল কংগ্ৰেছ আৰু বিৰোধী পক্ষ কংগ্রেছৰ বাবে এক ডাঙৰ মূৰৰ কামোৰণিৰ সৃষ্টি কৰিব ৷ এই দলে ইতিমধ্যে বিহাৰত পৰোক্ষভাৱে বিজেপিক সহায় কৰিলে বুলি বিভিন্ন অভিযোগ উত্থাপন হৈছে। কংগ্ৰেছৰ অধীৰঞ্জন চৌধুৰীয়ে পোনপটীয়াকৈ অভিযোগ কৰে যে এ আই এম আই এমৰ নেতা ওৱেছিয়ে প্ৰত্যক্ষ ভাবে বিজেপিক সহায় কৰিছে। আনহাতে ওৱেছিয়ে এই অভিযোগ খণ্ডন কৰি কয় যে তেওঁৰ দলে নিৰ্বাচনী নীতি অনুসৰি বিহাৰত নিৰ্বাচনী যুদ্ধত অংশগ্ৰহণ কৰিছিল আৰু আগন্তুক নিৰ্বাচনত দলে যতে উচিত বিবেচনা কৰে, তাতেই নিৰ্বাচনী যুদ্ধত অংশগ্ৰহণ কৰিব। উল্লেখযোগ্য যে পশ্চিমবংগৰ মুঠ ভোটাৰৰ ২৭ শতাংশ মুছলমান জনগোষ্ঠীৰ লোক আৰু বিগত দিনসমূহত তেওঁলোকে সাধাৰণতে কংগ্ৰেছ আৰু তৃণমূল কংগ্ৰেছৰ সপক্ষতে থকা দেখা গৈছিল। যদি এতিয়া সংখ্যালঘু মুছলমানৰ ভোট বিভাজন হয় , তেনেহলে তাৰপৰা লাভ হোৱা একমাত্ৰ দল টোৱেই হ’ব বিজেপি। পশ্চিমবংগৰ বিভিন্ন জিলা যেনে- মুৰ্ছিদাবাদ,মালদা,নৰ্থ দিনাজপুৰৰ পঞ্চাশ শতাংশতকৈ বেছি ভোটাৰ মুছলমান জনগোষ্ঠীৰ লোক৷ আনহাতে বীৰভূম, নৰ্থ আৰু ছাউথ ২৪ পৰাগনা ,হাওৰাৰ প্ৰায় ২৫ শতাংশ ভোটদাতা মুছলমান সম্প্ৰদায়ৰ লোক ।আগন্তুক দিনসমূহত বিভিন্ন ৰাজনৈতিক দলৰ নিৰ্বাচনী অংকত শেষ হাঁহি কোনে মাৰিব সেইটো লক্ষণীয় হব ৷ (IANS)


U can do it.. বেয়াৰ গ্রীলৰ বিষয়ে এইখিনি বাৰু আপুনি জানেনে?\nHomeঅনুপ্ৰেৰণামুলকU can do it.. বেয়াৰ গ্রীলৰ বিষয়ে এইখিনি বাৰু আপুনি জানেনে?\nলৰাটোৰ বয়স ৮-বছৰ , এদিন মাউন্ট এভাৰেষ্টৰ ফটো দেখুৱাই দেউতাকে লৰাজন সুধিছিল , "এই চুড়াত উঠিব পাৰিবা নে তুমি?" লৰাটোৱে সিদিনা কৈছিল "পাৰিম "!\nস্কুল জীবন শেষত লৰাজনে বৃটিছ আৰ্মিৰ এয়াৰ ডিভিজনত যোগ দিয়ে । মনৰ ভিতৰতে হিমালয়ৰ সর্বোচ্চ শৃঙ্গ থিয় হৈ বিজয়ৰ চিৎকাৰ দিয়াৰ ইচ্ছা লৰাজনৰ তেতিয়াও ক্ষান্ত হোৱা নাই । কিন্তু ইয়াৰ মাজতে এদিন দুর্ঘটনা ঘটিল । জাম্বিয়াত ফ্রি ফল পেৰাচ্যুতিং কৰাৰ সময়ত মাৰাত্মক আঘাত পাই , ৰাজহাড় তিনিটা কশেৰুকা ভাঙি যায় । ডাক্তৰৰ মতে আজীৱন পংগু হৈ পৰিব সি । হুইলচেয়াৰত কটাব লাগিব বাকী জীবন ।তেনেদৰে আৰ্মিৰ চাকৰিটোও গুচি গল। আগত থাকিল বাকী জীবন পঙ্গুত্বৰ অভিশাপ লৈ কাটোৱাৰ প্রতীক্ষা।\nকিন্তু অদম্য ইচ্ছাশক্তিৰ এই লৰাজনে ১ বছৰৰ ভিতৰত হুইলচেয়াৰ পৰা উঠি খোজ কাঢ়িবলৈ চেষ্টা কৰিলে। এদিন খোজকাঢ়িব পৰা হ'ল । লাহে লাহে দৌৰিবলৈ আৰম্ভ কৰিলে। ডাক্তৰৰ সকলো ভবিষ্যত বাণী মিচা বুলি প্রমাণ কৰে লৰাজনে । এনেদৰে সুস্থ হোৱাৰ মাত্ৰ ৬ মাহৰ মুৰত ২৩ বছৰীয়া লৰাজনে মাউন্ট এভাৰেষ্ট জয় কৰিলে ।জানেনে আমি সকলোৱে লৰাজনক চিনি পাওঁ Man Vs Wild অনুষ্ঠানৰ জৰিয়তে বিশ্বত জনপ্ৰিয় হৈ পৰা এই লৰাজনৰ নাম "বেয়াৰ গ্রীলচ "। তেও দেখুৱাই দিছে অদম্য ইচ্ছেশক্তিই যথেষ্ঠ জীবনটো সলনি কৰাৰ বাবে । লগতে ইস্পিত কঠিন সংকল্প আৰু দৃঢ়তা।😊........\nমই আপুনি কি কৰিছো ? জীবনত এটা দুটা ধুমুহা আহিছে , আৰু আমি পাতল পাখি এটাৰ দৰে উৰিছো ।কিছুমানে চাকৰি পোৱা নাই , অথবা ব্যৱসায় কৰি কৰি সৰ্বক্লান্ত হৈ গৈছে , কিচুমানৰ গাৰ্লফ্ৰেণ্ডে এৰি গৈছে নতুবা পত্নীয়ে ডিভোর্স দিছে ,কিচুমানে প্ৰতিতো মুহুৰ্তত ব্যৰ্থতাৰ সন্মুখীন হৈ আছে নতুবা কিছুমানে চুইচাইডৰ কথা ভাবি থাকে। সুখী হব শিকা নাই। 😊 বচ এইখিনিতেই হাৰি গল আপুনি ?এজন মানুহে হুইলচেয়াৰ পৰা উঠি ৬ মাহৰ মুৰত মাউন্ট\nএভাৰেষ্ট জয় কৰিছে । আৰু আপুনি বুদ্ধিমান ঠান্ডা মগজুৰে নিজৰ সমস্যাৰ সমাধান কৰি ৰৈ যাব খোজা জীবনটোত এবাৰো গতি দিব নোৱাৰিলে নে? U can do it.. আপুনিয়েই পাৰিব ।যিদৰে জুইত হাতখন সোমালে আপুনিয়েই আতৰাই দিবলৈ শিকিছে, যিদৰে কষ্ট লৈয়ো হাঁহিব শিকিছে, যিদৰে পোষ্টটো পঢ়ি আপোনাৰ মনত এক শক্তি অনুভৱ কৰিব শিকিছে । প্রয়োজন মাত্ৰ অদম্য ইচ্ছাশক্তি। প্ৰয়োজন মাত্ৰ প্রতিনিয়ত হাবি বন, এডাল গছৰ পৰা সিডাললৈ , সাগৰ , আকাশ তলত প্ৰচন্ড ৰ'দত ঘুৰি ফুৰা কশেৰুকা ভাঙি যোৱা এই মানুহজনৰ দৰে আপোনাৰ মনৰ লুকাই থকা মানুহজনক উলিয়াই লৈ অনাটো ।💗\nচ্যালুট !এশবাৰ চ্যালুট পৃথিৱীক এটা সুন্দৰ জীৱন উপহাৰ দিয়া বাবে ... 😊


আঁচলৰ দৃষ্টিত নখহিল পপীয়া তৰা\n["দৈনিক অসম"ৰ দেওবৰীয়া চ'ৰাত প্ৰকাশিত, ৪ অক্টোবৰ,...\nপেখু পেখু (সাতষষ্ঠি) : আবৃত্তি\nপেখু পেখু (ছয়ষষ্ঠি) : অণুগল্প\nপেখু পেখু (পয়ষষ্ঠি) : সৌজন্যত সৌজন্যতা\nপেখু পেখু (চৌষষ্ঠি) : ৰাৱণানুগ্ৰহ : প্রাচীন ভাৰতীয়...\nপেখু পেখু (তেষষ্ঠি) : স্ক’প’ফিলিয়া : ছোৱালীৰ ফটো\n[কাণখোৱাৰ দ্বাৰা প্ৰকাশিত 'দ্ৰষ্টাসত্বা শৃংখলা'ৰ কিতাপ 'শিল্পপাঠ আৰু সাহিত্যদৰ্শন : কাণখোৱাৰ হাতপুথি'-ত সন্নিবিষ্ট]\nকেইদিনমানৰ আগতে উপমা আৰু ৰূপকৰ প্ৰয়োগ, এজন সৃষ্টিশীল ব্যক্তিয়ে ল’ব পৰা স্বাধীনতা, ব্যৱহাৰিক-বৈজ্ঞানিক জ্ঞান আৰু নান্দনিক যৌক্তিকতা আদিৰ প্ৰসংগেৰে “পোহৰৰ চিঁয়াহী পৰিছে চিটিকি" বুলি কোৱাতকৈ "ৰাত কি চিয়াঁহী" বুলি দিয়া সাযুজ্যটো কেনেকৈ অধিক গ্ৰহণীয় আৰু মনোগ্ৰাহী সেইখিনি কথা পাতি আছিলোঁ। এইখিনি অনুধাৱনত অলপ সূক্ষ্মতা (nuanced) আৰু বিষয়ী (subjective) অনুভৱৰ দিশ আছিল। কিন্তু তাৰ পিছত আহি যদি চুকাফা আৰু গদাপাণিক এখন ‘অসুস্থ বাছ’ৰ ড্ৰাইভাৰ আৰু হেণ্ডিমেন বুলি কৰা এটা উপস্থাপন আৰু তাক কেন্দ্ৰ কৰি হোৱা বাদ-বিবাদৰ কথা পাতিবলগীয়াত পৰে সেয়া স্থূল আৰু দুৰ্ভাগ্যজনক। আগতে কেইবাবাৰো বিতৰ্কৰ শীৰোনামলৈ অহা কবি নীলিম কুমাৰৰ শেহতীয়া আৰু এটা কবিতাই অলপতে ভালেখিনি খলকনি তুলিলে। কবিতাটোৰ স-পক্ষ আৰু বি-পক্ষ, দুটা ফৈদৰ জন্ম হ'ল আৰু তুমুল ৰণ চলিল। সচৰাচৰ যুঁজত এপক্ষ জিকিলে আনটো পক্ষ হাৰে, কিন্তু এইখন ৰণত দুয়োটা পক্ষই সমানে পৰাজিত। শৈল্পিক আলোচনা, বৌদ্ধিক কচৰৎ কিম্বা ৰাজনৈতিক পৰ্যবেক্ষণ- কোনোটো দিশতে এই সময়ৰ বিতৰ্কই কোনো বাট কাটিবতো নোৱাৰিলেই, বৰঞ্চ সামূহিক-সামাজিক স্তৰত চিন্তাৰ বিপৰ্যয়ক ই যেনেকৈ উদঙালে নন্দনতাত্বিক আৰু মস্তিষ্কৰ বিনিয়োগৰ দিশেৰেও উচ্চস্তৰৰ ভয়াবহ দুৰ্ভিক্ষৰ দিশ এটা উন্মোচিত কৰিলে। ‘মব’, ‘পাব্লিক’ বা গণ উন্মাদনাৰে ভৰা এটা সময় আৰু স্থানত গূঢ়তালৈ নগৈ কেৱল বিতৰ্কৰ বাবেই বিতৰ্ক কৰাৰ কথাখিনি আজি আৰু কোনেও নুবুজাকৈ নাথাকে। এই পৰ্যায়ৰ কথাখিনি আজি আছে কাইলৈ নাই। কিন্তু চিন্তন আৰু মননৰ পৰ্যায়ৰ চৰ্চাৰ বাট এটা বন্ধ হৈ যোৱাটো তাতোকৈ বেছি মাৰত্মক আৰু সুদূৰ-প্ৰসাৰী, এই কথাটোলৈহে অধিক মন দিয়াটো জৰুৰী। ইয়াৰ বাবে গণ উন্মাদনাই দায়ী নে? পাব্লিক নামৰ এই বিমূৰ্ত ধাৰণাটোৰ বৌদ্ধিক ঔদাসিন্যকেই সদায়ে দোষাৰোপ কৰি থাকিম নে? তাৰ পৰা কি লাভ হ'ব? বৌদ্ধিক চাতুৰ্যই অসাধু উদ্দেশ্যৰ হাত ধৰি বাট বুলিলে ঘটিব পৰা বিপদৰ মাত্ৰা বেছি।\nসাধাৰণীকৰণ কৰি সম্যকভাৱে আজিৰ সমাজৰ মানুহখিনি (কোনো এক ক্ষেত্ৰ বিশেষে) অশিক্ষিত বুলি কৈ দিয়াটো হয়তো সহজ। ‘পাব্লিক’ যিহেতু আমাৰ এটা আগ্ৰহৰ বিষয়, লগতে ‘Spectator’ বা দ্ৰষ্টা/দৰ্শক/পাঠক-ৰ গুৰুত্বকে স্বীকাৰ কৰি কথা পাতিবলৈ ভালপাওঁ, আমিও সামগ্ৰিকতাৰে গ্ৰহণীয়তা, গ্ৰহনযোগ্যতা বা গ্ৰহণ-পদ্ধতিখিনিৰ কাৰণে এই একেটা কামকেই কৰি আহিছোঁ। অসমীয়া মানুহৰ আবেগ কিম্বা বৌদ্ধিক অনীহাৰ কথা পাতোঁতে আনকি আমিও তইনো কি মানুহ বুলি ওলোটাই কৰা প্ৰশ্নটোৰ সন্মুখীন হৈছোঁ। এই সাধাৰণীকৃত, সামগ্ৰিকতাৰ দৃষ্টিখিনিৰ সমান্তৰালভাৱে এইখিনিক নিয়ন্ত্ৰণ কৰি থকা কাৰকখিনিৰ কথাও সেয়েহে আমি সমানে পাতি থাকিব লাগিব। তাতোকৈ ডাঙৰ কথা, সেইখিনি কথা পাতিবৰ বাবে এটা উপযুক্ত পৰিৱেশ আমাৰ সন্মুখত থাকিব লাগিব।\nআৰু অলপ সৰলকৈ ক’বলৈ হ’লে, এজন কবি বা শিল্পীৰ স্বাধীনতাত ব্যাঘাত জন্মাব খোজা অৰাজক উন্মাদ অত্যাচাৰী শক্তিৰ উত্থান ঘটিলে তাৰ বিৰুদ্ধে মাত (দিবই লাগিব) দিবৰ সময়তে সেই শিল্পী বা সেই কবিৰ সৃষ্টিকৰ্মৰ নিৰ্মোহ বিশ্লেষণৰ পৰিৱেশটোকো আমি সংৰক্ষিত কৰিব পাৰিব লাগিব। শিল্পৰ আৰু শিল্প-কথাৰ প্ৰাসংগিক দিশখিনি কিমান জৰুৰী সেই কথা হয়তো আমিয়েই ইমান দিনে সজোৰে কৈ আহিছোঁ। এটা পলিটিকেল অৱস্থানেৰেই কোনখিনি কথা আমি কেতিয়া ক’ত কাৰ বাবে পাতিম (what, when, where, for whom) তাৰ এটা বাচ-বিচাৰ সদায়েই থাকে। কিন্তু তাৰ গইনা লৈ নিম্নমানৰ সৃষ্টি এটাক মহান সৃষ্টিকৰ্মলৈ ৰূপান্তৰিত কৰাৰ প্ৰৱণতাটোও গ্ৰহণযোগ্য হ’ব নালাগে। অন্তত: এইকণ ঠাই আমাৰ থাকিব লাগে যে অমুক কুমাৰৰ তমুক কবিতাটো এটা বেয়া কবিতা, ইয়াৰ অভিপ্ৰায়খিনিও নিজেই ‘অসুস্থ’, কিন্তু তাৰ পিছতো আমি ইয়াৰ পক্ষত ঠিয় দিম কাৰণ, এইখিনি কথা এনেকৈ হ’লেও কোনোবাই কোৱাৰ পূৰ্ণ অধিকাৰ থাকিব লাগে। শেহতীয়াকৈ এই পৰিৱেশটো বিনষ্ট হোৱাৰ উমান পালোঁ। আনকি পৰম পূজ্য গোঁহাই ছাৰেও গণোন্মাদ বাতুলতাৰ কথা ক’বলৈ গৈ (অন্তৰালত থাকিব পৰা অন্যান্য ৰাজনৈতিক অভিপ্ৰায়ৰ কথা ক’বলৈ গৈ) আৰম্ভণীতে কবিতাত যে একো “বেয়া কথা নাই” সেই সম্পৰ্কে দুকথা ক’লে, আৰু সেই দুকথাও কবিতাটোৰ যিমান কাষ চপা তাতকৈ বেছি কবিয়ে দিয়া এটা বিভ্ৰান্তিকৰ কৈফিয়ৎ বা স্পষ্টীকৰণৰহে ওচৰ চপা সেয়া বুজি পালেই গম পাব যে এয়া অসমৰ সৃষ্টিশীল জগতখনৰ বাবে এটা অশনি-সংকেত। কোন ক্ষেত্ৰত কোনখিনি কথা আমি scrutiny কৰিম, আৰু কিয় কৰিম? ক’ত কট্টৰ হ’ম, আৰু ক’ত চেলফ-ৰিফ্লেক্সিভ হ’ম? এই মুহূৰ্তত অখিল গগৈৰ মুক্তিৰ দাবী তোলোঁতেও “যদিও আমাৰ মতৰ অমিল আছে” বুলি বাৰম্বাৰ উল্লেখ (আচলতে প্ৰকাৰান্তৰে তালৈ দৃষ্টি আকৰ্ষণ) কৰিহে কোনোমতে মাত মতা মানুহেও আকৌ কবিতা এটাক মান্যতা দিয়াৰ পথত একান্ত কট্টৰ অৱস্থান গ্ৰহণ কৰিছে য’ত “যদিও” বোলা শব্দটোৰ কোনো স্থান নাই। অথচ হ’ব লাগিছিল ওলোটাটো। মানে, যদি, যদিওবা, হবলা, নেকি আদি অব্যয়খিনি থাকিব লাগে শিল্পৰ আলোচনাত, আৰু এইখিনি বৰ্জিত হ’ব লাগে প্ৰত্যক্ষ ৰাজনীতিত। ঘটিল ওলোটাটো।\nঅসমীয়া প্ৰতিদিন কাকতত ড০ হীৰেন গোঁহাইৰ “নীলিম কুমাৰৰ কবিতা বিতৰ্ক” সম্পৰ্কীয় টোকা, জুলাই, ২০২০\n১ জুলাই ২০২০ তাৰিখৰ প্ৰান্তিক আলোচনীত কবিতাটো প্ৰকাশ হয় আৰু প্ৰকাশ হোৱাৰ প্ৰথম সপ্তাহতে ই বিতৰ্কৰ সূত্ৰপাত ঘটায়। কবিতাটোত আছে কি? এজন সুদক্ষ কবিৰ কৃতিত্বৰে নিৰ্মিত এটা চিনেমেটিক পৰিৱেশ আচলতে, তাতোকৈ ভাল, এটা এনিমচন ভিজুৱেলাইজেচনৰ বাবে অত্যন্ত উপযুক্ত পৰিৱেশ। গদ্যধৰ্মী বৰ্ণনাখিনি এনেদৰে আৰম্ভ হয়- “এখন অসুস্থ ছিটিবাছ।/ মহানগৰৰ মাজেদি অহা-যোৱা কৰে/ উশাহত কষ্ট।/ ৰাস্তাৰ কাষত ৰখাই/ কেতিয়াবা অলপ জিৰায়। ক’লা ধোঁৱা উৰুৱায়।/ কেতিয়াবা কৰে ঘেৰ ঘেৰ, যেন শ্বাসনলীৰ মাত”। নক’লেও হ’ব ইয়াত ছিটিবাছখনেই প্ৰটাগণিষ্ট বা কেন্দ্ৰীয় চৰিত্ৰ; আৰু চৰিত্ৰৰ বৰ্ণনাৰেই নেৰেটিভৰ আৰম্ভণী। বৰ্ণনাখিনি আগবাঢ়ে এনেধৰণেৰে- “এখন অসুস্থ ছিটিবাছ।/ খুব লাহে লাহে অহা-যোৱা কৰে/ মহানগৰৰ ব্যস্ততাৰ মাজেদি।/ দৌৰা-দৌৰিৰ এখন মহানগৰ, তিৰবিৰাই থকা/ দুচকুৰ আহ্বানৰ এখন মহানগৰ।/ তাৰ মাজেদি বাট কাটি কাটি ক’লা ধোঁৱা উৰুৱাই/ আহে এখন অসুস্থ ছিটিবাছ।/ যাত্ৰী উঠে আৰু গাড়ীৰ গতি দেখি/ তৎক্ষণাৎ নামি যায়।/ যাত্ৰীৰ গালি খায়/ এখন অসুস্থ ছিটিবাছ”।\nএইখিনি বৰ্ণনাৰ পিছতে চৰিত্ৰটোক প্ৰসংগায়িত কৰা হৈছে দুটা ঐতিহাসিক চৰিত্ৰৰ সৈতে সাঙুৰি যাৰ আধাৰতে পাছলৈ বিতৰ্কৰ সূত্ৰপাত ঘটে। “আঠশ বছৰীয়া এজন ড্ৰাইভাৰ।/ পাঁচশ বছৰীয়া এজন হেণ্ডিমেন।/ নাম সুধিলে ড্ৰাইভাৰে কয়- চুকাফা।/ হেণ্ডিমেনে কয় গদাপাণি”।\nঅসমীয়া কবিতাত নতুন সম্পৰীক্ষণৰ সংযোজনৰ বাবে এইজন কবিৰ গুৰুত্ব আছে। একেজন কবি নীলিম কুমাৰৰেই আগৰ আন এটা বিখ্যাত (কুখ্যাত?) কবিতাত জালিয়ানৱালাবাগৰ দৰে ইতিহাস-খ্যাত নাম বা বিশেষ্যই ইতিহাসৰ অনুসংগৰ পৰা ছিটিকি আহি অন্য মাত্ৰাত ঠিয় দিছিলহি। কিন্তু ইয়াত মন কৰিব, চুকাফা আৰু গদাপাণি দুটা কেৱল বিশেষ্য-পদ নহয়, আঁঠশ বছৰীয়া, পাঁচশ বছৰীয়া, ইতিহাসে দিয়া এখন আজীৱন লাইচেন্স, বুৰঞ্জীৰ একা-বেঁকা ভাবনাৰে মহানগৰৰ মাজেদি- আদিবোৰ উল্লেখেৰে বাছখনৰ ৰূপকটো আৰু উল্লিখিত নামখিনিৰ প্ৰসংগায়িতকৰণ (contextualization) স্পষ্টভাবেই কৰি থোৱা হৈছে। এটা স্পষ্ট ৰূপকৰ বাজে ইয়াত আন কোনো প্ৰতীক, বক্ৰোক্তি, উপমাৰ প্ৰয়োগ নাই। কবিতাটোৰ নাম “এখন অসুস্থ ছিটিবাছ” আৰু আপুনি এহেজাৰবাৰ পঢ়িলেও এই কথাই গম পাব যে বাছখন যে অসুস্থ সেই কথাকেই কোৱা হৈছে। এইখন ব্যস্ত মহানগৰত (‘দৌৰা-দৌৰিৰ এখন মহানগৰ, তিৰবিৰাই থকা/ দুচকুৰ আহ্বানৰ এখন মহানগৰ…’) এইখন বাছ প্ৰকৃততেই অজীণ : বেখাপ্পা, বেমানান, অকাজী। স্বাভাৱিক যে আপুনিও এজন নাগৰিক বাসিন্দা হিচাপে এইখন বাছত উঠিবলৈ নিবিচাৰিব, আৰু কাৰ্যতঃ সেয়া হোৱাৰ কথাকেই কোৱা হৈছে- “যাত্ৰী উঠে আৰু গাড়ীৰ গতি দেখি/ তৎক্ষণাৎ নামি যায়। যাত্ৰীৰ গালি খায়/ এখন অসুস্থ ছিটিবাছ”।\nকোনোবা পাঠক সন্মত হওক কিম্বা নহওক, সেয়া পাঠকৰ অধিকাৰ, কিন্তু নেৰেটিভ নিৰ্মানৰ দিশেৰে ইয়াত কোনো জটিলতা নাই যে বৰ্তমানৰ সময়ত একেবাৰেই অকামিলা বাছখনৰ কথাকেই কোৱা হৈছে। ব্যক্তিগত স্তৰত আমিও এইখিনি কথাৰ সৈতে সহমত। কেৱল বুৰঞ্জী আৰু ইতিহাসৰ (দুয়োটা শব্দই ইয়াত আছে) দোহাই দি ম্যাদ উকলি যোৱা, প্ৰয়োজনত নহা সমল একোটাই আমাক বৰ্তমানত সহায় নকৰে। সামাজিক মাধ্যমৰ চৰ্চাৰ আঁত ধৰি ‘এজন ব্ৰাহ্মণ কবিয়ে আহোমসকলক অপমান কৰিবলৈ লিখিছে’ বোলা অভিযোগটো অত্যন্ত স্থূল, অশিষ্ট আৰু বৰ্বৰোচিত ব্যাখ্যা আৰু আজিৰ তাৰিখত এনেকুৱা কথা উঠাটো আমাৰ বাবে দুৰ্ভাগ্যজনক। কিন্তু সেইখিনিৰ বিৰোধিতা কৰিবলৈ গৈ কবিতাটোৰ ব্যাখ্যা বিকৃত কৰাৰ কোনো কাৰণ নাছিল, আৰু এইখিনি কথাৰ বাবেই এই আলোচনাটোৰ সূত্ৰপাত। অত্যন্ত দুৰ্ভাগ্যজনকভাবে কবিয়ে নিজেই সমস্যাখিনি গাঢ় কৰি তুলিলে বিতৰ্কৰ প্ৰতিক্ৰিয়া হিচাপে কবিতাৰ ব্যাখ্যা আগবঢ়াবলৈ গৈ। ব্যাখ্যা বা স্পষ্টীকৰণৰ নামত তেখেতে ক’লে সম্পূৰ্ণ ওলোটা কথা এটা, আৰু ভালেখিনি পাঠকেও সেইটো কামকেই কৰি থাকিল- কবিতাৰ শৰীৰটোত নিহিত বাস্তৱতাক একাষৰীয়াকৈ থৈ কেৱল পূৰ্ৱাপৰস্থিত ধাৰণাৰ বশৱৰ্তী হৈ অন্য-স্তৰৰ ব্যাখ্যাৰ আশ্ৰয় ল’বলৈ আৰম্ভ কৰিলে। ব্যাখ্যাবোৰ এনে হ’বলৈ ল’লে যে ইয়াত চুকাফা আৰু গদাপাণিক সমাজৰ “চালিকা-শক্তি” হিচাপেহে দেখুৱাবৰ চেষ্টা কৰা হৈছে (দেখুওৱা হৈছে নে দেখুৱাবৰ “চেষ্টা” কৰা হৈছে?), আজিৰ সমাজখন যে অসুস্থ আৰু ইতিহাসৰ সেই মহান কাণ্ডাৰী সকলৰ প্ৰতি আজিৰ সমাজখনৰ তীব্ৰ অনীহা সেইটোকহে দৰ্শাবলৈ বিচৰা হৈছে ‘হেনো’।[i]\nনীলিম কুমাৰৰ স্পষ্টীকৰণ, প্ৰান্তিক, ১৬ জুলাই, ২০২০\nকিছুমান স্থূল মানসিকতাৰ, ৰাজনৈতিক-ভাবে উদ্দেশ্য-প্ৰণোদিত, ব্যক্তিগত আক্ৰোশৰ বাহক ধৰ্ষকামী ব্যক্তিৰ আক্ৰমণখিনি বাৰু ভয়ানক হয়েই, কিন্তু এনে গণ-উন্মাদনা আজিকালি খুব সঘনে দেখিবলৈ পোৱা গৈ থাকে আৰু সেইবোৰ ধান খেৰেৰ জুইৰ দৰে দুদিনতে নোহোৱা হৈয়ো যায়। উচ্চস্তৰীয় বৌদ্ধিক আলোচনাক সঘনে ৰাজহুৱা স্তৰত উপলব্ধ কৰাব পাৰিলে হয়তো এচাম ক্ষণিকৰ উন্মাদনাৰ বশৱৰ্তী মানুহৰ শুভ-বুদ্ধি কোনোবা কাললৈ উদয় হ’বগৈ। কিন্তু কবিতাৰ শৰীৰটোৰ পৰা ইয়াৰ মৰ্মক পৃথক কৰি অন্য ব্যাখ্যা দি অভিযোগকাৰী শত্ৰুপক্ষত সন্তুষ্ট কৰিবলৈ যোৱাটো কবিতাৰ বাবে ক্ষতিকাৰক। ই কেইবাটাও স্তৰত যে ক্ষতিকাৰক সেইখিনি কথা আমি এতিয়া চাম।\nকবিতাটোৰ দেহবল্লৰীত এই সময়ৰ সমাজখনৰ প্ৰতি সমালোচনা প্ৰত্যক্ষ নহয়। মহানগৰখন অসুস্থ বুলি ক’তো কোৱা নাই, মহানগৰৰ “মাজেদি” বাছখনহে অসুস্থ। দৌৰা-দৌৰি, হৰ্ণ, অভাৰটে’ক আদিবোৰ কথা থাকিলেও সেয়া সমূলাঞ্চে নঞাৰ্থক কথা নহয়, মহানগৰ এখনৰ সহজাত চাৰিত্ৰিক বৈশিষ্ট্যহে। বৰঞ্চ “তিৰবিৰাই থকা দুচকুৰ আহ্বানৰ এখন মহানগৰ” কথাষাৰে এটা ৰোমাণ্টিচাইজেচনৰহে আভাস দিয়ে। বাছখনৰ বিষয়ে এষাৰো ভাল কথা নাই। মন্থৰ গতি, ঘেৰ ঘেৰ কৰা এইবোৰতো আছেই, ক’লা ধোঁৱা উৰুওৱাৰ কথাও আছে। মন কৰক, বাছখন জৰাজীৰ্ণ বুলিও কোৱা হোৱা নাই আনকি। জৰা মানে বাৰ্ধক্য। জৰাজীৰ্ণ কথাষাৰ নিৰ্জীৱ বস্তুৰ ক্ষেত্ৰতো ব্যৱহাৰ হৈয়েই থাকে, মানে, পুৰণি হৈ অতি শোচনীয় বা ধ্বংসপ্ৰাপ্ত অৱস্থাত থকা। ইয়াত স্পষ্টত: উল্লেখ কৰা অসুস্থ শব্দটো তাতোকৈ অধিক নঞাৰ্থক। জৰা এটা স্বাভাৱিক পৰিণতি, ব্যাধি নহয়। ক’লা ধোঁৱাৰ প্ৰদূষণ কেনেকৈ ভাল হ’ব পাৰে? তাতোকৈ ডাঙৰ কথা, বাছ এখনৰ যিটো প্ৰাথমিক প্ৰয়োজন সেইটোৱেই ই পূৰা কৰিব পৰা নাই : ছাত্ৰ-ছাত্ৰীসকলে স্কুল-কলেজলৈ সময়মতে গৈ নোপোৱা এখন বাছ। এইখিনি কথাই আচলতেই সাম্প্ৰতিক সমাজ আৰু ইতিহাস-বীক্ষনৰ পদ্ধতিৰ এটা critique আমাৰ সন্মুখত ঠিয় কৰায়, যাৰ আধাৰত কবিতাটোৱে এটা মান্যতা, ন্যায্যতা বা যুক্তিযুক্ততা পোৱাৰ থল থাকিলেহেতেন। একমাত্ৰ ইতিহাসে সন্মানীয় বুলি কৈ দিয়াৰ কাৰণেই অতীতৰ সমল কিছুমানকে আমি বৰ্তমানে অপ্ৰাসংগিক হৈ পৰা স্বত্বেও খামুচি ধৰি থাকিব লাগিব নেকি? এই প্ৰশ্নটো ইয়াত আছে, আৰু এই প্ৰশ্নটো কৰাৰ অধিকাৰ সকলোৰে আছে। কিন্তু পৰৱৰ্তী কালৰ কবিৰ নিজৰ ব্যাখ্যাই এই মূলগত বা বুনিয়াদী প্ৰশ্নটোকেই নস্যাৎ কৰি দিলে।\nশুদ্ধ-ভুলৰ কথাবোৰ শিল্পৰ জগতত সদায়েই অস্পষ্ট। তথাপি যুক্তিৰ দিশেৰে যদি চাওঁ, কবিতাটো শুদ্ধই আছিল, ব্যাখ্যাখিনিহে ভুল। কবিতাটোৰ ব্যাখ্যা যে ভুল সেয়াই নহয়, ব্যাখাৰ আধাৰখিনিয়েই চূড়ান্ত ভুল। মন কৰিব, সচৰাচৰ ক্ৰমে ক্ৰমে বিতৰ্কই গতি পথ সলায় আৰু তেনেকৈয়ে ড্ৰাইভাৰ, হেণ্ডিমেন আদি শব্দবোৰৰ প্ৰয়োগতহে আপত্তি বুলি এচামে বিতৰ্কখিনিক অন্য ৰূপ দিবলৈ চেষ্টা কৰিছিল। চুকাফা বৰ-অসমৰ জনক বুলি জনা যায়। সেই অৰ্থেৰে চুকাফাক বাছখনৰ মেকানিক বুলি ক’লে আপত্তি নাছিল। চুকাফা হ’ব পাৰে বাছখনৰ নিৰ্মাতা, কিন্তু চালক বা ড্ৰাইভাৰ কেনেকৈ হ’ব? পাঁচশ বছৰৰ আগৰ নিৰ্মাতা এজনৰ আখ্যাটো মানি ল’ব পাৰি, কিন্তু পাঁচশ বছৰৰ পিছত সেই একেজন চালকেই চলাই থকাটো এটা status quo বা স্থিতাৱস্থাহে সূচাব, আৰু যদি সেয়ে হয় “নহয় নহয়, মই চুকাফাক সন্মানৰ চকুৰেহে চাইছোঁ, তেওঁক আজিৰ সমাজখনৰ চালিকা-শক্তি হিচাপেহে দেখুৱাব খুজিছোঁ” বুলি কোৱা কথাষাৰতে স্ববিৰোধ ৰৈ গৈছে। সমাজ-বাস্তৱতা, সামাজিক দায়িত্ববোধ আদিবোৰ কথাই সদায়েই এটা জাতীয়তাবাদী ধাৰণাক সন্তুষ্ট কৰি থাকিব লাগিব বুলি কোনো কথা নাই। চুকাফা, গদাপাণি আদি পৰম পূজ্য, আনকি প্ৰাত:স্মৰণীয় নাম। শ্ৰদ্ধাৰ্ঘ অৰ্পণ কৰিবই লাগিব আৰু ইতিহাসৰ পঠনেৰে শিক্ষাও ল’বই লাগিব। কিন্তু পাঁচশ বছৰৰ আগৰ কথা আজি আমি সম্পূৰ্ণকৈ নাজানো, ইতিহাস মানেই ইতি, ই বৰ্তমান নহয়। সমসাময়িকতাক critique কৰিব খোজা কবিতা এটাক বাধ্যত পৰি বা ভয় খাই বা এচাম মানুহক সন্তুষ্টিকৰণৰ কাৰণে অতি-ৰোমাণ্টিক অসাৰ জাতীয়তাবাদী অতীতমুখী অৱস্থানলৈ লৈ যোৱাটো এটা অপৰাধ। কবিতাটো নীলিম কুমাৰে লিখা হ’ব পাৰে, কিন্তু কবিতাটোৰ মৰ্যাদা হানিৰ অধিকাৰ কবিৰ নিজৰে নাথাকে। কাৰো নাথাকে।\nএই কাৰবাৰটোত সুহৃদ পাঠক আৰু ‘পাঠক-জনতাৰ প্ৰতি দায়বদ্ধ’ এজন কবিৰ মাজত এটা মজাৰ আদান প্ৰদান ঘটিল। কাৰবাৰটো ঘটিল এহাতে পৃষ্ঠপোষকে (connoisseur) শিল্পৰ ৰেহৰূপ গঢ় দিয়াৰ দৰে বা পপুলাৰ আৰ্টিষ্টে পাব্লিক ডিমাণ্ড মানি চলাৰ দৰে আৰু আনহাতে গৰিষ্ঠসংখ্যক ছাত্ৰই “ইয়াত কবিয়ে কৈছে যে” বোলা এটা শ্ৰুতলিপি মুখস্ত কৰি পৰীক্ষা পাছ কৰাৰ দৰে। দুয়ো ফালৰ পৰাই কবিতাৰ দেহটো নিথৰ হৈ পৰি ৰ’ল অন্যত্ৰ। কবিৰ প্ৰতি হোৱা আক্ৰমণৰ প্ৰত্যুত্তৰ দিবলৈ গৈ এচামে যেনেকৈ কবিতাটোত একো বেয়া কথা নাই বুলি সাব্যস্ত কৰিবলৈ উঠি পৰি লাগিল সেইখিনিকেই সাৰোগত কৰি কবিয়ে ব্যাখ্যা আগবঢ়ালে। তাৰ পিছত কবিৰ ব্যাখ্যাকেই আকৌ অনুগামী সুহৃদ পাঠকে আঁকোৱালি ল’লে। উদাহৰণ স্বৰূপে “নীলিম কুমাৰৰ কবিতা বিতৰ্ক” শীৰ্ষেৰে সৰু টোকা এটিত ড০ হীৰেন গোহাঁইদেৱেও কবিতাটোতকৈ “মই কবিতাটোৰ নীলিমে স্তানান্তৰত দিয়া ব্যাখ্যা মন দি পঢ়িছোঁ” বুলিহে উল্লেখ কৰি নিজৰ ফালৰ পৰা ৰায় আগবঢ়ালে “…আৰু তাত একো অৱজ্ঞাসূচক কথা দেখা নাই। বৰং তেওঁ এজনক অসমীয়া জাতিৰ গতিপথ\nজনা আৰু বাট দেখুৱাওঁতা আৰু আনজনক সাহস আৰু শৌৰ্যৰে জাতিটোক বিপদৰ মাজত চম্ভালি ৰখা নায়কৰূপেহে কল্পনা কৰিছে জাতিটো অসুস্থ হৈ পৰা সময়ত। তাত অগৌৰৱৰ কথা একো নাই”। “নীলিমে স্থানান্তৰত দিয়া ব্যাখ্যা” কথাষাৰলৈ আকৌ মন কৰক।\nএই গোটেই প্ৰক্ৰিয়াটোত দুখলগাকৈ যিকেইটা কথাই প্ৰাধান্য পালে সেয়া অসমীয়া জাতীয়াবাদৰ হাত ধৰি আগুৱাবখোজা অলপ আবেগ আৰু “ঐতিহ্য”, “পৰম্পৰা”, “ইতিহাস” আদি শব্দই নিৰ্মাণ কৰি থকা কিছুমান মেটা-নেৰেটিভৰ প্ৰতি ৰোমাণ্টিক আৱেশ। (কবিতাটো এটা স্বদেশপ্ৰেমৰ কবিতা আছিল, স্বজাতিক ভালপোৱাৰ কবিতা- এইখিনি কবিয়ে নিজে কোৱা কথা। আজিকালি টিকটক আদি অপসংস্কৃতিয়ে অসমীয়া সমাজখনত সোমাই সকলো ধ্বংস কৰিছে। এনেকুৱাত চুকাফা, গদাপাণি আদিয়ে চালিকা শক্তি হিচাপে জাতিটোক আগুৱাই নিব লাগে বুলি কবিয়ে হেনো এটা আহ্বানহে জনাইছে।) এই কাণ্ডই এখন সমতলৰ সৃষ্টি কৰিলে য’ত কবিতা আৰু কবিৰ আক্ৰমণকাৰী তথা সমৰ্থক দুই-বাহিনী একে পোছাকতে ৰ’ল। আমাৰ প্ৰশ্নটো হ'ল, ঐতিহ্যনো কিয় ভাল, যদি সি অসুস্থ হয়? ঐতিহ্য অভিধাটোৱে কেৱল অতীত বা পুৰণিকে সামৰি নলয়। সকলো পুৰণি বস্তুকেই ঐতিহ্য বুলি কওঁ জানো? ঐতিহ্য বুলি তাকহে কওঁ যি পুৰণি হ’লেও চিৰ-নতুন। অতীতৰ হৈয়ো বৰ্তমানত তাৰ কিবা নহয় কিবা প্ৰয়োজনীয়তা কিম্বা প্ৰাসংগিকতা থাকিব লাগিব। এই প্ৰশ্নটো আমাৰ বুলিছোঁ যদিও কবিতাটোৰ পাঠক হিচাপে আমাৰ দাবী যে কবিতাটোৱেও এই প্ৰশ্নটোকেই কৰিবলৈ ভাল পাব। কিন্তু আপোচকাৰী কবিৰ স্থিতিয়ে ক'লে ওলোটাটো।\nপৰৱৰ্তী কালৰ কবিৰ মৌখিক ভাষ্যই কয়- আজিৰ সমাজত যে মানুহবোৰ অকৃতজ্ঞ, সেই মহান ব্যক্তিসকলৰ বাছখনত উঠিবলৈ নিবিচাৰে সেইটোহে মই ক’ব খুজিছোঁ। সঁচায়ে? হে পাঠক, এখন ক’লা ধোঁৱা ওলোৱা, সময়মতে গন্তব্যস্থান পোৱাবগৈ নোৱৰা, আক্ষৰিক প্ৰতিকী ব্যৱহাৰিক সকলো অৰ্থতেই “অসুস্থ” বাছ এখনত আপুনি উঠিবলৈ বিচাৰিব জানো? কেৱল ইতিহাসৰ প্ৰতি সন্মানৰ নামতে তেনে এখন বাছত মানুহ উঠিব লাগে বুলি যদি কোনোবাই কয়ো, তাৰ কিবা যুক্তিযুক্ততা ৰয়গৈ জানো? ভৱিষ্যৎ-মুখী নহৈ কবিতা (অথবা কবিতাৰ ব্যাখ্যা) যদি পশ্চাদমুখী হ’বলৈ লয়, সেয়াও যদি হয় কিছুমান স্থূল পৰিস্থিতিৰ বাধ্যত পৰি, সেয়া নিশ্চয়কৈ শুভ সম্বাদ নহয়।\nকবিৰ স্থিতি বা অৱস্থান গ্ৰহণ এটা গুৰুত্বপূৰ্ণ প্ৰসংগ। কবিতাটো লেখা কবিজনৰ স্থিতি আৰু কবিতাটোৰ কৈফিয়ৎ বা স্পষ্টীকৰণ দিয়া কবিজনৰ স্থিতিৰ স্থানান্তৰণ সমস্যাজনক। এই ঘটনাটো আগেয়েও ঘটিছে। সৃষ্টিশীল আৰু চিন্তাশীল জগতখনত সামাজিক স্তৰত নীলিম কুমাৰ এজন পাৰফৰমেন্স শিল্পীৰ দৰে- এই কথাটো আমি নীলিম সম্পৰ্কীয় আন লেখাত আগতে কৈছোঁ। নীলিম কুমাৰে এবাৰ "চেভ পয়েট্ৰি" বুলি লিখা জেকেট এটা পিন্ধি গ্ৰন্থমেলাত ঘূৰি ফুৰিছিল। এইটো এটা পাৰফৰমেন্স আৰ্টেই হয়। আনকি “অকবিতা” নামৰ এটা ধাৰণাক প্ৰতিষ্ঠা কৰাৰ যি উদ্যোগ সেয়াও এটা পাৰফৰমেন্স। পোণপ্ৰথমে ‘অকবিতা’ কথাষাৰ খুব গ্ৰহণীয় যেন লগা নাছিল। কাৰণ ছবিৰ জগতত অছবি বুলি একো নাই, সকলো ছবিয়েই ছবি। চিনেমাৰ জগততো অচিনেমা বুলি একো নাই, সকলো চিনেমাই চিনেমা। কিন্তু শিল্পৰ উদ্দেশ্যধৰ্মিতাৰ গুৰুত্ব যিহেতু স্বীকাৰ কৰোঁ, কবিতা-অকবিতাৰ বিভাজনেৰে এইজন ব্যক্তিয়ে কবিতা লিখিবলৈকো যে অধ্যয়নৰ প্ৰয়োজন, কবিতা কেৱল মনৰ ভাব-প্ৰকাশ নহয় বৰঞ্চ নিৰ্মাণ, কবিতাৰো এখন স্কুলৰ প্ৰয়োজন যে আছে এইখিনি কথালৈ দৃষ্টি আকৰ্ষণ কৰাটোৱেই মুখ্য উদ্দেশ্য বুলি মানি লৈ তেখেতক এজন provocateur বুলি মানি লৈ তেওঁৰ ‘অকবিতা’ প্ৰসংগখিনি ভাল পাবলৈ ল’লোঁ। কথাখিনি উল্লেখ কৰি ৰাইজৰ দৃষ্টি আকৰ্ষণ কৰি এটা বিতৰ্কমূলক পৰিৱেশৰ সৃষ্টি কৰাতে আচলতে পাৰফৰমেন্সটো শেষ হৈছিল। তাৰ পিছত আকৌ ‘এয়াই অকবিতাৰ উদাহৰণ’ বুলি তেওঁ কিছুমান দৃষ্টান্ত আগবঢ়াবলৈ ল’লে যিখিনিয়ে তেওঁৰ নিজৰেই স্থিতিক দুৰ্বল কৰিলে আৰু স্ববিৰোধৰ জন্ম দিলে। এই ধৰণৰ স্ববিৰোধ এইজন কবিয়ে (কবিৰ আঁৰৰ ব্যক্তিয়ে) বাৰে বাৰে দেখুৱাই আহিছে। [কবিজন যে অত্যন্ত ক্ষমতাৱন্ত সেই কথাত সন্দেহ নাই। আনকি এই কবিতাৰ বিতৰ্কৰ প্ৰসংগত স্পষ্টীকৰণ দিবৰ পৰতো তেওঁ কৈছে, কবিতাটো বহুতেই ভাল পাইছে, ইংৰাজী, হিন্দী আদি আন আন ভাষালৈ অনুবাদো হৈ গৈছে। সঁচাকৈ? মানে অসমীয়া কবিতাৰ ইমান জয়জয় ময়ময় অৱস্থানে যে কবিতাটো প্ৰকাশ হোৱাৰ দুসপ্তাহ নৌহওঁতেই বিভিন্ন ভাষালৈ অনুবাদ হৈ যায়? এটা ক্ষমতাৰ অৱস্থান আৰু নেটৱৰ্কিং ব্যতিৰেকে এইখিনি সম্ভৱ নহয়। লগতে এই সময়ৰ এইখিনি বিতৰ্কক কেনেকৈ কবিয়ে নিজেই আগবাঢ়িবলৈ দিছে তাৰো উদাহৰণ সহকাৰে অন্যত্ৰ আলোচনা হৈ আছে। সি যি কি নহওক সেইখিনি কথাত বিশেষ মন দিয়াটো এই লেখাৰ উদ্দেশ্য নহয়।]\n‘পাঠক-জনতাৰ এক্তিয়াৰ’ বুলিও আমি আগতে লিখি আহিছোঁ যে কবিয়ে পাঠক-জনতাক সন্তুষ্ট কৰি চলিব লাগিব বুলি কোনো কথা নাই। আপুনি যদি উচেতক (Provocateur), তেনেহ’লে এজন প্ৰ’ভ’কেট্যুৰৰ ভূমিকাখিনিকে পালন কৰক। দৈনন্দিন ব্যৱহাৰত হয়তো Provocation শব্দটো নেতিবাচক, কিন্তু শিল্পৰ জগতত ই এটা প্ৰয়োজনীয় শব্দ। এই কথা বাৰম্বাৰ কৈছোঁ। আনকি গীমিক (Gimmick) কথাষাৰৰো শিল্পৰ জগতত বিশেষ গুৰুত্ব আছে। সামাজিক স্তৰত কিছুমান কাম সমাধা কৰিবলৈ হ’লে গীমিক লাগিবই। কিন্তু হে কবি, আপোনাৰ স্থিতি কি? নিজৰ স্থিতিত অটল থাকিবলৈ আপোনাক কিহে বাধা দিয়ে? বাছখন যদি অসুস্থ (আওপুৰণি), তেন্তে তাক সেইভাবেই ক’বলৈ আপোনাক কিহে বাধা দিয়ে? চুকাফাতো কেৱল আহোমৰ নহয়, চুকাফা অসমীয়াৰ/ অসমৰ। কিন্তু আজিৰ তাৰিখত কেৱল চুকাফাৰ নামটো লৈ এটা অতীতমুখীতাক উদযাপন কৰাৰ বিৰোধিতা কৰিবলৈ আমাৰ কাৰোতো একো অসুবিধা হোৱা নাই। একে সময়তে ব্ৰাহ্মণ্যবাদৰ আগ্ৰাসনৰ কথা পাতিবলৈকো আমাৰ কেতিয়াও একো অসুবিধা হোৱা নাই। চাব-অল্টাৰ্ণ অধ্যয়নৰ পোষকতা কৰা ভালেখিনি মানুহ নিজেই বামুণ। আহোম ঐতিহ্যৰ নাম লৈ ইতিহাসক সংকুচিত কৰাৰ বিৰুদ্ধে মাত মতা ভালেখিনি মানুহ নিজেই আহোম। সমস্যা কাৰো যদি হোৱা নাই, আপোনাৰ কিয় হ’ল? “নেলাগে সমাজ নেলাগে নেলাগে” বুলি গোৱা, স্পষ্টতঃ “বাধাৰ বুৰঞ্জী বহুতো পুথি/ টুকুৰা টুকুৰ কৰি/ দলিয়াই দিম এন্ধাৰৰ ফালে” বুলি কোৱা গায়ক এজনো আমাৰ মাজতেই নাছিল জানো? মানে কথা পতাৰ পৰিৱেশ এটাক provocate (বঙালীত ক’লে, উস্কানি দিয়া) কৰাৰ নামত আপুনি আচলতে পৰিৱেশটো বিনষ্টহে কৰিলে নেকি?\nএই সময়ৰ আমাৰ হতাশাৰ আচল উৎস এয়াহে যে কথা পাতিবৰ, কাম কৰিবৰ যিমানখুনি সমল বা সঁজুলি আমাৰ হাতত থাকিব পাৰে বা আছে, সেই সকলোবোৰৰৰ পৰ্যমানে অপপ্ৰয়োগ কৰি আমি নিজেই সেইবোৰৰ ধাৰ ভোটা কৰি পেলালোঁহক। অপ্ৰয়োজনীয়, স্থূল, অশিক্ষিত, অপৰিক্ষীত এটা অৱস্থানেৰে এই কবিতাটোৰে এজন ‘বামুণ কবিয়ে আহোমক অপমান কৰিছে’ ধৰণৰ নেৰেটিভ নিৰ্মাণ কৰি আইডেণ্টিটী পলিটিক্সৰ গোটেই গুৰুত্বখিনিকেই বৰবাদ কৰি দিয়া হ’ল। প্ৰাথমিক আপত্তি, অপবাদ, অভিযোগ- পৰ্যায়তে এই পক্ষ হাৰিল। আকৌ কবিতা লিখি তাৰ ব্যাখ্যা দিবলৈ গৈ সেই পক্ষও হাৰিল। এইখন এনেকুৱা যুঁজ, য’ত দুই পক্ষই লজ্জাজনকভাবে হাৰিল।\nলেখাটো আৰম্ভ কৰোঁতে ধাৰণা আছিল- এইটো নীলিম কুমাৰৰ এটা বেয়া কবিতা। এতিয়া পতিয়ন গৈছোঁ, এইটো এটা অত্যন্ত উৎকৃষ্ট কবিতা। কবিক নস্যাৎ কৰিও এই কবিতাৰ পক্ষত আমি ঠিয় দিব পাৰিলোঁহেতেন সম্পূৰ্ণ নান্দনিক যুক্তিৰ খাতিৰতেই। কবিতাই যদি আপোচ কৰিবলগীয়া হয়, তেনেহ’লে সি মনুষ্যত্বৰেই সংকট বুলি পৰিগণিত হ’ব। হয়তো এদিন আমি নৱকান্তক স্মৰণ কৰিবৰ যোগ্যতাকণো হেৰুৱামগৈ-\nনীলিম কুমাৰৰ কবিতাটো, প্ৰান্তিক, ১ জুলাই, ২০২০\n[i] ১। কবিতাটিক কেন্দ্ৰ কৰি হোৱা বিতৰ্কৰ আঁত ধৰি এলানি চিঠি পৰৱৰ্তী সংখ্যাৰ প্ৰান্তিক (১৬ জুলাই, ২০২০)-ত সন্নিবিষ্ট আছে। তাতে ব্যাখ্যাকাৰক কবি-ব্যক্তিৰ ভাষ্যৰো এটা ৰূপ আছে।\n২। কবিৰ মৌখিক ভাষ্যৰ এটা ৰূপ এই লিংকত উপলব্ধ-\nPosted by Samudra Kajal Saikia at 2:24 AM\nছোৱালীৰ কাপোৰ, ছোৱালীৰ ফটো\nআৰু অসমীয়া মৰেল পুলিচৰ বিতৰ্কৰ দেহবিচাৰ\n[কাণখোৱাৰ ‘দ্ৰষ্টাসত্বা শৃংখলা’ৰ কিতাপ ‘দ্ৰষ্টা’-ৰ পৰা। পৃষ্ঠা : ২০৫]\nচ’চিয়েল মিডিয়াত আঁচল মালাকাৰৰ ফটো\n“…to takeaphotograph is to participate in another person's mortality, vulnerability, mutability. Precisely by slicing out this moment and freezing it, all photographs testify to time's relentless melt.”\nKankhowa, Ophelia, Santiniketan and Delhi, 2003, 2004\nশ্বেইক্সপীয়েৰৰ হেমলেট নাটকৰ অ'ফেলিয়া চৰিত্ৰটোৰ আধাৰত বহুকাল আগতেই এলানি নাটকীয় পৰিৱেশনাৰ আয়োজন কৰিবলৈ লৈ দেখিছিলোঁ যে যুৱৰাজ হেমলেটৰ প্ৰেমিকা তেনেই কমবয়সীয়া অ'ফেলিয়াই পিতৃ, ভাতৃ আৰু প্ৰেমিকৰ দ্বাৰা আৰোপিত বাধ্যবাধকতা আৰু আচহুৱা আচৰণৰ মাজত নিজৰ মানসিক ভাৰসাম্য হেৰুৱাই পেলাই এটা সময়ত পানীত পৰি মৰিবলগীয়া হোৱা কাৰবাৰটোৱে জনন পৰিচয় আৰু লিংগ-বৈষম্য সম্পৰ্কীয় বহুখিনি কথা পাতিবলৈ আমাক অৱকাশ দিয়ে। কাণখোৱাৰ ডিছপোজেবল থিয়েটাৰৰ চৰ্চাৰ মাজেৰে শান্তিনিকেতন, দিল্লী আৰু বৰোডাত মুঠতে চাৰিটা ভিন্ন পৰিৱেশত ভিন্ন ৰূপত পৰিৱেশন কৰোতে বহুখিনি কথাই সলনি হৈছিল যদিও এটা উঠি অহা নাৰী-মনৰ সন্মুখত পুৰুষতন্ত্ৰই জাপি দিয়া বোজা আৰু বাধ্যবাধকতাৰ দিশখিনি প্ৰায় একেই আছিল। সেয়েহে ২০০৭ চনৰ ফেব্ৰুৱাৰী মাহত বৰোডাৰ মহাৰাজা সায়াজীৰাও বিশ্ববিদ্যালয়ৰ চাৰুকলা বিভাগত আয়োজিত "জেণ্ডাৰ এণ্ড চেক্সুৱেলিটী ইন ডিছিপ্লিনেৰী পেৰাডাইমছ" বিষয়ক সমসাময়িক চিন্তনৰ কৰ্মশালাখনত সাঙুৰি কৰা পৰিৱেশনটোৱে এক বিশেষ প্ৰাসংগিকতা পাইছিল[i]। প্ৰেম, উন্মাদনা, ব্যাৰ্থতা আৰু মৃত্যুৰ দৰে কিছুমান মানৱীয় বিষয়বস্তুৰ দিশেৰে অ'ফেলিয়াৰ চৰিত্ৰটোৱে শিল্পৰসিকৰ মন টানে। মিলেই (Sir John Everett Millais)-ৰ এখন প্ৰি-ৰাফেলাইট পৰ্যায়ৰ বিখ্যাত ছবি আছে (১৮৫১-৫২) য'ত ফুল-পাতেৰে ভৰা জলাশয় এটাত মৃত অ'ফেলিয়াৰ শৰীৰ ওপঙি আছে। ৰোমাণ্টিক পেইণ্টিং হৈয়ো তাৰ বিষয় মূলত: মৃত্যু। হোমেন বৰগোহাঞিৰ অ'ফেলিয়া শীৰ্ষক কবিতাৰো শাৰী এনেধৰণৰ- "জীৱন এক দু:স্বপ্ন মাথোঁ, মৃত্যু? সিও নিস্ফল আশ্বাস![ii]"\nইংৰাজী সাহিত্যৰ ছাত্ৰমাত্ৰেই হেমলেট সম্পৰ্কে ধাৰণা সকলোৰে আছে। পিতৃ পলোনিয়াচে কথাই কথাই অ'ফেলিয়াৰ সুৰক্ষাৰ কথা ভাবিয়েই উপদেশ দি যায়। ককায়েক লিয়াৰ্টিছেও কয়- মোৰ কথাবোৰ মানি চলিবি। একান্ত বাধ্য হৈ তায়ো কয়, তোমাৰ কথাবোৰ হৃদয়ত সুমুৱাই তলা মাৰি থৈছোঁ আৰু চাবিপাত তুমিয়েই লৈ যোৱা[iii]। প্ৰমিক হেমলেটৰো উপদেশ আৰু জ্ঞানৰ অন্ত নাই। "তুমি বৰফৰ দৰে শুভ্ৰ আৰু নিষ্কলংক হ'লেও কাহানিও অপবাদৰ পৰা হাত সাৰিব নোৱাৰিবা"[iv]ৰ দৰে অহৰহ জ্ঞানবৰ্ষণ চলে। অৱশেষত অসন্তুলিত মানসিক স্থিতিৰে অ'ফেলিয়া পানীত পৰি মৰে[v]।\nকাণখোৱাৰ অ'ফেলিয়া কিন্তু মৰিবলৈ অমান্তি হয়। ককায়েক, পিতৃ আৰু প্ৰেমিক- পিতৃতন্ত্ৰৰ তিনিটা প্ৰতীকী ৰূপৰ সন্মুখত অ'ফেলিয়াই এইবাৰ ওভোতাই কথা ক'বলৈ শিকে। হতাশাগ্ৰস্থতাক আঁকোৱালি ল'বলৈ অস্বীকাৰ কৰা এই কাণখোৱাৰ অ'ফেলিয়াই ওলোটাই প্ৰশ্ন কৰিবলৈ শিকে[vi]।\nলিংগ বৈষম্য আৰু যৌনতা সম্পৰ্কীয় আলোচনাবোৰৰ মাজতে আমি সন্মুখীন হওঁ চাৱনি বা গে'জ (Gaze) বিষয়টোৰ সৈতে। সেই দিশেৰে কিছুমান কথা ভাবিবলৈ বাধ্য হৈছিলোঁ, মিলাইৰ অ'ফেলিয়া নামৰ পেইণ্টিং-খন ইমান জনপ্ৰিয় কিয়? ইয়াৰ বিষয় মৃত, চকু জাপ খোৱা, আৰু সেয়েহে ই আপোনালৈ ওভোতাই চাব নোৱাৰে সেইবাবেই নেকি? পানীত ওপঙি থকা দেহটোৱে চকু মেলি যদি আপোনালৈ চালেহেতেন তেনেহ'লে এতিয়াৰ এই মৃত-চাৱনিটোৱে দ্ৰষ্টাক দিয়া সন্তুষ্টি বা আৰামখিনি পোৱা নগ'লহেতেন নেকি? চক্ষুদানৰ ফটোগ্ৰাফেৰে আৰম্ভ হোৱা দূৰ্গোৎসৱৰ সমস্ত আয়োজন গৈ থৈ পানীত ওপঙি থকা বিসৰ্জিত প্ৰতিমাৰ ফটোগ্ৰাফেৰে কিয় শেষ হয়? বিষয়ৰ চাৱনিৰ মাজত থকা বিষয়ীসত্বাই দ্ৰষ্টাৰ দ্ৰষ্টাসত্বাক জোকাৰি যোৱাৰ ভয় এটা থাকে নেকি?[vii]\nপ্ৰতিমা বিসৰ্জনৰ জনপ্ৰিয় ছবি\nকালক্ৰমত একপ্ৰকাৰৰ ধুনপেচৰ উৎসৱলৈ পৰ্যবসিত হোৱা অসমৰ সৰস্বতী পূজাৰ দিনা দামী চাদৰ-মেখেলা আৰু শাৰী পিন্ধি সাজি কাচি নাৰী-সূলভ সম্ভ্ৰম আৰু সংযমৰ খোজ-কাটলেৰে সলাজ সলাজ চাৱনিৰে কেমেৰালৈ চোৱা হেজাৰ হেজাৰ ছোৱালীৰ মাজত শাৰী আৰু চাদৰ-মেখেলাত পুৰুষতন্ত্ৰই আৰোপ কৰি ৰখা নৈতিক বিধি-বিধানক সমূলি নৎস্যাৎ কৰি একান্তই দুষ্টালিৰে ভৰা আৰু লাজৰ পৰিৱৰ্তে একধৰণৰ ফেপেৰী পাতি ধৰা আঁচল মালাকাৰৰ চকুহালিৰ চাৱনিটোহে পৌৰষিক সমাজখনৰ বাবে বেছি বিপদজনক আছিল নেকি?\nচলিত ২০২০ বৰ্ষৰে সৰস্বতী পূজাৰ দিনা যোৰহাটৰ জে বি কলেজৰ চৌহদত এজনী ছোৱালীয়ে ঠায়ে ঠায়ে কটা জিন্স আৰু শাৰীৰ সংমিশ্ৰণেৰে ‘আচহুৱা’ যেন লগা সাজ এজোৰ পিন্ধি ফটো উঠিলে আৰু নিমিষতে ফটোখন সামাজিক মাধ্যমত ‘ভাইৰেল’ হৈ পৰাৰ লগতে ই তুমূল বিতৰ্কৰ সূত্ৰপাত কৰিলে। আনফালে সেই একেটা দিনতে, একত্ৰিশ জানুৱাৰী, মহাত্মা গান্ধীৰ মৃত্যুতিথিত দিল্লীৰ জামিয়া মিলিয়াৰ ওচৰত শান্তিপূৰ্ণ সমদল এটালৈ দিন-দুপৰতে হিন্দুত্ববাদী ল’ৰা এজনে পুলিচৰ সন্মুখতে বন্দুক জোকাৰি জোকাৰি আতংকৰ সৃষ্টি কৰিছিল, বন্দুক টোঁৱাই গুলি কৰি ছাত্ৰ এজনক আহতও কৰিছিল। কথাষাৰ উল্লেখ কৰি থ’লোঁ, একাধিক কাৰণত পাছলৈ ইয়াৰ অনুষংগ আলোচনাৰ মাজলৈ আহি পৰিব পাৰে। সি যি কি নহওক, সৰস্বতী পূজাৰ দিনা এনে আচহুৱা কাপোৰৰ পৰিধানে সকলোৰে চকু কপালত উঠালে যদিও বিতৰ্কলানিক ইন্ধন বেছিকৈ যোগালে অসমীয়া সাজ-পাৰ, অসমীয়া নাৰীৰ মৰ্যাদা, অসমীয়া পৰম্পৰা, নাৰীৰ চাল-চলনত স্থান-কাল-পাত্ৰৰ বিচাৰ ইত্যাদি বিষয়বোৰৰ আলোচনাই। পাব্লিক স্তৰত সততে হোৱাৰ দৰে কিছু মন্তব্যই সীমা চেৰাই যোৱাটো স্বাভাৱিকেই আছিল, এই সময়ৰ নৰিভাষাৰে ই নতুন স্বাভাৱিক (new normal)। দুৰ্ভাগ্যজনকভাবে ‘স্বাভাৱিক’ সেই সীমা চেৰাই যোৱা মন্তব্যবোৰত ছোৱালীজনীৰ নৈতিক বাচ-বিচাৰ, শালীনতাবোধৰ আলোচনাৰ লগতে চৰিত্ৰৰ প্ৰতি প্ৰশ্ন আৰু ‘মাহেকীয়া হৈ আছে নেকি’ ধৰণৰ একান্তই লৈংগিক দৃষ্টিৰে আক্ৰোশমূলক আক্ৰমণো চলিল। এখন নাৰীবিদ্বেষী পুৰুষতান্ত্ৰিক সমাজত আলোচনাৰ পৰ্যায় কেনে হ’ব পাৰে তাৰ কিছু কথা অনুমেয়। কথাখিনি বেছি দিনৰ নহয় বাবে কিছু কথা এতিয়াও অসমীয়া সমাজত সতেজ হৈয়ে আছে। সেয়েহে সকলো মন্তব্য বা অলোচনা বহলাই লেখাটো দীঘল নকৰিলেও হ’ব। আক্ৰমণাত্মক মন্তব্যখিনি আমাৰ বাবে আপত্তিজনকতো হয়েই, এজনী সৰু ছোৱালীয়ে কিবা সাজ এটা পিন্ধিলে তাকে লৈ হৈ চৈ কৰি সময় নষ্ট কৰাৰ প্ৰয়োজন নাই বোলা কিছু মন্তব্যও ওলাল সেইখিনিও আমাৰ বাবে আপত্তিজনক। জনৈকা সেই ছোৱালীজনীৰ নাম আঁচল মালাকাৰ আৰু তাই এগৰাকী সমসাময়িক নৃত্য তথা ফেশ্বন জগতত প্ৰৱেশ কৰিবলৈ আগ্ৰহী বুলিও গম পোৱা গ’ল। তেওঁৰ নৃত্যৰ জগতত পূৰ্ৱৰ কৃতিত্বৰ কথাও প্ৰকাশ পালে। এইখিনিতে, এহাতে তেওঁক সমৰ্থন আৰু সাহস যোগাবলৈ গৈ এখন বিশেষ জগতত নিজৰ কৃতিত্ব সাব্যস্ত কৰাৰ পিছতহে তেওঁ সেইখিনি কৰাৰ সাহস পাইছে বুলি তেওঁৰ সপক্ষে যিখিনি যুক্তি দিয়া হ’ল, সেয়াও অসুবিধাজনক; আনহাতে “তাই এজনী সৰু ছোৱালী” কথাষাৰেও বহুখিনি গুৰুতৰ কথাক তল পেলাই আলচিবৰ বাট বন্ধ কৰি দিয়ে। আঁচল নামৰ ছোৱালীজনীয়ে যি কামটি কৰিলে তাৰ বিৰুদ্ধাচৰণ আমি বাৰু কৰিমেই, কিন্তু এই বিৰুদ্ধাচৰণ কৰা মানুহখিনিৰেই এই দুটা আপত্তিজনক দিশৰ কথা আগতে অলপ পাতি লোৱা যাওক।\nআমি নিজকে ডাঙৰ বুলি ভাবি শিশু আৰু কিশোৰৰ প্ৰতি আমি কেনে মনোভাৱ পোষণ কৰিম সেয়া এটা জটিল মনস্তাত্বিক বিষয়। নিজৰ বিচাৰ বিবেচনাৰে নিজৰ ইচ্ছাৰে পৰিধান কৰি ৰাজহুৱা স্থানত অৱতীৰ্ণ হোৱা এই চৰিত্ৰটোক সেই চৰিত্ৰটোৰ একান্ত নিজা বিষয়ী অৱস্থানেৰেই বিচাৰ কৰা উচিত। শিশুনাটক, শিশুৰ চিনেমা, শিশুৰ কাৰণে কৰা গীত-মাত আদিত সেয়েহে আজিও বহুখিনি আসোঁৱাহ দেখা যায়। কেইদিনমানৰ আগতে তেনেই কম বয়সীয়া চোৱালী এজনীয়ে কা বিৰোধী আন্দোলনৰ সুৰেৰে শাসকীয় দল, মূখ্যমন্ত্ৰী গৃহমন্ত্ৰী আদিৰ বিৰুদ্ধে উদ্দাত্ত কণ্ঠেৰে দিয়া ভাষণ সদৃশ বক্তব্য অলপমান ‘ভাইৰেল’ হৈছিল। সেইখিনিতো ৰাইজে আপত্তি দৰ্শাইছিল যে শিশুটিক শিশু হৈয়েই থাকিবলৈ দিয়া উচিত, এই বয়সতে ৰাজনৈতিক উদ্দেশ্যত ব্যৱহাৰ কৰা উচিত নহয়। কথাখিনিত বিতৰ্কৰ অৱকাশ থাকিব, আৰু সেইমতেই শিশুটিৰ বক্তব্য স্বতস্ফুৰ্ত আৰু কোনেও শিকাই দিয়া নাছিল বুলিও যুক্তি ওলাইছিল। কিন্তু শিশুটিৰ কথাখিনিৰ মাজত “আমি ইমান সৰু সৰু ল’ৰাছোৱালীয়েও এইখিনি কথা বুজি পাইছোঁ, তেওঁলোক ইমান ডাঙৰ ডাঙৰ মানুহেও এইখিনি কথা বুজি নাপায় নে?” এনেধৰণৰ ভাষ্য এটা আছিল যিটো আচলতেই এটি শিশুৰ বক্তব্য বুলি মানিবলৈ টান পাওঁ। উৎপল বৰপূজাৰীৰ বহুপ্ৰশংসিত এখন সাৰ্থক চিনেমা “ঈশ্বু”তো মাটি-বাৰীৰ কাজিয়াত লিপত ডাঙৰলৈ চাই সৰু ল’ৰা এটাই “তেওঁলোকে জেওৰা এখনকলৈ এনেকৈ কিয় কাজিয়া কৰিছে, আমিতো মাৰ্বল গুটিটোকলৈ এনেকৈ কাজিয়া নকৰোঁ কেতিয়াও” ধৰণৰ সংলাপ এটি প্ৰক্ষেপ কৰিছিল- যিটো আমি অলপ আচহুৱা পাইছিলোঁ। কাৰণ শিশু এটিয়ে নিজে নিজকে শিশু বুলি কাহানিও নাভাবে আৰু ডাঙৰৰ সৈতে তুলনা কৰি নিজকে চাবলৈ সততে নিবিচাৰে। তেওঁলোকে নিজকে ডাঙৰ বুলিয়েই ভাবে। ডাঙৰ বুলি যদি নাভাবে, অলপ শুদ্ধ কৰি কওঁ, নিজকে এটা পৰিপূৰ্ণ সত্বা বুলিয়েই ভাবে। এনেবোৰ কাৰণতে অলপ পলিটিকেলী কাৰেক্ট হৈ আজিকালি শিশুৰ বাবে আয়োজিত অনুষ্ঠান আদিত শিশুক শিশু বা চিণ্ড্ৰেণ বুলি অভিহিত কৰাৰ বিপৰীতে তেওঁলোকৰ স্বয়ংসম্পূৰ্ণ ব্যক্তিসত্বাক সন্মান জনাই ইয়ং-এডাল্ট (young adult) কথাষাৰ ব্যৱহাৰ কৰা হয়। অসমীয়া ছোৱালী বা নাৰী সম্পৰ্কীয় লেখা এটা শিশু সম্পৰ্কীয় কথাখিনি ইমান বহলাই উল্লেখ নকৰিলেও হ’লহেতেন। কিন্তু নাৰী যেনেকৈ সমাজত মাইনৰ, শিশুও মাইনৰ। এই মাইনৰ কথাষাৰ সংখ্যাবাচক একেবাৰেই নহয়। এই একেটা কাৰণতেই হিন্দু মুছলমান সম্পৰ্কীয় বিতৰ্কত এই দেশত মুছলমান সকল মাইনৰ হয় নে নহয় সেই চৰম অপ্ৰীতিকৰ বিতৰ্কৰ কোনো মীমাংসা আমাৰ হাতত নাই, কিন্তু সংখ্যাবাচক যুক্তিখিনিয়ে হাৰ মানিবলৈ বাধ্য হয় সেই একেটা কাৰণতেই। মাইনৰ কথাষাৰৰ অসমীয়া অনুবাদ ‘সংখ্যালঘূ’ হোৱাটোৱেই বিভ্ৰান্তিকৰ। সেয়া যদি বুজি উঠা যায়, তেনেহ’লে মানিবলৈ টান নহয় যে সংখ্যাগৰিষ্ঠ হৈয়ো সমাজত কিছুমান শ্ৰেণী বা গোট চিৰকাল সংখ্যালঘূ হৈ থাকি যায়।\nএতিয়া এই একেটা সময়তে এই আঁচল নামৰ ছোৱালীজনীক “তাই এজনী সৰু ছোৱালী” বুলি যেনেকৈ ছোৱালী-মানুহৰ কাপোৰত বেছিকৈ নজৰ দিয়া দিয়া ধূতি-নীতিৰে আৱদ্ধ ৰক্ষণশীলতাৰ বিৰোধীয়েই হওক লাগিলে, এচাম ব্যক্তিয়ে তাইক “ক্ষমা” কৰি দিবলৈ যেনেকৈ চেষ্টা কৰিছে, একেদিনাই দিল্লীত পুলিচৰ সন্মুখতে বন্দুক উলিয়াই হুংকাৰ দিবলৈ সাহস কৰা ল’ৰাজনকো “সি এটা সৰু ল’ৰা” বুলি চৰকাৰী পক্ষ, সোঁপক্ষ, ভক্ত-পক্ষই “ক্ষমা” কৰি দিবলৈ বিচাৰিছে। দুৰ্ভাগ্যজনকভাবে দুদিন পিছতে দিল্লীৰ পঞ্চাশ দিন ধৰি একেৰাহে ধৰ্মঘট অৱস্থান কৰি থকা ঠাইত “এই দেশত কেৱল হিন্দুৰ কথাহে চলিব” বুলি হাতত বন্দুক লৈ হুংকাৰ দি পুলিচৰ হাতত কৰায়ত্ব হোৱা আৰু এজন ল’ৰাৰ খবৰ আহিল, সেইজনো হেনো কিছুমানৰ মতে “সি এটা সৰু ল’ৰা”। সেয়েহে “সৰু ল’ৰাহে” আৰু “সৰু ছোৱালীহে” এই দুইটা কথাকেই নাকচ কৰা যাওক। কথাত কথা বাঢ়ে বুলিয়েই এই সময়তেই বাতৰিৰ শীৰোনামত থকা কুখ্যাত নিৰ্ভয়া কাণ্ডৰ অভিযুক্ত সকলৰ ফাঁচীৰ প্ৰসংগত অভিযুক্ত সকলৰ এজন “মাইনৰ” হোৱা বাবেই “ক্ষমা” ভীক্ষাৰ কথাখিনি উলিয়াব লাগে নে নাজানো। আইনী, মানৱ-অধিকাৰ-প্ৰাসংগিক বহুতো মেৰপাক আহি পৰিব যিবোৰ সন্দৰ্ভত স্পষ্ট মত দিবলৈ আমি উপযুক্ত নহয়। সি যি কি নহওক, আঁচলক “সৰু ছোৱালী” বুলিলে তাইৰ/তেওঁৰ ব্যক্তিসত্বাক ন্যায্যতা দিয়া নহয় আৰু সেয়েহে আগলৈ কথা পতাৰ বাট নৰয় বাবে এই উল্লেখটোৰ বিৰোধিতা যেনেকৈ কৰিছোঁ, একে সময়তে এই উল্লেখটোৰ অন্তৰালত সোমাই থকা “ক্ষমা-দান”ৰ অধিকাৰটোৰোৰ বিৰোধিতা কৰিছোঁ। তাই/তেওঁ যি কৰিছে তাক সমালোচনা কৰাখিনিক বিৰোধিতা কৰিবলৈ গৈ আপুনিও যদি “ক্ষমা”হে প্ৰদান কৰিছে, তেনেহ’লে আপুনিও সেই একেটা ৰক্ষণশীল পক্ষৰ দৰেই আন কোনোবা ব্যক্তিসত্বাৰ ওপৰত এটা আধিপত্য বিস্তাৰ কৰি বহি আছে। সেই ছোৱালীজনীক ক্ষমাদান কৰিবলৈ হ’লে আপুনি তেওঁতকৈ ওপৰৰ এটা অৱস্থানত অধিস্থিত হৈ থাকিব লাগিব।\nচ’চিয়েল মিডিয়াৰ বিতৰ্ক আৰু বয়সত সৰু হোৱাৰ প্ৰসংগ এটা ওলাইছেই যেতিয়া কাকতালীয়ভাবে সেই এক-দুদিনৰ ভিতৰতে চ’চিয়েল মিডিয়াতে ‘ভাইৰেল’ হোৱা এটা মীম সদৃশ বাৰ্তাৰো উল্লেখ এইখিনিতে কৰি থওঁ। বহুল প্ৰচাৰিত (২৯ জানুৱাৰীত প্ৰথম ফে’চবুকত আপলোড হৈছিল) মীমটোৰ ভাষ্য আছিল, “গ্ৰেটা থানবাৰ্গ সম্পৰ্কে মন্তব্য কৰি থকাসকলে এইটোও মনত ৰখা ভাল যে জোৱান-অফ-আৰ্কে এদল সেনাক নেতৃত্ব দিছিল, জেইন অষ্টিনে তেওঁৰ প্ৰথম লেখাটো লিখিছিল, এন ফ্ৰানকে তেওঁৰ ডায়েৰী লিখিছিল আৰু মালালাই নোবেল প্ৰাইজ লাভ কৰিছিল সেই একেটা বয়সতে”। তাৰ পিছতে মন্তব্যটো হ’ল, “কমবয়সীয়া ছোৱালীহঁত জুইৰ দৰে যেতিয়া তেওঁলোকে পৃথিৱীখন সলনি কৰিবলৈ ওলায়” (Young women are fierce when changing the world”.)\nআঁচল নামৰ ছোৱালীজনীক “সৰু ছোৱালীহে” বুলি সমৰ্থন দিয়াৰ বিৰুদ্ধে এইখিনি কথা যেনেকৈ ওলাল তেনেকৈয়ে তাই কোনোবা এটা নৃত্যৰ অনুষ্ঠানত সৰ্ৱভাৰতীয় পৰ্যায়ত ৰাণাৰ্ছ-আপ হোৱা আৰু সেই কৃতিত্বৰে এয়া তাইৰ আহৰিত অধিকাৰ বোলাটোতো আমাৰ আপত্তি আছে। ছোৱালীজনীৰ কৰ্মক্ষেত্ৰ বা আগ্ৰহৰ ক্ষেত্ৰখনত (কণ্টেমপৰেৰী ডেন্স, মডেলিং, ফেশ্বন ইত্যাদি) সাজপাৰকলৈ পৰীক্ষা নিৰীক্ষা চলেই, চলিবই আৰু চলাটো উচিতো- এইখিনি অকাট্য যুক্তি। কিন্তু এই সময়ত আমাৰ কথা হ’ল, এইখিনি কথা পোহৰলৈ নহাহ’লে, মানে ছোৱালীজনী কোন, নাম কি, কি কৰে এইখিনি কথা নাজানিলেও, জনৈকা গাভৰু, কোনোবা ৰমণী, ক’ৰবাৰ ছোৱালী এজনী তাই হৈ থকা হ’লে আমাৰ স্থিতি সলনি হ’লহেতেন নেকি? হ’ব নালাগিছিল। হ’ব নালাগে। সেই ব্যক্তিগৰাকী আঁচল কৰ্মকাৰ নহৈ ক, খ কিম্বা ঘ হ’লেও আমাৰ স্থিতি একেই হোৱা উচিত। কিয় আৰু কেনেকৈ সেয়া এতিয়া আমি পাতিম।\nঅসমীয়া ছোৱালীৰ ব’ডি লেংগুৱেজ\nনাৰী-সংক্ৰান্তীয় বিষয়ত এজন পুৰুষ লেখকে লিখিবলৈ যাওঁতে কিছুমান বিপদৰ আশংকা সদায়েই থাকে। এটা ভয় mansplaining-ৰ, আনটো ভয় অধিক ‘সহানুভূতিশীলতা’ প্ৰদৰ্শণৰ। তথাপি এজন পুৰুষ দ্ৰষ্টা (Male Onlooker) হিচাপেই অলপমান ব্যক্তিগত-পৰ্যবেক্ষণ এইখিনিতে উল্লেখ কৰিবলৈ লৈছোঁ।\nভালেখিনি চৰকাৰী বিদ্যালয়তে অষ্টমমানৰ পৰা ল’ৰাৰ বাবে লং-পেণ্ট আৰু ছোৱালীৰ বাবে চাদৰ মেখেলা পিন্ধা নিয়ম। চাদৰ মেখলা পিন্ধি স্কুললৈ যোৱা ছোৱালীহঁতক দেখিয়েই চিনিব পাৰি। পৰিপাটি চিকুণ সাজ, সংযত খোজ-কাটল। মেখেলাত আউল লাগি উজুটি খাই পৰিব নেকি? মুখত লাজ। চকুত শংকা। সমগ্ৰ দেহতে বিয়পি আছে একোটা সন্ত্ৰষ্টতা। কেনেবাকৈ মোলৈ কোনোবাই চাই আছে নেকি? মানুহৰ চাৱনিতকৈ তীৰ্যক আঘাতকাৰী বস্তু আৰু একো নাই। বন্দুকৰ গুলি বা ধনুৰ কাঁড়তকৈয়ো ভয় কৰিবলগীয়া বস্তু মানুহৰ দৃষ্টি। আমাৰ গাঁৱৰ সেই বয়সলৈ ছোৱলীহঁত প্ৰায়ে ক্ষীণ, শীৰ্ণদেহী। কিছুমান অপুষ্টিতভোগা যেনো লাগে। তাৰ ওপৰতে ভূতৰ ওপৰত দানহৰ দৰে লোকলজ্জাই হেঁচা মাৰি ধৰা শৰীৰবোৰ আমাৰ ঘৰৰ পদূলিয়েদি আগবাঢ়ি যায়। কিছুমান ছোৱালীৰ শৰীৰ লাজে-ভয়ে-শংকাই ধেনুভেৰীয়া। দোঁ খোৱা কুঁজা কঁকাল। আনবোৰ ছোৱালীৰ কঁকাল কুঁজা নহয়। সেয়া আৰু সাংঘাতিক। কঁকালৰ ওচৰতে সন্মুখৰ ফালে সামান্য এটা ভাঁজ কেতিয়াবা থাকিব পাৰে, কিন্তু ৰাজহাড়ডাল প্ৰয়োজনতকৈ বেছিয়েই পোন। ইমানেই পোন আৰু চিধা যে খোজতো সেই সৰলৰেখা দেখা যায়। ইফালে সিফালে চোৱা মানা। মানা যি মানা, স্বাভাৱিক ভাবে খোজ কাঢ়োঁতে ঘটিবলগীয়া হস্তসঞ্চালনতো মানা। ৰাজহাঁড় পোন, দুয়োটা হাত কঁকাললৈকে ওলমি আছে পোন হৈ, খোজ কাঢ়িছে পোন হৈ। ঘৰত শিকাই দিয়া মতে সিহঁত নাকৰ পোনে পোনে স্কুললৈ গৈ নাকৰ পোনে পোনে ঘৰলৈ আহে। তাৰে কোনোবাজনী, কোনোবাজনী নহয়, আচলতে বেছিভাগেই আকৌ টেলেণ্টেড। সেই টেলেণ্ট দেখুৱাবৰ বাবে কোনোবাই সত্ৰীয়া নাচে, কোনোবাই বিহু নাচে, কোনোবাই গান গায়। দেউতাকে স্কুটাৰত উঠাই জ্যোতিদিৱসলৈ লৈ যায় নহ’লেবা বিহুমেলালৈ লৈ যায়। অৱশ্যে এই কাৰবাৰটো খুব বেছি নৱম মানলৈকে চলে। তাৰ পিছত বন্ধ। মেট্ৰিক আহি আছে। তাৰ পিছত পঢ়া-শুনাৰ সময়। এই বৰ্ণনাখিনি তিনি দশকৰ আগৰ। আজিও প্ৰায় একেই বুলি পতিয়ন যাব পাৰি।\nএতিয়া কথা হ’ল, এই অষ্টম মানৰ প্ৰথম চাদৰ-মেখেলা পিন্ধাৰ অভিজ্ঞতাৰ সৈতে যিটো শৰীৰী-ভাষা বা ব’ডী-লেংগুৱেজ- সেইটো যদি কোনোবাই গোটেই জীৱনজুৰি বহন কৰি চলিছে বা চলিবলগীয়া হৈছে তেনেহ’লে সেয়া ভাল কথা হ’ব নোৱাৰে। কেনেবাকৈ উজুটি খাম নেকি, কেনেবাকৈ ক’ৰবাৰ পৰা কোনোবাই মোলৈ চাই আছে নেকি এনেবোৰ আশংকাৰে গোটেই জীৱন কটোৱা সম্ভৱনে? কিন্তু অপ্ৰীতিকৰ সত্য যে যে সেই অষ্টম মানৰ সাৱধানী খোজটো বেছিভাগ অসমীয়া মহিলায়েই গোটেই জীৱন বহন কৰি চলে। ভবা যায় আৰু দেখাও যায় যে এতিয়ালৈ যুগ বহুত সলনি হ’ল। এতিয়া টিকটক, ইনষ্টাগ্ৰামত আন ঠাইৰ লগতে অসমৰ ছোৱালীয়েও লিবাৰেল ধৰণৰ মনোবৃত্তি প্ৰকাশ কৰি নিজৰ ধৰণেৰে নতুন লাইফ-ষ্টাইল একোটাৰ বিজ্ঞাপন প্ৰদৰ্শন কৰিবলৈ বিচাৰে। কিন্তু শৰীৰী গঢ়-গতি আৰু আচৰণবোৰ দেখি সেই একেখিনি কথালৈ মনত পৰি যায়। অসমীয়া ছোৱালীৰ দৈহিক আচাৰ ব্যৱহাৰ, যিমানেই আধুনিক, সমসাময়িক কিম্বা স্বতস্ফুৰ্ত আৰু সাৱলীল হ’বলৈ চেষ্টা নকৰক কিয়, ৰিজিডিটী আৰু ষ্টিফনেছ এতিয়াও এইখিনি শৰীৰে বহন কৰি আহিছে। এইবোৰ দৃষ্টিকটু শৰীৰ এইবাবেই যে তেওঁলোকে ক’বখোজা কথাখিনি আৰু তাৰ সৈতে দেখুৱাব খোজা শৰীৰী ভাষাৰ মাজত সামঞ্জস্য নাই। এইখিনি প্ৰসংগৰ পৰিপ্ৰেক্ষিততেই আঁচল মালাকাৰৰ অৱস্থান।\nজুডিথ বাটলাৰৰ (Judith Butler) ‘পাৰফৰ্মেটিভিটি’ৰ ধাৰণাত জনন-পৰিচয় বা লিংগ-পৰিচয় সামাজিকভাবে নিৰ্মিত (gender is socially constructed through commonplace speech acts and nonverbal communication that are performative, in that they serve to define and maintain identities[viii]) বুলি সাব্যস্ত কৰা ধাৰণাৰ পিছৰে পৰা এটা সামাজিক অৱস্থানে কেনেকৈ নাৰীদেহৰ আকাৰ-আকৃতি আৰু গতি-প্ৰকৃতিৰ জন্ম দিয়ে তাৰ ব্যাখ্যা আৰু পুনৰব্যাখ্যাৰে দেধাৰ আলোচনা ইতিমধ্যে হৈ গৈছে[ix]। সেয়েহে একেখিনি কথা হয়তো দোহাৰিবৰ আৰু প্ৰয়োজন নাই বুলি ভাবিলেও এই কথাটোও মন কৰিবলগীয়া যে এই সম্পৰ্কীয় লেখা অসমীয়া ভাষাত বৰ বেছি চকুত নপৰে।\nঅলপতে বন্ধু বেদান্ত পূজাৰীয়ে মনত পেলাই দিলে যে ডেৰ দুই দশকমানৰ আগতেই “গায়ত্ৰী মহন্তৰ শৰীৰ” নামেৰে সৰু লেখা এটা লিখিছিলোঁ তেতিয়াৰ সাদিন কাকতত। সেই সময়ত জনপ্ৰিয়তাৰ তুংগত থকা অসমীয়া অভিনেত্ৰী আৰু নৃত্যশিল্পী মহন্তৰ স্ক্ৰীণ-প্ৰেজেন্স বা উপস্থাপনৰ আঁৰত কেনেকৈ এগৰাকী আদৰ্শ অসমীয়া গাভৰু কিম্বা বোৱাৰীৰ ধাৰণাখিনিক সাৰোগত কৰি থকা হৈছিল সেইখিনি কথাক লৈ। গায়ত্ৰী মহন্তৰ জনপ্ৰিয়তা অটুত থকালৈকে ভালেখিনি আন আন নৃত্যপটিয়সীৰ উদ্ভৱ হৈছিল। কিন্তু সেই সময়চোৱাত ব্যাপক হাৰত প্ৰচলন হোৱা ভি-চি-ডি চিনেমাৰ জগতখনত গায়ত্ৰী মহন্তৰ শৰীৰী উপস্থাপন আৰু আৱেদন আছিল অসমীয়া সাধাৰণ দৰ্শকৰ বাবে আটাইতকৈ বেছি আকাংক্ষিত আৰু সুবিধাজনক। মোহময়ী হাঁহি আৰু কমনীয়তাৰে সকলোকে মন জয় কৰা এই ব্যক্তিত্বই একে সময়তে বহন কৰি চলিছিল সংযমী, সংযত, অমায়িকল, সহনশীলা এক নাৰী-প্ৰতিমা যিটো অসমীয়া মধ্যবিত্ত পুৰুষৰ কল্পনাৰ সাঁচত খাজে-খোপে পৰে। সভ্যকৰণৰ পিছৰ কালৰ বিহু নৃত্যগীততো উদ্দাম স্বতষ্ফুৰ্ততা বৰ্তি ৰয়। টাকুৰী ঘূৰি থাকা নাচনী বুলি গালেও, নাচনী ঠিক কিমান জোৰেৰে ঘূৰিব লাগিব তাৰ হিচাপ নিকাচৰ বাবে বিচাৰকমণ্ডলী কাগজ কলম লৈ আক্ষৰিক অৰ্থতেই বহি থাকে। এই বিচাৰকৰ সন্মুখত সেই সময়লৈ ভালেখিনি নতুন নতুন নৃত্যপটিয়সীয়ে কৃতকাৰ্যতা দেখুৱালেও সেইসকলে সমানে জনপ্ৰিয়তা লভিবলৈ সক্ষম হোৱা নাছিল সামাজিক বাচ-বিচাৰৰ তুলাচনীখনৰ বাবে। বন্ধুজনে অলপতে মনত পেলাই দিলে যে ‘বডী’ বা ‘শৰীৰ’ আৰু ইয়াৰ আঁৰৰ সামাজিক কাৰকবোৰক লৈ বৰ বিশেষ আলোচনা আমাৰ এতিয়াও চকুত পৰা নাই।\nজেণ্ডাৰ কথাষাৰৰ সঠিক অসমীয়া প্ৰতিশব্দৰ অভাৱৰ কথা আন ঠাইত পাতিছোঁ। লিংগ কথাষাৰে ‘জেণ্ডাৰ’-এ সাঙুৰি লোৱা ব্যাপক দিশবোৰ সাঙুৰি নলয়। সেয়েহে একোবাৰ জনন-পৰিচয় বুলিও উল্লেখ কৰিবৰ চেষ্টা কৰিছিলোঁ, কিন্তু সেয়াও সাৰ্থক যেন নালাগিল। জেণ্ডাৰ, শৰীৰ, যৌনতা, বাসনা আদি দিশবোৰ আমাৰ সমাজত আজিও অস্পৃশ্য কিম্বা এলাগী হৈ ৰোৱাৰ দৰে। সেয়েহে চেগা চোৰোকাকৈ কথাবোৰৰ প্ৰতি দৃষ্টি আকৰ্ষণ কৰিবলৈ প্ৰয়াস চলোৱাটো প্ৰয়োজনীয়। এনেকাৰণেতেই অলপতে সৰু টোকা এটাত উনুকিয়াইছিলোঁ- এটা পুৰণা কৌতুক আছিল, হুবহু মনত নাই, কিন্তু কোনোবা এজন পুৰুষে মহিলা এগৰাকীক প্ৰশংসা কৰিবলৈ গৈ “আপোনাৰ ফিগাৰটো খুব ধুনীয়া” বুলি কোৱাৰ সলনি “আপোনাৰ বডীটো খুব ধুনীয়া” বুলি কৈ মহিলাগৰাকীৰ ৰোষত পৰে। প্ৰশ্নটো ৰয়- কোন সময় আৰু স্থানত কি প্ৰসংগত কোন শব্দটোৰ প্ৰয়োগ কৰিম। কৌতুকটো যি সমতলত অৱস্থিত, তাত ‘ফিগাৰ’ (figure) এটা মান্য শব্দ আৰু ‘বডী’ (body) বেয়া কথা। কিন্তু বডী যে ভাল শব্দ সেইটো বুজিবলৈ মোক একাধিক দশক লাগিল। আনকি এতিয়া বুজি পাওঁ, ফিগাৰ নহয়, বডীহে ভাল শব্দ। বডী জৈৱবৈজ্ঞানিক শব্দ, ফিগাৰ ফেশ্বন জগতৰ শব্দ। বডী আপোনাৰ আছে, থাকিবই লাগিব, আৰু ইয়াৰ অস্তিত্ব থকালৈকেহে আপোনাৰো অস্তিত্ব। ফিগাৰ এটা কৃত্ৰিম শব্দ, আপোনাৰ ভাল ফিগাৰ বেয়া ফিগাৰৰ সংজ্ঞাও আন কোনোবাইহে নিৰ্ধাৰণ কৰি আছে। আপোনাৰ ফিগাৰৰ মাজত আপুনি নাই। আপোনাৰ বডীৰ মাজত আপুনি আছে। আপোনাৰ বডীতহে আপুনি আছে। ফিগাৰত নাই। নিজৰ শৰীৰটোক ভালপোৱাটো প্ৰাথমিক চৰ্ত হ’ব লাগে, কাৰণ এই শৰীৰটোৱেই অস্তিত্বৰ প্ৰথম চৰ্ত।\nঅসমীয়া ভাষাত অ’ত ত’ত সিচৰতি হৈ থকা কিছুমন আলোচনা দেখোঁ যদিও সেইবোৰেও বহুখিনি প্ৰশ্ন উদ্ৰেক কৰে। চেগাচোৰোকাকৈ কিবা আলোচনা হ’লেও কিয়নো সেইখিনি আলোচনা কেৱল নাৰীবাদী কথা-বাৰ্তাৰ আওতাতেই কুচিমুচি খাই সোমাই থাকে সেয়া যেনেকৈ এটা প্ৰশ্ন, তেনেকৈয়ে লিংগ-পৰিচয় বা gender বুলিলেও সি সৰহভাগ সময়তে কেৱল নাৰী বা মহিলাকেই ইংগিত কৰা হৈ থাকে সেইবোৰ প্ৰশ্নও অমীমাংসিত হৈ ৰয়।\nসৰস্বতী পূজাৰ সময়ত ভাইৰেল হোৱা (সুৰাৰ বিপনীত চাদৰ-মেখেলাৰে সৈতে গাভৰুৰ) বিতৰ্কিত ফটোখন\nআঁচলৰ ফটোখন অসুবিধাজনক হ’বৰে কথা। অসমীয়া সত্বা, অসমীয়া মানুহ, অসমীয়া সংস্কৃতিবান, অসমীয়া কবি-শিল্পী-সাহিত্যিক আদিয়ে দেখি দেখি বা চাই চাই অভ্যস্ত নাৰীৰ শৰীৰৰ নাৰীসুলভতাখিনি এইখিনিত নাই। কোনোবা সূৰ্যাস্তৰ সময়ৰ আকাশলৈ চাই থকা নাৰীৰ চিল্যুৱেট, হাতত এপাহ ফুল লৈ থকা কোনোবা আমন-জিমন নাৰীৰ অবয়ৱ, ৰহস্যময়তাক প্ৰতিনিধিত্ব কৰিবলৈ বিচৰা নিজৰ মুখ ঢাকি তোলা একোখন চেলফি- এইবোৰৰ যি নন্দনতত্ব তাৰ সম্পূৰ্ণ বিপৰীত মেৰুত থিয় দি ৰ’ল আঁচল মালাকাৰৰ সৰস্বতী পূজাৰ ফটোখন। ইয়াত ‘তাই’ তলমূৰ কৰি নাথাকিল, কেমেৰালৈ পিঠি দি এটা ৰহস্যময়তাকো প্ৰশ্ৰয় নিদিলে। ইয়াত তাই চুলি লিৰিকি বিদাৰি ঠিক কৰি থকা নাই, চাহৰ বা শাৰীৰ আঁচল ঠিক কৰি থকা নাই, নিজেই নিজৰ মাজতে হেৰাই থকাৰ এটা ইংগিত ইয়াত নাই। “ৰহিমলা ওৰণিৰ ফাঁকেৰে” বোলা গানৰ ভিডিঅ’ত আঁচলৰ ফটোখন ব্যৱহাৰ কৰিব নোৱাৰি, আঁচলৰ দৃষ্টিত পপীয়া তৰা নখহিল। আঁচলৰ চেলাউৰীকোঁচা অলপ ওপৰলৈ উঠা। চেলাউৰী ওপৰলৈ উঠোৱা মানেই এটা প্ৰশ্ন সোধা। আঁচলৰ ফটোখনলৈ চাওক, বাৰে বাৰে চাওক। উঠোৱা চেলাউৰীৰে, স্পষ্ট চকুজুৰিৰে, তেওঁ আপোনালৈ চাই আছে। দ্বিধা, ভয়, শংকা, সংকোচ- এইবোৰৰ একো নাই সেই চাৱনিত। তাৰ বিপৰীতে মেকুৰী এজনীক খেদা ধৰিলে কিছু দূৰ দৌৰি গৈ উভতি চাই যেনে ধৰণৰ ফেপেৰী পাতি ধৰা চাৱনি এটা মেকুৰীজনীয়ে দিয়ে, তেনেকুৱা এটা চাৱনিহে তাত আছে। আঁচল মালাকাৰৰ সৰস্বতী পূজাৰ দিনৰ ছবিখন অসমীয়া সংৰক্ষণশীল সমাজৰ প্ৰতি ওলোটাই ফেপেৰীপতা এখন ছবিয়েই হয়, আৰু সমস্ত বিতৰ্কৰ মূল কাৰণ এইটোৱেই হয়। এজনী তেনেই কমবয়সীয়া ছোৱালী ইমান সাহসী কেনেকৈ হ’ব পাৰে? সমাজৰ আচল প্ৰশ্ন এইটোহে। ৰাইজৰ সনস্যাৰ আচল উৎস কপ্পোৰজোৰ নহয়, Gaze-হে।\nসৰস্বতী পূজা আৰু সাজ-পাৰ, চ’ছিয়েল মিডিয়াৰ ফটো-কলাজ\nঅসমৰ পৰিপ্ৰেক্ষিতত সমস্ত সামাজিক-সাংস্কৃতিক আয়োজনৰ ভিতৰত দুভাগী পূজা আটাইতকৈ বেছি অস্পষ্ট আৰু ব্যতিক্ৰমী, সেয়া হ’ল বিশ্বকৰ্মা পূজা আৰু সৰস্বতী পূজা। সৰস্বতী পূজা ঠিক কেতিয়াৰ পৰা ছোৱালীবোৰে সাজি কাচি যোৱাৰ এটা উৎসৱলৈ পৰিণত হ’ল তাৰ ইতিহাস আন কোনোবাই হয়তো লিখিব। কিন্তু এয়া সত্য যে আজিৰ তাৰিখত সৰস্বতী পূজা বুলিলেই সাজোনে কাচোনৰ ছোৱালী আৰু খিচিৰি (বা ভোগ)। ভক্তি কিম্বা সাংস্কৃতিক পৰম্পৰাৰ আন কোনো অনুষংগ ইয়াত নাই বুলিলেও ভুল নহয়। সৰস্বতী যিহেতু বিদ্যাৰ অধিষ্ঠাত্ৰী দেৱী সেয়েহে গ্ৰন্থ বা কিতাপ পূজন বা কুইজ আৰু বিতৰ্কৰ দৰে অনুষ্ঠানৰ আয়োজন ঠায়ে ঠায়ে হৈছে, হ’ব পাৰে। কিন্তু বিপুল জনমানসত ই এটা ফুলকুমলীয়া বয়সৰ ছোৱালীবোৰৰ সাচোন-কাচোনৰহে যে এটা অনুষ্ঠান সেই কথাটো আমি মানিবলৈ বাধ্য। এই দিনটোত ছোৱালীবোৰে চাদৰ-মেখেলা পিন্ধে। আটাইতকৈ দামী সাজযোজ এই দিনটোতে পিন্ধা হয়। এই সাজোন কাচোনৰো আকৌ চৰ্তটো হ’ল, ফটোজেনিক (Photogenic)[x] হ’ব লাগিব। সেই হিচাপেৰে সৰস্বতী পূজাৰ উদযাপন আচলতে এটা কেমেৰা-ফ্ৰেইণ্ডলী উৎসৱ। চুজান চ’ন্তাজে (Susan Sontag)[xi] তেওঁৰ “অন ফটোগ্ৰাফী” কিতাপখনৰ আলোচনালানিত কেনেকৈ ফটোগ্ৰাফে মুহূৰ্তৰ ওপৰত মানুহৰ অধিকাৰবোধৰ মনস্তত্বত প্ৰ্ভাৱ পেলায় আৰু ফটোগ্ৰাফীৰ ব্যাপক প্ৰচলনে পৰিব্ৰাজন বা টুৰিজমৰ দৰে অভিজ্ঞতাকো অন্য মাত্ৰালৈ নি অৱস্থাপিত কৰিলে তাৰ বিশদ ব্যাখ্যা দিয়াৰ দৰে এই সৰস্বতী পূজাৰ পৰম্পৰাটোকো শেহতীয়া দুটামান দশকত মোবাইল ফটোগ্ৰাফীয়ে সম্পূৰ্ণ নতুন ৰূপত যে গঢ়ি তুলিলে সেয়া স্বীকাৰ কৰিব পাৰি।\nকেমেৰা ফ্ৰেইণ্ডলী আৰু সাজোন-কাচোনৰ সৈতে জড়িত যিটো শৈল্পিক বিভাগ তাক আমি ফেশ্বন বুলিয়ে জানো। যদি এইখিনিলৈকে কথাখিনি ঠিকে আছে তেনেহ’লে আঁচল মালাকাৰ, সমসাময়িক ফেশ্বন সম্পৰ্কে অৱগত এক সেই ক্ষেত্ৰৰ কৰ্মৰত ব্যক্তিবিশেষ হিচাপে তেওঁ যি কৰিছে সেইখিনি ঠিকেই কৰিছে বুলি ধৰি ল’বলৈ আমি বাধ্য। বছৰৰ পিছত বছৰ ধৰি সৰস্বতী পূজাৰ দিনা ছোৱালীৰ সাজ-পাৰৰ পৰীক্ষণ চলি অহা দেখিও আওকাণ কৰি অহা, এই বিশেষ দিনটোক বসন্ত পঞ্চমী বুলি কাহানিও কৈ নোপোৱা এচাম মানুহে এতিয়া হঠাৎ বুজি উঠিল যে এয়া এক পূজাৰহে দিন। চকুৰ সন্মুখতে সৰস্বতী পূজাৰ দিনা ‘সৌন্দৰ্য প্ৰতিযোগিতা’ও ঘটি গ’ল। মানুহবোৰ তেতিয়া নিমাত আছিল।ৰ্নক’লেও হ’ব যে, সেই সৌন্দৰ্য প্ৰতিযোগিতাবোৰ আছিল সৰ্বাংশে বৰ্ণবাদী আৰু শ্ৰেণীভিত্তিক। সুন্দৰীসকল আছিল বগা। পিন্ধা কাপোৰবোৰ আছিল ব্যয়বহুল, সাধাৰণ মানুহে সততে কিনিব নোৱাৰা। এতিয়ালৈকে পাতি অহা কথাবোৰৰ আধাৰত অসমত সৰস্বতী পূজাৰ দিনা অলিখিত বিধানখিনি এনেধৰণৰ :\n১) চাদৰ মেখেলা অনিবাৰ্য\n২) অসমীয়া ছোৱালীয়ে পাটৰ কাপোৰ পিন্ধিব লাগিব\n৩) ছোৱালীজনী দেখাত বগা হ’ব লাগিব\n৪) ফটোজেনিক হোৱাটো বাধ্যতামূলক\n৫) নাৰীসুলভ স্বভাৱ (লাজ, ভয়, সংকোচ) থাকিব লাগিব।\nউপৰিউক্ত এটা চৰ্তও পূৰ্ণ নকৰাকৈয়ো সৰস্বতী পূজাৰ আয়োজনৰ সমস্ত দিশ আচলতেই চুই গ’ল আঁচলে নিজৰ ধৰণেৰে। যাৰ বাবে আজি আমাৰ বাবে আঁচল আচলতেই গৌৰৱ।\nসেয়ে আমি উদ্দেশ্যপ্ৰণোদিতভাবেই সেই জে বি কলেজৰ ছোৱালীজনীৰ পক্ষত। আজিৰ পৰা দুবছৰৰ আগতে মদৰ দোকানৰ পৰা চাদৰ মেখেলা নে শাৰী পিন্ধি মদ কিনিবলৈ যোৱা ছোৱালীকেইজনীৰ পক্ষত যেনেকৈ আছিলোঁ, আজিও তেনেকৈয়ে এই ছোৱালীজনীৰ পক্ষত থাকিবলৈ ভাল পাম। এই ছোৱালীজনীয়ে যদি জেবি কলেজৰ গৰিমা হানি কৰিছে বুলি ভাবিছে, তেনেহ’লে ইউটিউবত জেবি কলেজ বুলি লিখি বিচাৰি চালেই আগৰ বছৰবোৰৰ সৰস্বতী পূজাৰ ভিডিঅ’ দেখা পাব। সেইবোৰত বিচাৰি ফুৰক জেবি কলেজৰ গৰিমা। ইতিমধ্যেই, ইতিপূৰ্ৱেই সৰস্বতী পূজা যদি সাজোন-কাচোনৰ দিন হৈ উঠিছেই, আজি এজনী বিশেষ ছোৱালীক লৈ ইমান আপত্তি কিয়? এই ছোৱালীজনী, কোনোবা কৰ্মকাৰ, এজনী পাৰফৰমাৰ। মই ক’বলৈ বিচাৰিম এগৰাকী পাৰফৰমেন্স আৰ্টিষ্ট। তেওঁৰ ফটোখিনিত, তেওঁৰ কামখিনিত, সম্পূৰ্ণৰূপত এটা পাৰফৰমেন্স আৰ্টৰ চৰিত্ৰ সোমাই আছে। যদি সাজোন-কাচোনেই সৰস্বতী পূজাৰ মৰ্ম হয়, তেনেহ’লে এয়ে হওক- এনে এটা বাৰ্তা তাৰ মাজত আছে। তাই যেনেকৈ মন যায়, যি মন যায় কিবা এটা কৰিলেই যেনিবা। তাত আপোনালোকৰ আপত্তি কিয়? হাতত পিষ্টল এটা লৈ ৰাস্তাত দিনৰ পোহৰতে সকলোৰে সন্মুখতে (পুলিচৰ সন্মুখতে) কাৰোবাক গুলিয়াবলৈ সাহস কৰিলে হয়তো আপোনালোকে ভাল পালেহেতেন (আজি ৩০ জানুৱাৰী, ২০২০-ত এইখিনি কথা লিখি আছোঁ), এই একেটা দিনতে। কিন্তু তেওঁ সেইটো নকৰে। এই টিকটক আৰু ইনষ্টাগ্ৰাম প্ৰজন্মকলৈ মই আশাবাদী। আমি কৰিব নোৱাৰা কামবোৰ এওঁলোকে কৰি আছে। আমি সততে কৰিবলৈ পাহৰি থকা প্ৰশ্ন কিছুমান এওঁলোকে কৰি আছে, সামাজিক বৃত্তৰ পৰিধিবোৰ বাহিৰৰ ফালে থেলি আছে নিৰন্তৰ।\n[i] Participating and presentingapaper in the National level workshop on Gender and Sexuality in the Disciplinary Paradigms, organized by the Department of Art History and Aesthetics, M S University of Baroda, Jan 9-11, 2007, an experimental theatrical performance (Kankhowa’s Disposable Theatre) named Ophelia was also guided, contextualized and visualized along withaseries of site specific installation.\n[ii] হোমেন বৰগোহাঞি, “অ’ফেলিয়া”। হৈমন্তী।\n[iii] 'Tis in my memory locked,/ And you yourself shall keep the key of it.- Ophelia. (Hamlet, Act 1 Scene 3).\n[iv] If thou dost marry, I’ll give thee this plague for thy dowry. Be thou as chaste as ice, as pure as snow, thou shalt not escape calumny. – Hamlet (Hamlet, Act3Scene 1)\n[v] (Notes from our own account on the experience of Ophelia): If we search for the HOW and WHY behind Ophelia’s immense popularity these issues would spring up at the first hand; gaze, body, representation, gender, sexuality, madness.\nFirst of allasimplistic answer is: the character of Ophelia is ever fulfilling some basic needs of “visual arts” through the history. It satisfies the established overarching patriarchal hegemony of painting. In all these visuals what is Ophelia, reclining woman, and nothing. So more than who is Ophelia, what is Ophelia isamore relevant question in this case.\nDefinitely Ophelia is not only an object. It is portrayal ofacharacter from Shakespeare. Character, dramatic character, itself already means somebody personified and subjectified. So, in one sense all these visual depictions are essentially repersonified and resubjectified. But an intense observation can prove that, Ophelia asatheme of painting actually satisfies some particular genre of tradition. For example, like any other genre of visual depictions, mother and child, still life, landscape, portrait; reclining woman is also justagenre. As thematic, its appropriation in painting is understandable under these following categories:\n1. reclining woman\n3. female body\n5. melancholia and madness\n6. imagery of death\n7. under water, etc.\n[vi] Steven Bercoff imaginesasecret love life of Ophelia and recreates some secret love letters within Hamlet and Ophelia. In November 2004, Doug Huff premieres his play Ophelia in United States. Soareviving tendency towards the character of Ophelia is also visible in our times.\nThere is no 'true' Ophelia for whom feminist criticism must unambiguously speak, but perhaps onlyaCubist Ophelia of multiple perspectives, more than the sum of all her parts. Elain Showalter, Representing Ophelia: women, Madness and the Responsibilities of Feminist Criticism (in Shakespeare & The Question of Theory), p. 238.\n[vii] (Notes from our own account on the experience of Ophelia): Destruction ofagaze:\nNow another question: whyaspectator feels comfortable in front ofapainting done on Ophelia? By no means has it carried any comfort ability in its thematic. Under the pressure of the social system, and because of the effects of some kind of verbal masochism of love affairateen aged girl becomes mad and consequences to death. But in both its thematic and visual representationaspectator feels comfortable.\nMost of the cases, Ophelia’s face does not look back toaspectator. Her eyes are either shut down to show her death, or, they are downward signifying her melancholic mood. If the eyes of any Ophelia figure looks back to you, the spectator, it is again not self-asserting at all. Those eyes are lost in themselves indicating either her innocence or her insanity. So asaspectator you have not to confront any other’s gaze. You are not bound to apologize yourself in front of some other’s gaze. Some other’s gaze does not yet seizes you, but you can easily seize that particular other’s body and simply can you move from one painting to another.\nSo clearly, portraying Ophelia means killing an object’s gaze, the object you are looking at.\nNow what does this destruction of an object’s gaze mean? It means the power of the subject over the object. Secondly it means it is ready to satisfy somebody’s masochistic pleasure. This destruction of gaze is highly satisfactory to the male-dominant system in the history of modern painting, because at the first gaze before the object in the picture speaks something,aspectator speaks out: she is mad, she is innocent, and she is dead…\nNow leave Ophelia paintings and come to Goddess Durga’s idol. Gaze is most important matter in case ofafrontal iconic Goddess figure. She is ever self-asserting through gaze. Wherever you are standing in the crowd inapuja Mandapa, she is looking at you with all her blessings. In every Durga puja season, in almost all the newspaper and periodicals of Bengal, there come photographs showing the artisans of Kumartuli village, the icon makers at work. The most famous photograph is: showing the final touch of the artist upon the Goddess’s eyes. The other famous photograph we come across frequently is of immersion. The idol is floating on water surface on the tenth day: Bijoya Dashami. That Bisarjan or Goddess immersion is very much auspicious ceremony for the worshippers. But along with that, the popularity of the reproduced image of the floating or drowning Goddess in water in the popular publications has another psychological aspect also. This is the only photograph of the Goddess where the goddess is not staring at you constantly. Now you are free. The criminal within you is no more seized by the goddess – this psychological aspect is to be counted. So, we can say, in the photograph of goddess immersion, actually the gaze of the Goddess is destroyed, which were given in the photograph of Kumartuli artisans. The victory of the spectator’s power gaze is somehow declared.\n[viii] Butler, Judith (1990). Gender Trouble. New York: Routledge\n[ix] দ্ৰষ্টব্য : Christy Adair. “Women And Dance”, in Cultured bodies — the social construction of the body.\npp 24-39| Part of the Women in Society Series List (ed CG) book series\nJudith Lorber and Patricia Yancey Martin, “The Socially Constructed Body”, in Insights From Feminist Theory 1.\n[x] Photogenic: (especially ofaperson) looking attractive in photographs or on film.\n[xi] “A way of certifying experience, taking photographs is alsoaway of refusing it—by limiting experience toasearch for the photogenic, by converting experience into an image,asouvenir. Travel becomesastrategy for accumulating photographs.” ― Susan Sontag, On Photography\nPosted by Samudra Kajal Saikia at 11:19 PM


অসমীয়া জাতীয়তাবাদৰ অন্তিম দশা\nFebruary 23, 2022 4:51 pm\nঅসমীয়া জাতীয়তাবাদৰ বুলিলে আমি যি বুজোঁ, সেইটো হৈছে অসমীয়াৰ মাতৃভূমি অসমত অসমীয়াৰ আৰ্থিক, সামাজিক, সাংস্কৃতিক অস্তিত্বৰ নিৰাপত্তা আৰু অব্যাহত প্ৰগতি। কিন্তু অসমত এনে আন কিছু সংখ্যক জনগোষ্ঠীও আছে, যিসকলক সেই বাটত নেওচা দি আমি অকলে আগবাঢ়িব পাৰোঁ। ই উদাৰতাৰ কথা নহয়। বাস্তৱ স্বাৰ্থৰ কথা। কাৰণ তেওঁলোকক লগত লৈ আগ নাবাঢ়িলে তেওঁলোকৰ বৰ্ধিত অসন্তোষে আমাৰ পিঠি অতৰ্কিতে পুৰি পেলাব।\nতুলনা কৰক গণতন্ত্ৰৰ কথা। এজন নাগৰিকে তাত কেৱল নিজৰ অধিকাৰক লৈ ব্যস্ত হৈ থাকিলেই নহ’ব। আনৰ অধিকাৰো মানি ল’ব লাগিব, আৰু তাক সাব্যস্ত কৰাৰ অৱকাশো ৰক্ষা কৰিব লাগিব।\nমুঠতে অন্যায়ৰ ওপৰত নিৰ্ভৰ কৰি কোনো সমাজ বা ৰাজনৈতিক গোট টিকি থাকিব নোৱাৰে। অথচ সদৌ অসম ছাত্ৰ সন্থাই প্ৰায় দমনমূলকভাৱে বহুদিন ধৰি ঘোষণা কৰি আহিছে যে অসমত ‘অসমীয়াৰ প্ৰভুত্ব স্থাপিত হ’ব লাগিব’। তাৰ অৰ্থ যদি আন জনগোষ্ঠীৰ বশ্যতা বা হীনতা হয়, তেনেহ’লে আমি পূৰ্বে উল্লেখ কৰা ন্যায়ৰ ভিত্তিত তাক প্ৰতিষ্ঠা কৰা নাযাব, আৰু সদায় তাৰ পৰা বিপদৰ ভয় থাকিব। তাহানিয়েই ৰাজনীতিৰ পৰিপক্ক দাৰ্শনিক এডমাণ্ড্ বাৰ্কে তেওঁৰ উদাৰপন্থী পৰ্যায়ত কৈছিল যে “বলপ্ৰয়োগৰ দ্বাৰা কিবা নীতি বা শাসন জাপি দিলে সদায় বল প্ৰয়োগৰ প্ৰয়োজন থাকি যাব”। কথাটো গভীৰভাৱে বিবেচনা কৰি চাব লাগিব। সকলোৱে। গতিকে প্ৰভুত্বৰ দ্বাৰা জাতীয়তাবাদ স্থাপন কৰাৰ ক্ষতিকৰ পথ বৰ্জন কৰিব লাগিব।\n“প্ৰভূত্ব”ৰ কথা কোৱা সকলৰ লগত এতিয়া বিজেপি দল আৰু চৰকাৰৰ হলিগলি প্ৰকট। অৰ্থাৎ “প্ৰভূত্ব” স্থাপন কৰাৰ ক্ষমতা তেওঁলোকৰ নিজৰ নাই বুলি প্ৰকাৰান্তৰে স্বীকাৰ কৰি লোৱা হৈছে। বোধহয় বিজেপিৰ পৰাক্ৰমেৰে তেওঁলোকে এই “প্ৰভূত্ব” স্থাপন কৰাৰ কথা ভাবিছে। কিন্তু ই কাণ্ডজ্ঞানৰ কথা যে যি আনৰ সহায়ত তৃতীয় কোনো ব্যক্তি, সমাজ বা গোষ্ঠীক বশ কৰিব খোজে, সি প্ৰথমে আন কাৰোবাৰ বশ্যতা স্বীকাৰ কৰিব লাগিব। তেনেহ’লে “প্ৰভূত্ব” এটা ৰঙীন বেলুন নহয় নে ?\nযি শিবিৰৰ সহায়ত আনৰ ওপৰত “প্ৰভূত্ব” স্থাপন কৰাৰ কথা ভবা হৈছে তাৰ নিজৰ এজেণ্ডা বা কাৰ্যসূচী আছে। অৰ্থাৎ প্ৰভূত্ব-বিলাসী দলটোৰ কাৰ্যসূচী প্ৰধান দলটোৰ অধীন আৰু আজ্ঞাৱহ।\nএতিয়া এইটো আৰু গোপন হৈ থকা নাই যে গেৰুৱা শিবিৰৰ অন্যতম প্ৰধান কাৰ্যসূচী হৈছে মুছলমানৰ ওপৰত দমন-নিৰ্যাতন চলোৱা। হৰিদ্বাৰৰ “ধৰম-সংসদ”ৰ ৰোমহৰ্ষক মুছলমান নিধনৰ আহ্বান, আৰু তাৰ প্ৰতি আইন-শৃংখলাৰ দায়িত্বত থকা উত্তৰাখণ্ড আৰু কেন্দ্ৰীয় চৰকাৰৰ নিৰ্বিকাৰ মনোভাৱে প্ৰমাণ কৰে যে সেইটো আগন্তুক দিনবোৰত তাৰ অন্যতম প্ৰধান কাৰ্যসূচী হ’ব পাৰে। যেনেকৈ নাৎচী জাৰ্মানীত প্ৰায় নিশাটোৰ ভিতৰতে লাখ লাখ জাৰ্মান ইহুদীক নাগৰিকত্বহীন বিজাতীয় ভেঁজাল মানুহত পৰিণত কৰি সীমাহীন অত্যাচাৰ চলোৱা হৈছিল।আৰএছএছৰ মহানায়ক ‘গুৰুজী’ গোলৱালকাৰে তেওঁৰ ‘We or our nationhood defined” (১৯৩৮) গ্ৰন্থত হিটলাৰৰ এই নৃশংসতাক মুকলি প্ৰসংশা কৰিছিল।\nঅথচ অসমীয়া জাতীয়তাবাদ পূৰ্বে কদাপি ধৰ্মীয় ভিন্নতাৰ আশ্ৰয় লোৱা নাছিল। বংগৰ উপন্যাস-সম্ৰাট বংকিম চন্দ্ৰই তাহানিতে বংগৰ আধুনিক সমৃদ্ধ চিন্তাৰ বঙ্গতো ধৰ্মীয় উগ্ৰতাৰ বিষবৃক্ষ ৰুই দিছিল। কিন্তু আমাৰ ঢেকিয়াল ফুকন, বেজবৰুৱা, চন্দ্ৰকুমাৰ, কোনেও মুশ্লিম বিৰোধী অৱস্থান লোৱা নাছিল। অম্বিকাগিৰীয়েও প্ৰব্ৰজনৰ ধলৰ সমুখতো তেনে অৱস্থান লোৱা নাছিল। আৰু সেই পথৰ পৰা নিপিছলাকৈ আজিৰ জাতীয়তাবাদীয়েও ন্যায়ত: সেই অৱস্থান ল’ব নোৱাৰে। কিন্তু লৈছে। ইয়াৰ অৰ্থ পথভ্ৰষ্ট হোৱা।\nসাহিত্য সভাৰ দুবাৰ সভাপতি হোৱা জন এতিয়া বিজেপিৰ বিধায়ক। আঞ্চলিকতাবাদৰ নামত জাতীয়তাবাদ কৰা অগপ এতিয়া বিজেপিৰ নুমলীয়া সহযোগী। ছাত্ৰ সন্থাৰ নেতা সকলৰ গেৰুৱা দল আৰু চৰকাৰৰ লগত হলিগলি এতিয়া দৃষ্টিকটু।\nঅৰ্থাৎ জাতীয়তাবাদৰ ধ্বনি দিয়াৰ অধিকাৰ সেইবিলাকে হেৰুৱাইছে।\nনতুন নেতৃত্ব ভাপতে নোলায়। মুমূৰ্ষু জাতিৰ মেৰুদণ্ড চিধা কৰিবলৈ অৰ্থনৈতিক সংগ্ৰামৰ জৰিয়তে নতুন সামাজিক ঐক্য আৰু ভিত্তি ৰচনা কৰিবলৈ, নতুন ৰাজনীতি প্ৰতিষ্ঠা নতুন মানুহ ওলাব লাগিব নতুন কাৰ্যসূচী লৈ। ইতিমধ্যে খোপনি পুতি থকা দালাল ন্যস্ত স্বাৰ্থৰ পৰা জনগণক উদ্ধাৰ কৰি তেওঁলোকৰ সংগ্ৰামত নেতৃত্ব দিব পৰা সাহসী, তেজস্বী, ধৈৰ্যৱান মানুহ ওলাব লাগিব। আৰু তৃণমূল পৰ্যায়ত সেই সংগ্ৰাম চলাব পাৰিব লাগিব। নিৰাপদ দূৰত্বত সমাৱেশ পাতি হৈধ্বনি দি তেনে সংগ্ৰাম নচলে। সংগ্ৰাম আন এটি নাম জীৱনৰে।\nজাতি আৰু মাটি\nঅসমৰ মাটি কাৰ ? ব্ৰিটিছৰ পূৰ্বে ৰজা বিলাকৰ আছিল। তাৰ পিছত ব্ৰিটিছৰ হৈছিল। স্বাধীনতা সংগ্ৰামৰ পিছত জনগণৰ হ’ল। চৰকাৰ আছলতে জনগণৰ মাটিৰ চকীদাৰ, মালিক কদাপি হ’ব নোৱাৰে।\nঅসমৰ জনগণৰ প্ৰয়োজন আৰু অধিকাৰ হানি কৰি চৰকাৰে সেই মাটি যাৰে-তাৰে হাতত গটাব নোৱাৰে। স্বাধীনতাৰ পূৰ্বে দেশত ব্ৰিটিছৰ আধিপত্য থকাৰ সময়ত যেতিয়া অসমলৈ অবাধ প্ৰব্ৰজন হ’ব ধৰিছিল, তেতিয়া অসমীয়া নেতা সকলে ব্যৱস্থাপক সভাত (বিধান সভাত) দাবী উত্থাপন কৰিছিল যে অসমীয়া ৰাইজৰ ভৱিষ্যত প্ৰয়োজনৰ বাবে মাটি সংৰক্ষণ কৰিহে প্ৰব্ৰজনকাৰীক মাটি বিলোৱা ন্যায়সংগত হ’ব। দায়িত্বশীল কথা হ’ব।\nআজিৰ চৰকাৰৰ নেতৃত্বৰ মনত সেই ধাৰণা নাই। আজি তেওঁলোকে শ-শ একৰ মাটি সামান্য মূল্যত বহিৰাগত বণিকক বিনা চৰ্তে দান কৰিছে। তদুপৰি চৰকাৰী খৰচত পতা মৃতপ্ৰায় উদ্যোগবোৰৰ লগতে তাত থকা শ-শ বিঘা মাটিও তেনেকৈ বিলাই দিবলৈ ধৰিছে। থলুৱা কিমান লোকে চাকৰি পাব, কিমানে নতুন কামৰ প্ৰশিক্ষণ পাব, এনে কোনো চৰ্ত্ত নোহোৱাকৈ। বহু মেডিকেল ইঞ্জিনিয়াৰিং কলেজ পতাৰো গূঢ় কাৰণ সেইটোহে হ’ব পাৰে। কেন্দ্ৰই চৰকাৰ চলোৱাৰ খৰচ যেনেকৈ জনগণৰ ওপৰত টেটু-চেপা; কৰ-কাটল বহুৱাই সংগ্ৰহ কৰিছে, তেনেকৈ ৰাইজৰ ধনেৰে গঢ়া ৰাষ্ট্ৰীয় উদ্যোগো বৃহৎ বণিকৰ হাতত এৰি দিছে নামমাত্ৰ মূল্যত। তাৰে চৰকাৰৰ দৈনন্দিন কাৰ্যকলাপ চলাব! অসম চৰকাৰৰো কাৰ্যপন্থা সেয়ে।\nএই কথাষাৰত ঢাকোন দিবলৈকে আগতে চন পৰি থকা চাপৰিবোৰত জাকে-জাকে বহি যোৱা প্ৰব্ৰজনমূলীয় মুশ্লিম খেতিয়কক ৪০/৫০ বছৰৰ স্থায়ী কৃষি আৰু বসবাসৰ পৰা নিষ্ঠুৰভাৱে উচ্ছেদ কৰা হৈছে। বিশাল হৈ-চৈৰ মাজেদি ৰাইজৰ মনত “মিঞা-বিৰোধী” উত্তেজনা সৃষ্টি কৰা হৈছে।\nসত্ৰৰ মাটিত বেদখল কৰাৰ দাবীও অতিৰঞ্জিত। লাখ লাখ বিঘা মাটি “মিঞাই” বেদখল কৰা বুলি চিঞৰি থাকিলেও বিধানসভাত চৰকাৰৰ পিনৰ পৰাই ২০২১ চনত দিয়া পৰিসংখ্যা মতে সেই মাটিৰ সংখ্যা সুবৃহৎ নহয়। (এইটো সম্প্ৰতি কিবা কাৰণত Google ৰ পৰা অন্তৰ্হিত হৈছে!) কিন্তু জনজাতীয় বেষ্টনীৰ বহু মাটি প্ৰব্ৰজনকাৰীৰ বাহিৰে থলুৱা অজনজাতীয় লোকেও দখল কৰিছে।\nঅসম সত্ৰ মহাসভাৰ মতে ৭৭১২ বিঘা সত্ৰৰ মাটি বেদখল হৈছে। যদি সঁচা তাৰ চৰেজমীন তদন্ত কৰি প্ৰকৃত তথ্য উদ্ধাৰ কৰা দৰকাৰ।\nআটাইতকৈ গুৰুত্বপূৰ্ণ কথা, চৰকাৰে বহিৰাগত বণিয়াক কি কি চৰ্ত্তত, কি মূল্যত “ভূমিদান” কৰিছে ( বিক্ৰী কৰিছে বা পঞ্চাশ বছৰীয়া লীজত দিছে) সেই বিষয়ে চৰকাৰী দলিল (White paper) উলিওৱা সময়োচিত জৰুৰী কথা হ’ব।\nএইটো জাতিৰ ভৱিষ্যতৰ বাবে বৰ জৰুৰী কথা। কাৰণ সেই মাটিৰ পৰা কেতিয়াও কাকো উচ্ছেদ কৰিব পৰা নাযাব।


LPG Price: এতিয়া ঘৰুৱা LPG চিলিণ্ডাৰৰ মূল্যও বাঢ়িব ! বিধানসভা নিৰ্বাচনৰ পিছতে এলপিজিৰ মূল্য বৃদ্ধি হ'ব, ৰাছিয়া-ইউক্ৰেইনৰ যুদ্ধই বৃদ্ধি কৰিছে সমস্যা ...– News18 assam\nLPG Price: এতিয়া ঘৰুৱা LPG চিলিণ্ডাৰৰ মূল্যও বাঢ়িব ! বিধানসভা নিৰ্বাচনৰ পিছতে এলপিজিৰ মূল্য বৃদ্ধি হ'ব, ৰাছিয়া-ইউক্ৰেইনৰ যুদ্ধই বৃদ্ধি কৰিছে সমস্যা ...\nLPG Price: পেট্ৰ'ল আৰু ডিজেলৰ পিছত, এতিয়া ঘৰুৱা এলপিজি চিলিণ্ডাৰৰ (LPG Gas Cylinder Price) মূল্য আচৰিত হ'ব। পাঁচখন ৰাজ্যৰ বিধানসভা নিৰ্বাচনৰ পিছত তেল কোম্পানীবোৰে LPG ৰ মূল্য বৃদ্ধি কৰিব পাৰে।\nLast Updated : March 03, 2022, 16:03 IST\nপেট্ৰ'ল আৰু ডিজেলৰ পিছত, এতিয়া ঘৰুৱা এলপিজি চিলিণ্ডাৰৰ (LPG Gas Cylinder Price) মূল্য আচৰিত হ'ব। নিৰন্তৰ লোকচানৰ পৰিপ্ৰেক্ষিতত, পাঁচখন ৰাজ্যৰ আগন্তুক বিধানসভা নিৰ্বাচনৰ পিছত তেল কোম্পানীবোৰে LPG ৰ মূল্য বৃদ্ধি কৰিব পাৰে। ৰাজহুৱা খণ্ডৰ তেল কোম্পানীবোৰে ৰন্ধন গেছৰ মূল্য বৃদ্ধি কৰিছে। বাণিজ্যিক গেছ চিলিণ্ডাৰৰ মূল্য ১০৫ টকা বৃদ্ধি কৰা হৈছে।\nদৰাচলতে, ৰাছিয়া-ইউক্ৰেইন যুদ্ধৰ পিছত খাৰুৱা তেলৰ বৰ্ধিত মূল্যৰ পৰিপ্ৰেক্ষিতত, তেল কোম্পানীবোৰে এতিয়া বাণিজ্যিক গেছ চিলিণ্ডাৰৰ পিছত ঘৰুৱা এলপিজি চিলিণ্ডাৰৰ মূল্য বৃদ্ধি কৰিব পাৰে। পাঁচ কিলোগ্ৰামৰ এলপিজি চিলিণ্ডাৰ মূল্যও ২৭ টকা বৃদ্ধি পাইছে। এনে পৰিস্থিতিত পাঁচখন ৰাজ্যৰ বিধানসভা নিৰ্বাচনৰ পাছত ঘৰুৱা গেছ চিলিণ্ডাৰৰ লগতে পেট্ৰ'ল আৰু ডিজেলৰ মূল্যও বৃদ্ধি পাব পাৰে বুলি বিশ্বাস কৰা হয়।\nFirst published: March 03, 2022, 16:03 IST\nAssembly ElectionLPG Gas CylinderLPG Price today